International Campaign for Freedom of Aung San Suu Kyi and Burma: သတင်းထုတ်ပြန်ချက် - အာဆီယံအရပ်ဘက်လူမှုအဖွဲ့အစည်းများညီလာခံ/ အာဆီယံပြည်သူ့ဖိုရမ် ၂၀၁၄ ကို ကျင်းပရန် အဆင်သင့်ဖြစ်ပြီဖြစ်ကြောင်း ဖြစ်မြောက်ရေးကော်မတီ မှပြောကြား\nသတင်းထုတ်ပြန်ချက် - အာဆီယံအရပ်ဘက်လူမှုအဖွဲ့အစည်းများညီလာခံ/ အာဆီယံပြည်သူ့ဖိုရမ် ၂၀၁၄ ကို ကျင်းပရန် အဆင်သင့်ဖြစ်ပြီဖြစ်ကြောင်း ဖြစ်မြောက်ရေးကော်မတီ မှပြောကြား\nအာဆီယံအရပ်ဘက်လူမှုအဖွဲ့အစည်းများညီလာခံ/ အာဆီယံပြည်သူ့ဖိုရမ် ၂၀၁၄ ကို ကျင်းပရန် အဆင်သင့်ဖြစ်ပြီဖြစ်ကြောင်း ဖြစ်မြောက်ရေးကော်မတီ မှပြောကြား\nမြန်မာနိုင်ငံတွင် ၂၀၁၄ မတ်လ ၂၁ ရက်မှ ၂၃ ရက်ထိ ပြုလုပ်မည့် အာဆီယံ အရပ်ဘက်လူမှု့အဖွဲ့အစည်းညီလာခံ/ အာဆီယံပြည်သူ့ဖိုရမ် (ACSC/APF) ကျင်းပရန် အားလုံးအဆင်သင့်ဖြစ်ကြပြီ ဖြစ်သည်။ ACSC/APF ကို မတူညီ ကွဲပြားသော အခြေခံအရပ်ဘက်လူမှုအဖွဲ့အစည်း ကိုယ်စားလှယ်များ၊ တစ်နိုင်ငံစီအလိုက် အခြေပြုသော အဖွဲ့အစည်း ကိုယ်စားလှယ်များနှင့် အာဆီယံဒေသတွင်းနိုင်ငံအများကိုအခြေပြုသော အဖွဲ့အစည်း ကိုယ်စားလှယ်များ စုစုပေါင်း ၁၂၀၀ ထိ တက်ရောက်မည်ဟု မျှော်မှန်း ထားသော မြန်မာနိုင်ငံတွင် နှစ်ပေါင်းများစွာအတွင်း အကြီးမားဆုံးသော အာဆီယံ ဒေသတွင်း အရပ်ဘက်လူမှုအဖွဲ့အစည်း ညီလာခံ ဖြစ်လာနိုင်ဖွယ် ရှိပါသည်။\nACSC/APF 2014 ဖြစ်မြောက်ရေး ဦးဆောင်ကော်မတီသည် သတင်းမီဒီယာ များ၊ သံတမန်များအပြင် အခြားသက်ဆိုင်ရာ ကိုယ်စားလှယ်များနှင့် ၂၀၁၄ ခုနှစ် မတ်လ ၃ ရက်နေ့နှင့် ၄ ရက်နေ့များတွင် အင်ဒိုနီးရှားနိုင်ငံ ဂျကာတာမြို့၌ လည်းကောင်း ၅ ရက်နေ့တွင် ဘန်ကောက်မြို့၌ လည်းကောင်း တွေ့ဆုံတင်ပြမှုများ ပြုလုပ်သွားမည်ဖြစ်ပါသည်။\nလက်ရှိ ဂျကာတာနိုင်ငံ ကိုယ်စားလှယ်အဖွဲ့ခရီးစဉ်ကို ဦးဆောင်နေသော အာဆီယံပြည်သူ့ဖိုရမ် ဖြစ်မြောက်ရေး ဦးဆောင်ကော်မတီ ဥက္ကဋ္ဌ ဒေါ်မေမေပြုံးနှင့် ခရီးစဉ်တွင် လိုက်ပါလာသော အာဆီယံလူငယ် ဖိုရမ်ဖြစ်မြောက်ရေး ကိုယ်စားလှယ် ကိုအောင်ဇင်တို့သည် ရန်ကုန်သို့ ပြန် လည်ရောက်ရှိမည်ဖြစ်ပြီး ၂၀၁၄ ခုနှစ် မတ်လ ၆ ရက်နေ့တွင် သတင်းမီဒီယာများနှင့် တွေ့ဆုံ၍ ခရီးစဉ်အပေါ် သတင်းစာရှင်းလင်းပွဲ တစ်ရပ် ပြုလုပ်သွားမည်ဖြစ်သည်။\nအာဆီယံပြည်သူ့ဖိုရမ် ဖြစ်မြောက်ရေး ဦးဆောင်ကော်မတီ တွဲဖက် ဥက္ကဋ္ဌဖြစ်သော ဖရီမရူဒီဒေါင်ရွန်မှလည်း အာဆီယံ လူငယ်ဖို ရမ် ဖြစ်မြောက်ရေး ကိုယ်စားလှယ် မစ္စတာ ဂျိုလ်ဘာရယ်ဒို နှင့်အတူ ဘန်ကောက်မြို့ Foreign Correspondents Club of Thailand တွင် မတ်လ ၅ ရက်နေ့၌ သတင်းစာရှင်းလင်းပွဲ ပြုလုပ်သွားမည်ဖြစ်ပါသည်။\nရေရှည်တည်တံ့ခိုင်မြဲသော "ငြိမ်းချမ်းရေး ဖွံ့ဖြိုးရေး တရားမျှတရေးနှင့် ဒီမိုကရေစီထွန်းကားရေးအတွက် အာဆီယံ လူထုသွေးစည်းညီမျှမှု မြင့်မားရေး" ဟူသော ဦးတည်ချက်ပေါ်အခြေခံ၍ မျက်နှာစုံညီပွဲ ၄ ခုနှင့် အကြောင်း အရာ ခေါင်းစဉ်ကြီး ၄ ခု အောက် (ဥပမာ။ ။ငြိမ်းချမ်းရေး၊ လူ့အခွင့်အရေးနှင့် တရားမျှတမှု၊ ဖွံ့ဖြိုးရေးနှင့် ဒီမိုကရေစီ ထွန်းကားရေး) အလုပ်ရုံဆွေးနွေးပွဲ ၂၇ ခု ပါဝင်သွားမည်ဖြစ်သည်။\nလွန်ခဲ့သော ၂၀၁၄ ခုနှစ် ဖေဖော်ဝါရီလ ၂၂-၂၃ ရက်နေ့များ တွင် ဖြစ်မြောက်ရေးကော်မတီဝင်များက ဖိုရမ်ဖြစ်မြောက်ရေး အတွက် (၄) ကြိမ်မြောက် ဒေသတွင်းညှိနှိုင်းဆွေးနွေးပွဲကို ပြုလုပ်ခဲ့ပြီး အာဆီယံပြည်သူ့ဖိုရမ်အား လွတ်လပ်အမှီခိုကင်း စေရန်နှင့် အများပါဝင်နိုင်စေရန် ဆက်လက်တိုက်တွန်းလုပ်ဆောင်သွားမည်ဖြစ်ကြောင်း ဆုံးဖြတ်ခဲ့ကြသည်။ ညှိနှိုင်း ဆွေးနွေးပွဲသို့တက်ရောက်ခဲ့သော ကိုယ်စားလှယ်များသည် စည်းစည်းလုံးလုံးဖြင့် မည်သို့ရှေ့ဆက်လက်တွဲ လုပ်ဆောင်ကြမည်ကို ဆွေးနွေးခဲ့ကြပြီး အာဆီယံပြည်သူ့ဖိုရမ်ကို အများလက်လှမ်းမှီသော၊ အများပါဝင်မှုရှိသော၊ လွတ်လပ်အမှီအခိုကင်းသော ဖိုရမ်တစ်ခုအဖြစ် ကျင်းပနိုင်ရန် မူဝါဒများနှင့် စည်းမျဉ်းစည်းကမ်းများကို ချမှတ်ခဲ့ကြသည်။\nဖြစ်မြောက်ရေးဦးဆောင်ကော်မတီ ဥက္ကဋ္ဌ၊ NGO Gender Group ၏ ညွှန်ကြားရေးမှူးချုပ် ဒေါ်မေမေပြုံးက လက်ရှိမြန်မာ နိုင်ငံတော် အစိုးရအာဏာပိုင်များ၏ အဘက်ဘက်မှအားပေးမှုအပေါ် ကျေးဇူးတင်ကြောင်း မှတ်တမ်းတင်ပြောကြားခဲ့ပြီး အာဆီယံနိုင်ငံများမှ ဖိုရမ်တက်ရောက်မည့် သူများကို ဆိုက်ရောက်ဗီဇာ (visa on arrival) ကူညီစီစဉ်ပေးရန်တောင်း ဆိုခဲ့ကာ ACSC/APF သည် မြန်မာနိုင်ငံပြုပြင်ပြောင်းလဲမှုအတွက်နှင့် ၂၀၁၅ အာဆီယံအသိုက်အဝန်းအတွက် မှတ်ကျောက်တစ်ခုဖြစ်ကြောင်း ပြောကြား ခဲ့သည်။\nဦးဆောင်ကော်မတီ တွဲဖက်ဥက္ကဋ္ဌ ဖရီမရူဒီဒေါင်ရွန်အနေဖြင့်လည်း ဤဖိုရမ်အား၏ အာဆီယံဒေသတွင်း အသွင်ဆောင်မှု ကို ဆက်လက်ထိန်းသိမ်းနိုင်အောင် ကြိုးပမ်းမှုများအပေါ် မြန်မာအရပ် ဘက်လူမှုအဖွဲ့အစည်းများအား ကျေးဇူးတင် ကြောင်း၊ မြန်မာနိုင်ငံသည် ၂၀၀၅ ခုနှစ်ကတည်းက အာဆီယံလူထုအသိုင်းအဝိုင်းအတွက် အရေးပါသော အစိတ်အပိုင်း တစ်ခု ဖြစ်ခဲ့ကြောင်း ထို့ကြောင့် ဤတစ်ကြိမ်မြန်မာပြည် တွင်ကျင်းပမည့် ACSC/APF သည် အာဆီယံလူထုတစ်ရပ် လုံးအတွက် ထပ်ဆင့်ထူးခြားမှုရှိကြောင်း ပြောကြားခဲ့သည်။\nအာဆီယံအရပ်ဘက်လူမှုအဖွဲ့အစည်းညီလာခံ/ အာဆီယံပြည်သူ့ဖိုရမ်သည် ၂၀၀၅ ခုနှစ်တွင် မလေးရှားနိုင်ငံမှ စတင်၍ အာဆီယံလူထုအသိုင်းအဝိုင်း၏ လုပ်ငန်းတစ်ခုအဖြစ် ကျင်းပလာခဲ့ကြသည်။ ၎င်း၏ တစ်ခုတည်းသော ရည်ရွယ်ချက်မှာ အာဆီယံဒေသတွင်းရှိဒေသများအားလုံးမှ အရပ်ဘက်လူမှုအဖွဲ့အစည်များအသီးသီး၏ အသံများကိုစုစည်း တင်ပြနိုင်ရန် ဖြစ်သည်။ ACSC/APF မကျင်းပမီ အာဆီယံလူငယ်ဖိုရမ်ကို ၂၀၁၄ မတ်လ ၁၇-၂၀ ရက်နေ့တွင် ရန်ကုန်မြို့၌ ကြိုတင် ကျင်းပသွားမည်ဖြစ်သည်။\n(ရန်ကုန်) ဦးညွှန့်လှိုင် - ဥက္ကဋ္ဌ၊ အာဆီယံပြည်သူ့ဖိုရမ် ဖြစ်မြောက်ရေး မီဒီယာကော်မတီ (မြန်မာဘာသာ) +၉၅ (၀)၉၅၀၅၈၂၈၅၊ ကိုဂျိုးဇက် အာဆီယံပြည်သူ့ဖိုရမ် ဖြစ်မြောက်ရေးမီဒီယာကော်မတီဝင် (မြန်မာဘာသာ၊ အင်္ဂလိပ်ဘာသာ) +၉၅ (၀)၉၂၅၀၇၅၂၈၀၄\n(ဘန်ကောက်) - ဖရီမရူဒီဒေါင်ရွန် - တွဲဘက်ဥက္ကဋ္ဌ၊ အာဆီယံပြည်သူ့ဖိုရမ် ဖြစ်မြောက်ရေး ဦးဆောင်ကော်မတီ (ထိုင်းဘာသာ၊ အင်္ဂလိပ်ဘာသာ) +၆၆ (၀)၈၁၄၃၄၂၃၃၄၊ ဒယ်ဘီစတောက်ဟာ့ - တွဲဘက်ဥက္ကဋ္ဌ၊ အာဆီယံပြည်သူ့ဖိုရမ်ဖြစ်မြောက်ရေး မီဒီယာကော်မတီ +၆၆ (၀)၈၁၆၈၆၁၆၅၂\n(ဂျကာတာ) - ဒယ်နီရယ်အဝီဂရာ၊ Human Rights Working Group, အာဆီယံပြည်သူ့ဖိုရမ်ဖြစ်မြောက်ရေး အစီအစဉ်ရေးဆွဲရေးကော်မတီ (ဘာဟာစာဘာသာ၊ အင်္ဂလိပ်ဘာသာ) +၆၂ (၀)၈၁၇၆၉၂၁၇၅၇\nရန်ကုန်မြို့တွင် ပြုလုပ်မည့် သတင်းစာရှင်းလင်းပွဲ အစီအစဉ်\nနေ့ရက် - ၂၀၁၄ ခုနှစ် မတ်လ ၆ ရက်နေ့\nအချိန် - နံနက် ၁၁ နာရီ\nနေရာ - Myanmar Journalist Network (ဒုတိယထပ်၊ အမှတ် ၁၈၁၊ ၃၆ လမ်း၊ ကျောက်တံတားမြို့နယ်၊ ရန်ကုန်မြို့)\nဒေါ်မေမေပြုံး (ဥက္ကဋ္ဌ၊ ACSC/APF ဖြစ်မြောက်ရေး ဦးဆောင်ကော်မတီ) ကိုအောင်ဇင် (အာဆီယံလူငယ်ဖိုရမ် ဖြစ်မြောက်ရေးကိုယ်စားလှယ်)\nIt's "all systems go" for the ASEAN Civil Society Conference/ASEAN Peoples' Forum (ACSC/APF) 2014, which will be held in Yangon on March 21-23. The conference, expected to attract 1,200 participants from diverse grassroots, national and regional organizations, could be the largest regional civil society conference held in Myanmar in recent years.\nUnder the theme "Advancing ASEAN Peoples' Solidarity toward Sustainable Peace, Development, Justice and Democratization", the ACSC/APF will feature4plenary sessions and 27 workshops on4thematic clusters i.e. Peace, Justice and Human Rights, Development, and Democratization.\nDaw May May Pyone, Executive Director of NGO Gender Group and chair of the Steering Committee of the ACSC/APF 2014, appreciated the current support of the Myanmar authorities and requested visa-on-arrival facilities for participants. "This event is an important milestone for Myanmar's transition and for the ASEAN Community 2015," she emphasized.\nPremrudee Daoroung, Co-Chair of the ACSC/APF 2014 Steering Committee, expressed appreciation for national organizers' commitment to regionalism. "Myanmar has been an important focus of ASEAN civil society since the first ACSC in 2005, so this event is extra special to us all," she explained.\n(YANGON): U Nyunt Hlaing, Chair, ACSC/APF Media Committee (Myanmar) +9595058285 / 095058285\n(BANGKOK): Premrudee Daoroung, Co-Chair, ACSC/APF Steering Committee (Thai/English) +66814342334/ 0814342334\nDebbie Stothard, Co-Chair, ACSC/APF Media Committee (English), Tel +66816861652 / 0816861652\n(JAKARTA): Daniel Awigra, Human Rights Working Group, ACSC/APF Program Committee (Bahasa Indonesia/English), Tel +628176921757 / 08176921757


Trans Siberian ခရီးစဉ်-၈ – Hsu Myat Moe\nအရင်ပိုစ့်တွေမှာပြောခဲ့သလိုပဲ တော်တော်များများက Ulan Ude ကနေ Irkutsk ကို မနက်ရထားနဲ့သွားလေ့ရှိကြပါတယ်။ ဘာလို့လဲဆိုတော့ ကမ္ဘာ့အနက်ဆုံး fresh water lake ဖြစ်တဲ့ Lake Baikal ကိုရထားပေါ်က မြင်ရမှာမို့လို့ပါ ။ အချိန်သိပ်မရတဲ့ ကိုယ်တွေအတွက်ကတော့ ညရထားပဲစီးခွင့်ရတာမို့ …. Lake Baikal ကို ရထားပေါ်ကနေ မမြင်ခဲ့ရပါဘူး ။ ရထားပေါ်မှာလည်းနွေးနွေးထွေးထွေး သက်တောင့်သက်သာမို့ ရထားပေါ်တက်ကတည်းက အိပ်လိုက်တာ ဘယ်ဘူတာတွေမှာ ရပ်မှန်းတောင်သတိမထားမိဘဲ Irkutsk နားရောက်ခါနီးမှာပဲ နိုးလာပါတော့တယ် ။ Hostel ရောက်မှပဲ ရေမိုးချိူး ကိုယ်လက်သန့်စင်တော့မှာမို့ heat tech တစ်စုံအတွင်းထဲခံဝတ်ပြီး အကျီတွေထပ်မလဲတော့ပါဘူး ။ ရထားချိန်ကလည်းတိကျပါတယ် ။ သတ်မှတ်ထားတဲ့ မနက် ရ နာရီ ၂၀ မှာပဲ Irkutsk ကိုရောက်လာပါတယ် ။\nIrkutsk (အီရာကွတ်စ်) ဆိုတဲ့ မြို့လေးက ဆိုက်ဘေးရီးယန်းဒေသရဲ့ အရှေ့ဘက်မှာရှိတဲ့ Angara River မြစ်နားမှာ တည်ရှိတဲ့ မြို့လေးပါ ။ ဒါ့အပြင် ဆိုက်ဘေးရီးယန်းဒေသထဲမှာ လူဦးရေ အများဆုံးရှိတဲ့ မြို့ဖြစ်ပြီးတော့ လူဦးရေ ခြောက်သိန်းနီးပါးနေထိုင်ကြပါတယ် ။ ကိုယ်တွေသွားတဲ့ မေလဆန်းပိုင်းမှာတော့ အမြင့်ဆုံး အပူချိန်က ၉ ဒီဂရီထိရှိပြီး အနိမ့်ဆုံးကတော့ -၃ ဒီဂရီထိရှိပါတယ်။ ကံကောင်းတယ်ပြောရမလား ဆိုးတယ်ပြောရမလားပဲ ရထားပေါ်က ဆင်းဆင်းချင်းမှာပဲ နှင်းဖွေးဖွေးလေးတွေကျတာနဲ့တိုးပါတယ် ။ Weather App ကို ကြည့်လိုက်တော့ တစ် ဒီဂရီပဲရှိပါတယ် ။ ရထားနဲ့အမှတ်တရဓာတ်ပုံလေးဘာလေးရိုက်ပြီးတော့ ဂိတ်ကိုရှာပြီးထွက်လာကြပါတယ် ။ Irkutsk-Passazhirskiy station က busy ဖြစ်တဲ့ ရထားဂိတ်တစ်ခုပါပဲ ။ လူသွားလူလာများပါတယ် ။ ဆိုးတာလေးတစ်ခုက ရုရှားက ရထားဂိတ်တော်တော်များများမှာ ဓာတ်လှေကား စက်လှေကားတွေမရှိကြတာပါပဲ ။ လှေကားအမြင့်ကြီးတွေကို အိတ်မပြီး တက်ရတာ တော်တေ်ာပင်ပန်းပါတယ် ။ အထူးသဖြင့် လက်ဆွဲအိတ်တစ်လုံးပါနေတဲ့ ကိုယ့်အတွက် တော်တော်ကသီတာပါ ။ ဒီမြိ့က မထွက်ခင် အိတ်နှစ်လုံးကို တစ်လုံးဖြစ်အောင် ပေါင်းကိုပေါင်းမယ်လို့ ဆုံးဖြတ်လိုက်ပါတယ် ။\nရထားဘူတာ အပြင်ဘက်နားလေးမှာပဲ တက်စီ တွေ့တာမို့ တက်စီပေါ်ပြေးတက်ကြပြီး Hostel 52°17′ ကိုသွားကြပါတယ် ။ ဒီ Hostel လေးက နာမည်ဆန်းတဲ့အပြင် ခရီးသွားတွေ တည်းနေကျနေရာလေး တခါမှ hostel stay မနေဖူးတဲ့ ကိုယ့်အတွက်တော့ အထူးအဆန်းပါပဲ ။ Hostel က ရထားဂိတ်နဲ့သိပ်မဝေးလှပါဘူး ။ ကားနဲ့ ဆယ်မိနစ်ကျော်လောက်ပဲသွားရပြီးတော့ တစ်ညကို စလုံး ၁၅ ကျပ်ပဲ ပေးရတဲ့ အဆောင်လေးပါ ။ ပေးရတာနဲ့ မတန်အောင် အေးချမ်းသာယာတဲ့နေရာလေးပါ ။ သိပ်ချစ်စရာကောင်းပါတယ် ။ အောက်ကပုံပကတော့ lobby ဧည့်ခန်းလေးကို snap ဖမ်းထားတာပါ ။ ဒီနေ့ ပလန်က အီရာကွက်စ် တစ်မြို့လုံးကို ပတ်ကြမှာဆိုတော့ ရာသီဥတုအေးပေမယ့် ရေမိုးချိူး အလှပြင် ပြီး အပြင်ကိုထွက်လာကြပါတော့တယ် ။\nအိပ်စင် – credit . Booking.com\nရာသီဥတုက အေးအေးချမ်းချမ်းမို့ သွားရလာရတာလည်းအဆင်ပြေပါတယ် ။ ဒါပေမယ့် မိုးဖွေးဖွေး နှင်းဖွေးဖွေးလေးတွေ တခါတခါကျချင်တော့ ထီးဆောင်သွားရပါတယ် ။ ဟော်စတယ်နဲ့ မနီးမဝေးမှာတင် ဘုရားကျောင်းတစ်ဆောင်တွေ့တာမို့ ၀င်လည်မလို့ စဉ်းစားပေမယ့် အရင်ဆုံး ဗိုက်ဖြည့်ရမယ် ၊ ကိုယ့်အတွက်လက်အိတ်ရှာရမယ် ၊ ဖုန်း sim card ၀ယ်ရမှာမို့လို့ ရှောပင်းမောဘက်ကိုအရင်သွားကြမယ်လို့ဆုံးဖြတ်လိုက်ကြပါတယ် ။ လမ်းမှာ Trans Siberian Cafe ဆိုတဲ့ ဆိုင်ကလေးတွေ့တာမို့ ဆိုင်လေးမှာဝင်ပြီး မနက်စာစားကြပါတယ်။ မြေပုံမှာလိုက်ရှာကြည့်တော့ ရှောပင်းမောလ်တွေ့တာမို့ လာခဲ့တဲ့လမ်းအတိုင်းပြန်လာပြီး ဘုရားကျောင်းဘေးဘက်ကို ဆက်သွားကြပါတယ် ။ ဘုရားကျောင်းဘေးဘက်မှာတော့ Irkutsk ရဲ့ အမှတ်အသား အိမ်လှလှလေးတွေ ၊ Lace house လေးတွေရှိတဲ့ Sedova street ဘက်ကိုလျှောက်လာကြပါတယ် ။ Sedova street ဆိုတာ စင်ကာပူရဲ့ Holland Village လိုပဲ စားသောက်ဆိုင်တွေ ၊ ဘားတွေပေါတဲ့နေရာလေးပါ ။ ဒါ့အပြင်သစ်လုံးအိမ်လှလှလေးတွေနဲ့ တည်းခိုခန်းလေးတွေလည်းရှိပါတယ် ။ အိမ်လှလှလေးတွေနဲ့ အပြေးအလွှားဓာတ်ပုံရိုက်ကြပြီး Modnyy Kvartal shopping center ထဲကို ၀င်လာကြပါတယ် ။ Shopping center မှာ လက်အိတ်လိုက်ရှာပေမယ့် ဈေးအရမ်းကြီးတာမို့ မ၀ယ်ဖြစ်ဘဲ ဖုန်းကတ်ပဲဝယ်လာလိုက်ကြပါတယ် ။ ဖုန်းကတ်ကို အပိုပါလာတဲ့ ကိုယ့်ဖုန်းလေးထဲထည့်ပြီး hotspot ဖွင့်သုံးကြပါတယ် ။ ရှောပင်းမောလ်က အပြန်မှာ နှင်းဖွေးဖွေးလေးတွေပါကျလာတော့ နှင်းမမြင်ဖူးတဲ့အရပ်ကကိုယ်တွေအတွက်သာယာတာပေါ့နော် ။\nSedova street ကနေ အောက်ဖက်ကို ဆင်းချလာပြီး ပထမဆုံးတွေ့ခဲ့တဲ့ Raising of the Cross Church ကို သွားကြပါတယ် ။ ဒီဘုရားကျောင်းက ရုရှားမှာ ကိုယ်တွေအတွက် ပထမဆုံးရောက်ဖူးတဲ့ Orthodox ဘုရားကျောင်းပေါ့ ။ ရုရှားရဲ့ အနုပညာလက်ရာအဆင့်အတန်းကို သိသိသာသာမြင်ရပါတယ် ။ တိတ်ဆိတ်တဲ့ ဘုရားကျောင်းထဲမှာ ငြိမ်သက်စွာဆုတောင်းနေကြတဲ့သူတွေကိုလည်းတွေ့ရပါတယ် ။ တစ်နေကုန်လည်းဆက်သွားကြရဦးမှာဆိုတော့ ကျောင်းထဲမှာ ခဏပဲနေဖြစ်ပါတယ် ။ ဘုရားကျောင်းအပြင်ဘက်မှာ တောင်းရမ်းစားတဲ့သူအချို့ကိုတွေ့ပါတယ် ။ ဘုရားကျောင်းကနေ ထွက် လမ်းလေးဖြတ်ကူးပြီး မြို့ထဲဘက်ကိုဆက်သွားကြပါတယ် ။ Irkutsk က မြို့သေးသေးလို့သာပြောပေမယ့် busy ဖြစ်တဲ့ မြို့လေးလို့ ပြောလို့ရပါတယ် ။ မနက်ခပ်စောစောပေမယ့် လူသွားလူလာများပါတယ် ။ ဒီနေ့အတွက် ပလန်ကတော့ မြို့ထဲလျှောက်သွားကြမှာဆိုတော့ ဘုရားကျောင်းတွေပေါတဲ့ ဖက်ကို လမ်းဆက်လျှောက်လာကြပါတယ် ။ အပြင်ရောက်ပြီးသိပ်မကြာဘူး နှင်းမိုးတွေလေတွေထန်လာပါတယ် ။\ncredit – http://thetravellingsquid.com/2013/11/14/irkutsk-around-and-about-a-photo-story/\nအအေးဒဏ်ကိုအံတုရင်း ဆက်သွားကြပါတယ်။ ပထမဆုံးတွေ့တဲ့ ဘုရားကျောင်းကတော့  နာမည် ကြီး Church of Our Lady of the Assumption ဆိုတဲ့ ဘုရားကျောင်း Irkutsk မှာ ကိုယ့်အနှစ်သက်ဆုံး ဘုရားကျောင်းဆိုရင်လည်း မမှားပါဘူး ။ အရမ်းခမ်းနားထည်ဝါတဲ့ ဘုရားကျောင်းကြီးပါ။ ပိတ်ထားတာမို့ ၀င်ခွင့်မရခဲ့ပေယ့် အပြင်ဘက်မှာ ဓာတ်ပုံတွေအများကြီးရိုက်ဖြစ်ခဲ့ပါတယ် ။ထိုဘုရားကျောင်းနဲ့ မျက်နှာချင်းဆိုင်မှာတော့ ကျောက်တုံးတွေနဲ့ ဆောက်ထားတဲ့ Spasskaya (Savior) ဆိုတဲ့ Church ပါပဲ ။ အစိမ်းရောင်ခေါင်မိုးလှလှလေးနဲ့လွမ်းချင့်စဖွယ် ဘုရားကျောင်းလေးတစ်ခုပါပဲ ဒါပေမယ့် ပိတ်ထားတာမို့ဝင်ခွင့်မရခဲ့ပါဘူး ။ ဘုရားကျောင်းနောက်ဘက်ကိုဆက်သွားပြီးတော့ ထပ်တွေ့တဲ့ဘုရားကျောင်းတစ်ခုထဲကိုဝင်ပြီး ဓာတ်ပုံတွေရိုက်ကြပါတယ်။ ဒီဘုရားကျောင်းကကိုယ့်အတွက်တော့ ရုရှားရဲ့ အနုပညာအဆင့်အတန်းကို ထင်ထင်ရှားရှားသိမြင်စေတဲ့နေရာလေးပါပဲ ။ ရွှေရောင်တ၀င်းဝင်းနဲ့အနုစိပ်လှပလွန်းတဲ့ဘုရားခန်းဘုရားဝင်တွေ ဘာသာရေးကိုင်းရှိုင်းတဲ့လူတွေ အစရှိသည်ဖြင့် အံ့မခန်းအနုပညာလက်ရာတွေကို မြင်ရတဲ့နေရာလေးပါပဲ ။\nCredit – Wiki\nတကယ်တော့ကိုယ်တွေအဓိကသွားချင်တဲ့နေရာက Bogoyavlensky (Epiphany) Cathedral ဆိုတဲ့ နာမည်ကြီး ဘုရားကျောင်းကိုပါပဲ ။ Bogoyavlensky (Epiphany) Cathedral က Irkutsk မှာအလှဆုံးဆိုပြီးနာမည်ကြီးပါတယ် ။ Ginger bread အိမ်လေးတွေနဲ့တူတဲ့ဒီဘုရားကျောင်းကတော့ချစ်စရာကောင်းလှပါတယ် ။ ဘုရားဝတ်တက်နေကြတာမို့ အနှောင့်အယှက်မဖြစ်အောင် အပြင်ကနေပြီးတော့ လှည့်ပတ်ဓာတ်ပုံတွေရိုက်ပြီး တခြားနေရာဘက်ကိုပဲထွက်လာခဲ့ကြပါတော့တယ် ။ ရာသီဥတုကလည်းသိပ်အေးတယ် နှင်းမိုးတွေလည်းခပ်သည်းသည်းကျလာတော့ အပြင်မှာမနေနိုင်ကြတော့တာလဲပါပါတယ် ။ ဘုရားကျောင်းရှေ့က ပန်းခြံမှာလည်း စစ်ပွဲအမှတ်တရ ထာဝရမီး (eternal flame) နဲ့လည်းအမှတ်တရဓာတ်ပုံတွေရိုက်ကြပါတယ် ။ အစောင့်စစ်သား စစ်သမီးတွေ ဂျူတီချိန်းနေတာတွေ့လို့လဲ ဓာတ်ပုံတွေလိုက်ရိုက်ကြပါတယ် ။\nဘုရားကျောင်းကနေထွက်လာပြီးတော့ ခြေဦးတည့်ရာကိုပဲခရီးဆက်လိုက်ကြပါတယ် ။ Angara မြစ်တစ်လျှောက်ဆက်လျှောက်လာကြရင်း irkutsk ရဲ့ လှပတဲ့သစ်သားအိမ်ဟောင်းတွေ အမြောက်အမြားကိုမြင်တွေ့ရပါတယ် ။ ရှောပင်းစင်တာလိုနေရာတစ်ခုမှာ ထမင်းစားကြပြီးနောက် tram စီးရင်းမြို့ထဲကိုလျှောက်ကြည့်ကြပါတယ် ။ ဒီနေ့ ဆက်သွားရမယ့်အဓိကနေရာတော့ Europa House / The Lace House ဆိုတဲ့နေရာလေးပါပဲ ။The Lace House က မြို့ထဲနဲ့နည်းနည်းလှမ်းတော့ ကားစီးပြီးဆက်သွားကြပါတယ် ။ Lace house ဆိုတဲ့ နာမည်နဲ့လိုက်အောင်ပါပဲ သစ်သားတွေကိုဇာလေးတွေလိုပုံဖော်ထားပြီး အိမ်ကိုအလှဆင်ထားတဲ့ အိပ်မက်ဆန်ဆန်လှပတဲ့ သစ်သားအိမ်လေးတွေစုထားတဲ့နေရာလေးပါပဲ ။ အိုဟောင်းလှတဲ့အိမ်လေးတွေကို ရိုးရာမပျက်ပြုပြင်ထိန်းသိမ်းထားတဲ့ နေရာလေးပေါ့ ။ အိမ်လေးတွေက ပြောမပြတတ်အောင်လှကြပါတယ် ။ အတွင်းမှာလည်း ပြတိုက် နဲ့ ဟော်တယ်ရှိပါသေးတယ် ။ The Lace House မှာနေဖူးတဲ့အတွေ့အကြုံကိုလိုချင်ပေမယ့် ခရီးစဉ်တိုတာမို့ အချိန်မပေးနိုင်ခဲ့ကြတော့ပါဘူး။\nညနေကလည်းစောင်းလာပြီမို့ The Lace House ကနေ ရှေ့ဆက်ပြီး Kazan Church ကို လမ်းလျှောက်ပြီးခရီးဆက်ခဲ့ကြပါတယ် ။ Kazan Church က အနီရောင်နဲ့အပြာရောင်ကိုလှလှပပ ရောစပ်ပြီး ထုထည်ကြီးကြီးမားမားနဲ့တည်ဆောင်ထားတဲ့ဘုရားကျောင်းတစ်ခုပါပဲ ။ အပြင်ဘက်က ကြည့်ရင်လှသလိုပဲ အတွင်းဖက်မှာလည်းအင်မတန်လက်ရာမြောက်လှတဲ့လက်ရာတွေနဲ့ပြည့်နှက်နေပါတယ်။ အီရာကွက်စ်ရဲ့ အလှဆုံးသော ဘုရားကျေင်းဆိုရင်လည်းမမှားပါဘူး ။ ကိုယ့်အတွက်တော့ဒီခရီးစဉ်ထဲက သဘောအကျဆုံးဘုရားကျောင်းလေးပါပဲ ။ ဘုရားကျောင်းထဲ အချိန်အတော်ကြာအောင်နေပြီးတဲ့နောက်မှာတော့ တစ်နေ့တာ လည်ပတ်မှုအစီစဉ်ပြီးဆုံးပြီဖြစ်ပါတယ် ။ လမ်းလျှောက် ထရမ်းစီးပြီးတော့ Hostel နဲ့ နီးတဲ့ ရှောပင်းစင်တာတစ်ခုမှာ ညစာစားကြပါတယ် ။ စားပြီးတာနဲ့တက်စီစီးပြီးတော့Hostel ကိုပြန်လာခဲ့လိုက်ကြပါတော့တယ် ။\nမနက်စောစောထပြီးတော့ ကိုယ့်ရဲ့အသွားချင်ဆုံးနေရာ dream destination ဖြစ်တဲ့ Lake Baikal ခရီးစဉ်ကိုစတင်လိုက်ပါတော့တယ် ။ Lake Bikal ဆိုတာ World deepest fresh water lake … ဆိုက်ဘေးရီးယန်းဒေသရဲ့ အလှဆုံးသောကန်ကြီး ၊ အဆုံးအစမမြင်ရလောက်အောင် ကျယ်ဝန်းတဲ့ ကန်ကြီး ၊ Trans Siberian ခရီးစဉ်ကိုသွားရင် မဖြစ်မနေ၀င်သင့်တဲ့နေရာဆိုပြီး နာမည်ကြီးပါတယ် ။တချို့ကတော့ Lake Baikal ရဲ့ အလယ်တည့်တည့်မှာရှိတဲ့ Okhkon Island မှာ ညအိပ်လေ့ရှိကြပါတယ်။ ကိုယ်တွေကတော့ ဒီနေ့တစ်နေကုန်ကို Baikal မှာအချိန်ဖြုန်းကြမှာပါ ။\nLake Baikal ကိုသွားမယ်ဆိုရင် Irkutsk မြို့ထဲ ကားဂိတ်ကနေ Listvyanka မြို့လေးကို ကားအသေး နံပါတ် ၅၂၄ ကို စီးပြီးသွားရပါတယ် ။ တစ်နေ့ကိုလေးကြိမ်စီရှိပြီးတော့ အစောဆုံး ရ နာရီကနေ နောက်အကျဆုံး ၆ နာရီအထိရှိပါတယ် ။ တစ်နာရီခန့်ကြာပါတယ် ။ အသွားချင်ဆုံးနေရာကိုသွားရမယ်ဆိုတော့ တက်ကြွပြီးအစောကြီးထကြပါတယ် ။ ပါလာတဲ့မုန့်တွေကိုစား..ပြင်ဆင်ပြီး Hostel ကနေထွက်လာကြပါတယ် ။ Hostel နဲ့ ကားဂိတ်နဲ့က သိပ်မဝေးတော့ လမ်းလျှောက်ရုံနဲ့ ကားဂိတ်ကိုရောက်လာပါတော့တယ် ။ ကားဂိတ်အနီးကဈေးမှာ ကိုယ်ကတော့လက်အိတ်ဝင်ဝယ်လိုက်ပါသေးတယ် ။ မနက်အစောဆုံးကားနဲ့ Lake Baikal ကိုထွက်လာကြပါတယ်။ တစ်နာရီခန့်ကြာတဲ့အခါမှာတော့ ရောက်လာပါပြီ အရမ်းသွားချင်တဲ့နေရာလေး ။\nအဆုံးအစမရှိတဲ့ပင်လယ်ကြီးလိုကျယ်ပြောလှတဲ့ ကမာ့ အနက်ရှိုင်းဆုံးကန်ကြီး သွားချင်လှတဲ့ ကန်ကြီး…. ရေခဲတောင်တွေနောက်ခံနဲ့ စိမ်းပြာနေတဲ့ရေပြင်ကြီး…ရေကလည်းစိမ်းသလို လေကလည်းထန်လှပါတယ် ။ချမ်းလွန်းလို့ ခဏလေးတောင်မှမနေနိုင်လောက်အောင်ပါပဲ ။ အမှတ်တရဓာတ်ပုံလေးတွေရိုက်ပြီးတာနဲ့ အနီးဆုံးကော်ဖီဆိုင်တစ်ခုထဲကို ၀င်ပြေးရပါတော့တယ် ။ အနွေးထည်တွေအထပ်ထပ်ဝတ်ထားပေမယ့် အပြင်ကိုထွက်တာနဲ့ အရိုးခိုက်အောင်အေးလှပါတယ် ။ ဒါပေမယ့်လည်း ခရီးကဆက်ရဦးမှာဆိုတော့အပြင်ကိုထွက်လာပြီး Baikal Fish Market ဈေးတန်းကိုပတ်ကြပါတယ် ။ ဈေးတန်းထဲမှာ ရုရှားအမှတ်တရလက်ဆောင်လေးတွေရမယ်.. Lake Baikal မှာပဲရှိတဲ့ omul ဆိုတဲ့ ငါးအစို အခြောက်တွေရမယ် ရိုးရာစားသောက်ဆိုင်လေးတွေရှိပါတယ် ။ ချစ်စရာကောင်းတဲ့ဈေးလေးမှာ ဓာတ်ပုံတ၀ကြီးရိုက်မယ်မှတ်တော့မှ ကင်မရာကအေးလွန်းလို့ အလုပ်မလုပ်တော့ ဖုန်းနဲ့ပဲရိုက်ခဲ့ရတယ် ။ ဖုန်းထဲက ဓာတ်ပုံတွေကလည်း ဖုန်းအသစ်လဲတုန်း အထားမှားတာ ရှာမတွေ့ဘဲ ပျောက်ကုန်လို့ ကိုယ့်မှာအတော်စိတ်မကောင်းဖြစ်ရတယ် ဒီတော့ရှိတာလဲပဲတင်လိုက်ပါတော့တယ် ။ Baikal မကျေပွဲထပ်နွဲဖို့စဉ်းစားတုန်းပါပဲ ။\nရိုးရာစားသောက်ဆိုင်လေးတစ်ခုထဲကို ၀င်လိုက်တော့ အရင်ပိုစ့်တွေမှာရေးဖူးတဲ့ ခါခိုရင်းမှာတွေ့ခဲ့တဲ့ အာရှသူနဲ့ သူ့အဖော် ၂ ယောက်…. ဘော်ဒါမှာကြုံလို့ထမင်းကျွေးဖြစ်ခဲ့တဲ့သူတို့ နဲ့ထပ်တွေ့ပါတယ် ။ သူတို့ကတော့ Okhkon Island မှာညအိပ်ပြီး ထုံးစံအတိုင်း မော်စကိုကို ဆက်ကြမှာပါ ။ ကိုယ်တွေကတော့ကြားထဲမှာ နှစ်မြို့ဝင်ဦးမယ် ဒါ့အပြင်ကိုယ်တွေသွားမယ့် route က standard route မဟုတ်တော့….ထပ်တွေ့မှာမဟုတ်တော့တာ သေချာပါတယ် ။ ခဏတာရယ်မောနှုတ်ဆက်ပြီးတော့ စားစရာသောက်စရာတွေမှာကြပါတယ် ။ ဈေးတန်းလေးက ၀ယ်လာတဲ့ omul ငါးတွေကို တ၀ကြီးစားကြပါတယ် ။ ကိုယ်ကတော့အပျော်ဆုံးပေါ့ … ။ စားပြီးတာနဲ့လက်ဆေးပြီး ငါးခြောက်လေးကိုင်ပြီး baikal ကန်စပ်ကိုသွားပြီး selfie ရိုက်ပါတော့တယ် ။ ကိုယ့်ရဲ့ mission တစ်ခု accomplish ဖြစ်တဲ့အမှတ်တရပေါ့။ လေတ၀ူးဝူးတိုက်နေပေမယ့် ကိုယ်ကတော့ သိပ်ပျော်ပါတယ်။ ဘ၀မှာလုပ်ချင်တာလုပ်ရတာ ကျေနပ်စရာအကောင်းဆုံးပဲမဟုတ်ဘူးလား ။\nBaikal Station က ကားနံပါတ် ၅၂၄ ရဲ့နောက်ဆုံးမှတ်တိုင်ပါ Listvyanka ရွာလေးကတော့ အဲဒီမတိုင်ခင်မှတ်တိုင်ဆိုတော့ ရွာလေးဘက်ကို uber ငှားပြီးသွားကြပါတယ် ။ တစ်မှတ်တိုင်ဆိုပေမယ့် အတော်လေးသွားကြရပါတယ် ။ သိပ်မကြာခင်မှာတော့ Baikal Museum ကိုရောက်လာကြပါတယ် ။ ပြတိုက်ထဲဝင်ကြည့်ကြပြီး Baikal သမိုင်း ဗီဒီယိုတွေကြည့်ရပါတယ် ။ ထို့နောက်မှာတော့ ပြတိုက်ဘေးက လူသွားလမ်းကနေ cable car ရှိတဲ့တောင်ကိုတက်ကြပါတော့တယ် ။ တောင်က သိပ်မမတ်လှပါဘူး ဒါပေမယ့် မိနစ် ၂၀ လောက်နီးနီးတက်ပြီးတဲ့နောက်မှာတော့ တောင်ထိပ်ကိုတက်တဲ့ cableawy ကိုတွေ့ရပါတော့တယ် ။ မေလမို့ နှင်းတွေအများကြီးမရှိပေမယ့် နှင်းချောစီးလို့ရပါသေးတယ် ။ စီးတဲ့သူတွေလည်းရှိပါတယ် ။ ဒါပေမယ့် ကိုယ်တွေကတော့ တောင်ပေါ်တက်ပြီး Baikal နဲ့Angara River ဆုံတဲ့အလှကိုဝအောင်ကြည့်မယ်ဆိုပြီး စီစဉ်ထားတာမို့ နှင်းချောမစီးဖြစ်တော့ပါဘူး ။ လက်မှတ်ဝယ်ပြီး cable car နဲ့တောင်ပေါ်ကိုတက်လာကြပါတော့တယ် ။ ဘေးပတ်ပတ်လည်မှာတောင်တန်းကြီးတွေအဝေးကိုကြည့်ရင် ရေခဲတောင်ကြီးတွေနဲ့ အတော်လေးသာယာအေးချမ်းလှပါတယ်။\nတောင်ပေါ်ကိုရောက်လာတော့ရေခဲတောင်နောက်ခံနဲ့ အမှတ်တရဓာတ်ပုံတွေရိုက်ပြီး တောင်စွန်းဘက်ကိုခရီးဆက်ကြပါတယ် ။ cable car ရပ်တဲ့နေရာကနေ ဆယ်မိနစ်လောက်ဆက်သွားရင်ပဲ တွေ့ပါပြီ ….. အရမ်းလှတဲ့နေရာလေး…စာဖွဲ့လို့မကုန်နိုင်လောက်အောင်လှပတဲ့နေရာလေးပါ ။ ပုံလေးတွေသာကြည့်လိုက်ပါတော့ ။ အရမ်းလှလွန်းလို့ ပတ်ဝန်းကျင်ကိုအငေးလွန်… အပြန်မှာတော့ ကိုယ့်ရဲ့အသစ်စက်စက်လက်အိတ်တစ်ဖက်ကျကျန်ခဲ့ပါတော့တယ် ။ တောင်ပေါ်ကနေ ပြန်ဆင်းမှ သတိရပါတော့တယ် ။ တောင်စွန်းနားကပြန်လာပြီးတော့ ဆိုင်လေးတစ်ဆိုင်ထဲဝင်ပြီး မုန့်စားကြပါတယ် …ဘာမုန့်လဲဆိုတော့ရေခဲမုန့် ။ ရာသီဥတုချမ်းချမ်းစီးစီးမှာရေခဲမုန့်စားရတာလည်း အရသာတမျိူးပါပဲ ။ တောင်ပေါ်မှာ အချိန်အတော်ကြာအောင်နေခဲ့ပြီးတော့ cable car နဲ့ ပြန်ဆင်းလာပြီး လာရာလမ်းအတိုင်းပဲ ပြန်လှည့်လာခဲ့ကြပါတော့တယ် ။ ခရီးစဉ်ရဲ့အကောင်းဆုံး အမှတ်တရအဖြစ်ဆုံးနေ့တစ်ခုဆိုရင် မမှားပါဘူး။ အမြဲအမှတ်ရနေမှာပါ ။\nListvyanka ရွာကလေးမှာ ကား Museum Retro Park လည်းရှိသေးတာမို့ လမ်းလျှောက်ပြီးရွာကလေးဘက်ကိုသွားကြပါတယ် ။ ရွာဘေးမှာစမ်းချောင်းလေးတစ်ခု ညင်ညင်သာသာစီးဆင်းနေပြီး ချစ်စရာကောင်းလှပါတယ် ။ သစ်သားအိမ်လေးတွေ မွန်ဂိုလီးယားဆန်ဆန် ဂါ အိမ်လေးတွေကိုလည်းတွေ့ရပါသေးတယ် ။ Museum Retro Park ကိုတွေ့ပေမယ့် သိပ်စိတ်မ၀င်စားလှတာနဲ့စမ်းချောင်းလေးဘက်ကိုထွက်လာကြပါတယ် ။ ရွာအပြင်ဘက်လေးကိုရောက်တော့ စမ်းချောင်းလေးဘေးနားမှာဆောက်ထားတဲ့ဘုရားကျောင်းလေးကိုတွေ့ပါတော့တယ် ။ စမ်းချောင်းလေး နဲ့ဘုရာကျောင်းလေးက သိပ်ပဏာရလှပါတယ် ။ ဘုရားကျောင်းထဲခဏ၀င်ကြည့်ပြီး ခြံဝင်းလေးထဲမှာ ခဏနားပြီး အမှတ်တရာဓာတ်ပုံတွေရိုက်ကြပါတယ် ။ ဘုရားကျောင်းဝင်းအလှအပကိုခဏတာခံစားကြပြီးတော့ နေလည်းစောင်းလာတာနဲ့ လာရာလမ်းအတိုင်းပြန်လှည့်လာခဲ့ကြပါတယ်။\nပြတိုက်ဘက်ကိုလမ်းပြန်လျှောက်လာပြီး Irkutsk ကိုပြန်မယ့်ကားကိုစောင့်ကြပါတယ် ။ အချိန်အတော်ကြာအောင်စောင့်ပေမယ့် ကားတစ်စီးမှမလာတာမို့ baikal မှတ်တိုင်ထိ လမ်းပြန်လျှောက်ကြပါတယ် ။ စကားတပြောပြောနဲ့သဘာဝအလှကိုခံစားရင် အေးအေးချမ်းချမ်းလမ်းလျှောက်ရတာ အချိန်ကုန်လို့ကုန်မှန်းမသိပါဘူး။ ဒီလိုနဲ့ ကန်ရေပြင်ကိုငေးရင် ရေခဲတောင်ကိုငေးရင်းနဲ့ပဲ Baikal Station ကိုရောက်လာပါတော့တယ် ။ မြို့ထဲကိုပြန်မယ့်ကားလည်းအဆင်သင့်တွေတာနဲ့ ကားပေါ်ကိုတက်လိုက်လာပါတော့တယ်။ အပြန်ကျတော့အသွားတုန်းကလိုနေရာမရဘဲ ပြောင်းပြန်လှည့်ထားတဲ့ ခုံမှာပဲနေရာရပါတယ် ။ ကိုယ့်ရှေ့မှာတော့ရုရှားသူအမျိူးသမီးနှစ်ဦး ။ ကိုယ်လည်းအိပ်ငိုက်လိုက် ပတ်ဝန်းကျင်ကိုငေးလိုက်နေရင်းကနေ ထိုအမျိူးသမီးက ကိုယ့်ကိုလက်တို့ပြီး ကိုယ့်လက်အိတ်ကို လက်ညှိုးထိုးပြပါတယ် ။ လက်ဟန်ခြေဟန်နဲ့ ပြောပြီးတော့ I saw it ဆိုပြီး တဟားဟားရယ်ပါတော့တယ် ။ အဲဒီတော့မှ ကိုယ်သဘောပေါက်တာက သူဟာ ကိုယ့်ရဲ့ကျကျန်ခဲ့တဲ့လက်အိတ်တစ်ဖက်ကို တောင်ပေါ်မှာ တွေ့ခဲ့တယ်လို့ပြောတာပါ .. တိုက်တိုက်ဆိုင်ဆိုင် ကိုယ့်လက်အိတ်ကခဲရောင်လေးကိုမြင်တော့သူက မှတ်မိနေတာပါ…သူနဲ့ကိုယ်တစ်ယောက်မျက်နှာတစ်ယောက်ကြည့်ပြီးရယ်ကြတာ အတောမသတ်ပါပဲ ။\nဒီလိုနဲ့ပဲ တစ်နာရီလောက်ခရီးသွားပြီးတဲ့နောက်မှာတော့Irkutsk မြို့ထဲကိုပြန်ရောက်လာပါတော့တယ် ။ အချိန်ကလည်းသိပ်မလင့်သေးတော့ အဲဒီနားက ဈေးတန်းလေးကိုခဏပတ်ကြည့်ပြီး hostel ကိုပြန်လာကြပါတယ် ။ ပြီးတော့မှ ညစာကို စားသောက်ဆိုင်တစ်ခုမှာ စားဖို့ပြန်ထွက်ကြပါတယ် ။ ခရီးစဉ်တစ်လျှောက်ငတ်တယ်ရယ်မဟုတ်ပေမယ့် ကောင်းကောင်းကန်းကန်းမစားရတာ အတော်ကြာပြီမို့ ညစာကောင်းကောင်းစားကြတာပါ ။ ဈေးလည်းအတော်သက်သာပြီးစားလို့ကောင်းလှတဲ့ညစာမို့ ခုထိအမှတ်ရနေဆဲပါပဲ ။ ညစာစားပြီး hostel ကိုပြန်လာကာ ခရီးဆက်ဖို့ပြန်ကြရပြန်ပါတယ် ။ နောက်နေ့မနက် အာရုဏ် ၃ နာရီမှာ ရထားပေါ်ကိုတက်ကြမယ်။ ရထားပေါ်မှာ နာရီ ၅၀ ကျော်နေပြီးရင် Yekatrinburg ဆိုတဲ့မြို့ကိုသွားကြမှာပါ ။\nမနက်စောစောထွက်မှာမို့ ကားလည်းအဆင်သင့်စီစဉ်ထားကြပါတယ် ။ အထုတ်နှစ်ထုပ်ဖြစ်နေတဲ့ကိုယ့်ကို တစ်ထုတ်တည်းဖြစ်အောင်သူငယ်ချင်းက ကူပြီးထုတ်ပေးပါသေးတယ် ။ အားလုံးအဆင်သင့်ပြင်ဆင် ၊ရေမိုးချိူးပြီး နားတည်းက တချိုးတည်းအိပ်ပျော်သွားတာ မနက်သူငယ်ချင်းနှိုးမှပဲ နိုးပါတော့တယ် ။ ခပ်သုတ်သုတ်ပြင်ဆင်ပြီး hostel ကနေထွက်လာ တိတ်ဆိတ်နေတဲ့ Irkutsk မြို့ကလေးကိုနှုတ်ဆက်လိုက်ရပါတော့တယ် ။ သယ်လာတဲ့စားစရာသောက်စရာတွေကျန်သေးတာမို့သိပ်တော့စိတ်ပူစရာမရှိ ရထားပေါ်ကိုချောချောမောမောရောက်လာကြပါတယ်။ လီနင်တွေစောင်တွေလည်းအဆင်သင့်မို့ရထားပေါ်တက် နေရာချပြီး ရှေ့ခရီးအတွက်အားယူကာ တရေးတမောပြန်အိပ်လိုက်ပါတော့တယ် ။\nနောက်အပိုင်းမှာတော့ရထားပေါ်မှာ နှစ်ညတာ ၊ သဘောကောင်းတဲ့ရုရှားခရီးသွားတွေအကြောင်း ၊ Europe Asia Border ရှိတဲ့ Yekatrinburg မြို့အကြောင်းတွေကိုပြောပြဦးမှာမို့ စောင့်မျှော်အားပေးကြပါဦးလို့ ၊ အချိန်တွေကြာသွားတဲ့အတွက်လည်းခွင့်လွှတ်ပေးကြပါဦးနော် ။ ပုံဆိုဒ်တွေတအားကြီးလို့ resoultion ချထားလိုက်ပါတေယ်။\nFiled Under: ခရီးသွားမှတ်တမ်း\nTags: russia, trans siberian, ဆုမြတ်မိုး, ရုရှား\n1 thought on “Trans Siberian ခရီးစဉ်-၈”\nဆုမြတ်နဲ့ တော်ကလျှောက် လိုက်လည်နေတာ ပျော်စရာကောင်းလိုက်တာ….\nရာသီဥတု ကြမ်းကြမ်း ခရီးကြမ်းကြမ်းမှာ ကျန်းမာနေခဲ့ကြတာ တကယ့်ကို ဆုလာဘ် တစ်ခုပဲ


YEYINTNGE(CANADA): Thursday, December 15\nကိုမင်းကိုနိုင်နှင့် နိုင်ငံရေးအကျဉ်းသားများ အမြန်ဆုံးလွှတ် ချက်ခြင်းလွှတ်ပါ.\n၈၈မျိုးဆက်ကျောင်းသားများရဲ့ ငြိမ်းချမ်းရေးတေးသံ by Sabai\nစောင့်မျှော်နေတဲ့အမေများနှင့် ညီအကိုမောင်နှမများအတွက် ကိုဂျင်မီရဲ့တေးသံ.\nစောင့်မျှော်နေတဲ့အမေများနှင့် ညီအကိုမောင်နှမများအတွက် by Sabai\nကိုမင်းကိုနိုင်သီဆိုထားတဲ့သီချင်းလေးပါ. သူငယ်ချင်းများကလည်း ၀ိုင်းအားဖြည့်ထားပါတယ်...\nKo Paw's song by Sabai\nBY ရဲရင့်ငယ်(ကနေဒါ) ... 12/15/20110အကြံပြုခြင်း\nby Myit Makha Mediagroup on 15 Dec, 2011\nမကြာခင်မှာ ကျမတို့ နိုင်ငံမှာ လွတ်တော်တွင်းမှာ Media Law ကို အဆိုတင်သွင်းပြီး အတည်ပြုမယ်ဆိုတဲ့သတင်းတွေ ဆက်တိုက်ကြားလာရပါတယ်။ လာမဲ့ ၂၀၁၂ နှစ်ဆန်းပိုင်းမှာဖြစ်နိုင်တယ်လို့လည်း ကြားရပါတယ်။\nMedia Law ဆိုတဲ့အတွက် ကျမအနေနဲ့ စိတ်ဝင်စားစွာ ရင်ခုန်မိပါတယ်။ မီဒီယာ ဥပဒေ ဆိုတာက ကျမတို့ မီဒီယာသမားတွေ အတွက် ကောင်းခြင်းလား၊ ဆိုးခြင်းလား။ သတင်းသမားတွေကို ကာကွယ်ပေးတာလား။ သတင်းသမားတွေကို ထိန်းချုပ်ဖို့လား..ဆိုတဲ့ မေးခွန်းပေါင်းများစွာနဲ့ ကျမ စဉ်းစားနေမိပါပြီ။\nလွှတ်တော်တွင်းမှာ အဆိုတင်သွင်းမဲ့ မီဒီယာ ဥပဒေကို ဘယ်သူတွေ ပါဝင်ရေးဆွဲတာလဲ၊ မီဒီယာသမားတွေကော ပါဝင်ရေးဆွဲခွင့်ရမှာလား။ ပါဝင်ရေးဆွဲခွင့်ရမဲ့ မီဒီယာသမားတွေက ဘယ်သူတွေ ဖြစ်နိုင်မလဲ။ မီဒီယာ ဥပဒေကို နိုင်ငံတကာ မီဒီယာ ဥပဒေဖြစ်တဲ့ Artical 19 ကို ကြည့်ပြီး ရေးဆွဲကြမှာလား။ ဘယ်လို ရေးဆွဲကြမှာလဲ။ပြည်တွင်းက ပညာရှင်တွေနဲ့တင် လုံလောက်ပါ့မလား။ အနည်းဆုံး အာစီယံအဆင့် ပညာရှင်တွေကို ဖိတ်ခေါ်ပြီး နိုင်ငံတကာ စံချိန်စံညွှန်းမီ ရေးဆွဲမလား ဆိုပြီးတော့လည်း တွေးမိပါတယ်။\nအဲဒီလို ကျမတို့ သတင်းသမားတွေအတွက် လိုအပ်နေတဲ့ ဥပဒေတွေ ပါဝင်လာမလား။ မီဒီယာဥပဒေဆိုတာကတော့ သိပ်ကို ကျယ်ပြန့်နေမလား။ကျမ အတွက်တော့ မေးခွန်းတွေ ချည်းပါပဲရှင်။\nဖွံ့ဖြိုးဆဲ နိုင်ငံတွေနဲ့ ဖွံ့ဖြိုးပြီး နိုင်ငံတွေမှာလည်း မီဒီယာ ဥပဒေတွေ ရှိကြပါတယ်။ မီဒီယာ ဥပဒေတွေ အများစုကတော့ လွတ်လပ်စွာ ပြောဆိုခွင့်၊ လူသားတယောက်ရဲ့ အခြေခံ လူ့အခွင့်ရေးဖြစ်တဲ့ လွတ်လပ်စွာ ပြောဆိုခွင့်၊ ရေးသားခွင့်ဆိုတာကိုတော့ နိုင်ငံတိုင်းရဲ့ မီဒီယာ ဥပဒေတိုင်းမှ ပါဝင်တယ်လို့လည်း သိထားရပါတယ်။\nကျမတို့ သတင်းသမားတွေကတော့ မီဒီယာ ဥပဒေထဲမှာ နိုင်ငံသားတိုင်း ပုံနှိပ်ထုတ်ဝေခွင့် လျှောက်ထာနိုင်ဖို့ ဥပဒေ မျိုး၊ လွတ်လပ်စွာ ရေးသားထုတ်ဝေခွင့် ဥပဒေမျိုး၊ သတင်းသမားများပါဝင်သော သမဂ္ဂဖွဲ့စည်းခွင့်ပြုတဲ့ ဥပဒေမျိုးနဲ့ ၀န်ကြီးဌာနတွေကနေ သတင်းအချက်အလက်တွေ ရယူပိုင်ခွင့် မေးမြန်းပိုင်ခွင့်ရမဲ့ Access to information law မျိုးကိုလည်း ပါဝင်ဖို့အတွက် မျှော်လင့်မိပါတယ်။\nကျမတို့ တိုင်းပြည်နဲ့ အနီးစပ်ဆုံးဖြစ်တဲ့ အရှေ့တောင်အာရှ နိုင်ငံတွေမှာ အင်ဒိုနီးရှားနဲ့ ထိုင်း နိုင်ငံ နှစ်နိုင်ငံ မီဒီယာ ဥပဒေမှာ သတင်းရယူပိုင်ခွင့်ရှိတဲ့ ဥပဒေAccess to information law ရှိတယ်။ အဲဒီ ဥပဒေကြောင့် ပြည်သူတွေ သတင်းမှန်တွေ သိခွင့်ရတယ်လို့လည်း သတင်းကြီးလှပါတယ်။ ကျမတို့ တိုင်းပြည်ရဲ့ မီဒီယာ ဥပဒေမှာလည်း မဖြစ်မနေ ပါဝင်သင့်တယ်လို့လည်း သတင်းသမားတွေက သုံးသပ်ကြတဲ့ ဥပဒေပါ။\nMedia law ဆိုတာ Media သမားတွေရဲ့ အကျိုး၊ ကာကွယ်ပေးဖို့ထက် ထိန်းချုပ်ဖို့ ဒုက္ခပေးဖို့ ရည်ရွယ်ထည့်သွင်းထားတဲ့ ဥပဒေတွေလည်း ပါဝင်တတ်တယ်လို့လည်း အသံတွေ ကြားနေရပါတယ်။ သေချာတာကတော့ မီဒီယာ ဥပဒေကြောင့် မီဒီယာသမားတွေရဲ့ အနေအထားပြောင်းသွားနိုင်တယ်လို့လည်း ကြားနေရပါတယ်။\nကျမကို ကျမရဲ့ဆရာတယောက်က ပြောပါတယ်။ ၈ျာနယ်လစ်တွေကို အလွယ်ဆုံးနည်းနဲ့ ဒုက္ခပေးနိုင်တာကတော့ Defamation နဲ့ပါတဲ့။ အသရေ ဖျက်မှုနဲ့ ဒုက္ခပေးကြတာ များတယ်လို့ ပြောပါတယ်။ အသရေဖျက်မှုလို ဥပဒေမျိုးကတော့ မီဒီယာ ဥပဒေထဲမှာ ထည့်သွင်းပါလာမှာလား။ ရာဇ၀တ်မှု အနေနဲ့ပါလာမလား၊ တရားမမှု အနေနဲ့ပါလာမှာလား ဆိုတာကလည်း စိတ်ဝင်စားစရာပါ။\nထိုင်းနိုင်ငံမှာတော့ ပုဒ်မ ၃၂၆ အရ သတင်းစာ ဆရာတွေကို ရာဇ၀တ်မှုမြှောက်သော အသရေဖျက်မှုနဲ့ တရားစွဲခံကြရတယ်လို့ သိရပါတယ်။ ပြစ်ဒဏ်အနေနဲ့ ထောင်ဒဏ် ၁ နှစ်နဲ့ ငွေဒဏ် ဘတ် ၂ သောင်းလို့လည်း သတ်မှတ်ထားတယ်လို့ ထိုင်းရှေ့နေကြီးတဦးက ပြောပြပါတယ်။\nသတင်းရေးသားခြင်းကြောင့် တရားစွဲခံရတဲ့ သတင်းထောက်ကို သတင်းကြောင့် သိက္ခာအကျခံရတဲ့ တရားလိုက တရားစွဲခြင်းနဲ့ပတ်သက်ပြီး ရာဇ၀တ်မှု မဖြစ်သင့်တဲ့အတွက် တရားမမှုအဖြစ် ပြောင်းလဲသင့်ပြီလို့လည်း ထိုင်းမီဒီယာလောကမှာ ပြောင်းလဲဖို့ ကြိုးစားနေတယ်လို့လည်း သိရပါတယ်။\n` ဒီသတင်းတပုဒ်ကြောင့် ခင်ဗျားရဲ့ သိက္ခာကျခဲ့ရုံနဲ့ လူတယောက်ကို ထောင်ထဲ ထည့်မလို့လား၊ လျော်ကြေး ရရုံနဲ့ ပဲ ကျေနပ်သင့်တယ် လူတယောက်ကို ထောင်ထဲတော့ မပို့သင့်ပါဘူး `ဆိုတဲ့ မေးခွန်းမျိုးတွေနဲ့ ထိုင်းမီဒီယာလောက ကမေးမြန်းသံတွေ ထွက်ပေါ်လာတယ်လို့လည်း ကြားသိရပါတယ်။\nတစုံတယောက် ဂုဏ်သိက္ခာကျဆင်းသွားတဲ့အတွက် တရားစွဲကြတဲ့ သရေဖျက်မှု Defamation ကို သတင်းစာ ဆရာတွေက ဘယ်လို ကျော်လွှားကြပါသလဲလို့ ကျမက မေးမိပါတယ်။\n`အသရေဖျက်မှုနဲ့ စွဲပြီး ရေးသားတဲ့ သတင်းက မှန်ကန်တယ်၊ သတင်းရည်ရွယ်ချက်ကလည်း ပုဂ္ဂိုလ်ရေး တိုက်ခိုက်တာမျိုး မဟုတ်ဘဲ အများပြည်သူအကျိုးအတွက်၊ အမှန်တရားကို ဖော်ထုတ် ရေးသားတယ်လို့ တရားရုံးမှာ သက်သေပြနိုင်ရင်တော့ အသရေဖျက်မှု မမြောက်ဘူး` လို့ ဖြေပါတယ်။\nဒီလိုသာဆို ကျမတို့သတင်းသမားတွေကတော့ သတင်းတိုင်းကို သေသေချာချာနဲ့ လိုက်ဖို့ အချက်အလက်တွေကို တိတိကျကျ ရယူဖို့ ပိုအရေးကြီးလာပြီလို့လည်း မြင်မိပါတယ်။ ကျမတို့တတွေ သတင်းတပုဒ်ကို လ်ွယလွယ်နဲ့ ဖော်ပြတာမျိုးတွေ မလုပ်ကြဘဲ သတင်းထောက်နဲ့ အယ်ဒီတာ ပူးပေါင်းပြီး သေချာ စဉ်းစား စီစစ်ပြီးမှ ဖော်ပြကြမယ်။\nကျမတို့ သတင်းထောက်အနေနဲ့ သတင်းလိုက်တဲ့အချိန်ကတည်းက သေသေချာချာရှိဖို့လိုတယ်။ သတင်းထောက်တွေရဲ့သတင်းကို အယ်ဒီတာတွေကလည်း သေချာ ဖတ်ရှု့ စီစစ်ပေးဖို့ လိုလာပါမယ်။\n` ဂျာနယ်လစ်တွေအနေနဲ့ ကျင့်ဝတ်အတိုင်း ရေးမယ်၊ တိတိကျကျ သေသေချာချာ အလုပ်လုပ်မယ် နေထိုင်မယ်ဆိုရင်တော့ ကိုယ့်ကိုယ်ကို ကာကွယ်ပြီးသား ဖြစ်တယ်`လို့ တော့ သတင်းစာဆရာက အားတက်စရာ ပြောပါတယ်။\nအသရေဖျက်မှု ကိစ္စကလည်း ကျမတို့သတင်းသမားတွေအတွက် ခေါင်းခဲစရာပါ။ သတင်းမှန် ဖော်ထုတ်ရေးသားတဲ့နေရာမှာ မရေးရဲအောင်၊ မဖော်ထုတ်ရဲအောင် လုပ်ချင်ကြသူတွေအတွက်တော့ အသုံးချစရာပါ။ ကျမတို့ သတင်းသမားတွေအတွက် အခြား ခေါင်းခဲစရာ ဘယ်လို ဥပဒေမျိုးတွေရှိနိုင်ပါသေးလဲ။\nကျမ သိရသလောက်ကတော့ တိုင်းပြည်တခု ၊ နိုင်ငံတနိုင်ငံ ပွင့်လင်းလွတ်လပ်မှုကို တိုင်းတာတဲ့ နေရာမှာ မီဒီယာကို ကြည့်ပြီး တိုင်းတာလို့ ရတယ်လို့ ပြောကြပါတယ်။ ကျမတို့ တိုင်းပြည်က ရေးဆွဲထုတ်ပြန်တဲ့ မီဒီယာ ဥပဒေကို ကြည့်ပြီး ကျမတို့ တိုင်းပြည်ရဲ့ ဒီမိုကရေစီ စံကိုလည်း ခန့်မှန်းနိုင်ကြမှာပါ။\nအဲဒီတော့ ကျမတို့ တိုင်းပြည်က ဘယ်လို မီဒီယာ ဥပဒေမျိုးကို ရေးဆွဲကြမလဲ ၊ တကယ့် ဒီမိုကရေစီ နိုင်ငံဖြစ်ရဲ့လား ဆိုတာကိုလည်း အခြား အိမ်နီးချင်း နိုင်ငံတွေအပြင် ကမ္ဘာ့နိုင်ငံတွေကလည်း စောင့်ကြည့်ကြလိမ့်မယ် ထင်ပါရဲ့။\nကျမတို့ နိုင်ငံမှာ မီဒီယာ ဥပဒေ ထွက်လာပြီးရင်တော့ လက်ရှိအနေအထားထက် မီဒီယာလောကက ပိုမို ကောင်းမွန်ပွင့်လင်း လာမလား။ ပိုမို ဆိုးဝါးနိမ့်ကျသွားမလား ဆိုတာလည်း မပြောနိုင်သေးပါဘူး။\nသာမန်ပြည်သူ သတင်းသမားကျမ အနေနဲ့ကတော့ ဒီကြားထဲမှာတော့ အိမ်နီးချင်း နိုင်ငံတွေရဲ့ မီဒီယာ ဥပဒေတွေနဲ့ အာစီယံနိုင်ငံတွေရဲ့ မီဒီယာ ဥပဒေတွေကိုလည်း လေ့လာကြည့်ချင်ပါတယ်။ အထူးသဖြင့် အင်ဒိုနီးရှား နိုင်ငံရဲ့ မီဒီယာ ဥပဒေနဲ့ ဖိလစ်ပိုင် နိုင်ငံရဲ့ မီဒီယာ ဥပဒေတွေကိုလည်း လေ့လာကြည့်ချင်ပါတယ်။\nဘာပဲဖြစ်ဖြစ် ကျမတို့ တိုင်းပြည်ရဲ့ မီဒီယာ ဥပဒေဟာ ကောင်းကောင်း၊ ဆိုးဆိုး သတင်းသမားဖြစ်တဲ့ ကျမတို့ကတော့ ရင်ဆိုင်ကြရမှာပါ။\nby FNG on December 14, 2011\nတရုတ် နိုင်ငံ တောင် ပိုင်း ဂွမ်ဒေါင် ပြည်နယ် မှာ ဆောက်လုပ်ရေး လုပ်ငန်း တွေ အတွက် မြေ\nတရုတ် အစိုးရက ဆန္ဒ ပြ နေတဲ့ မြို့ ငယ် လေး ကို ပိတ်ဆို့ ဖြတ်တောက်မှု တွေ ပြုလုပ် ထား ပြီး\nဦးဝင်းတင်နှင့် တင်ရေး၊ ၀င်ရေး၊ ပြင်ရေး၊ ထူထောင်ရေး (NLD နဲ့ ၈၈ မျိုးဆက်)\nInterview with U Win Tin – တင်ရေး၊ ၀င်ရေး၊ ပြင်ရေး၊ ထူထောင်ရေး (NLD နဲ့ ၈၈ မျိုးဆက်)\nဒီတပတ် ဆရာဦးဝင်းတင်နဲ့ တွေ့ဆုံစဉ်မှာ မေးဖြစ်တဲ့ မေးခွန်းတွေကတော့ လက်ရှိပြည်တွင်းမှာ ရွေးကောက်ပွဲ ၀င်ရေး၊ အခြေခံဥပဒေပြင်ဆင်ရေး၊ မှတ်ပုံတင်ပြီး ပါတီပြန်လည်ထူထောင်ရေး စတဲ့ ကိစ္စများအပေါ်မှာ ၈၈ မျိုးဆက်များ၊ ကျောင်းသားများ၊ တိုင်းရင်းသားများ၊ သံဃာတော်များနဲ့ ပါတီဝင်များ၊ ပါတီထောက်ခံသူများနဲ့ ဒေါ်အောင်ဆန်းစုကြည်ထောက်ခံသူများရဲ့ အမျိုးမျိုးသော သဘောထားများ၊ လုပ်ထုံးလုပ်နည်းများ ပြောဆို ထင်မြင်ချက်များနဲ့ ပတ်သက်ပြီး မေးမြန်းဖြစ်ပါတယ်။\nမေး။ ။ ဒေါ်အောင်ဆန်းစုကြည်ကိုယ်တိုင်ဦးဆောင်ပြီးတော့ အင်န်အယ်ဒီပါတီက ရွေးကောက်ပွဲဝင်ဖို့ လုပ်တယ်၊ အဲသည်အပေါ်မှာ အမျိုးမျိုးအဖုံဖုံသော သဘောထားတွေပေါ်ထွက်လာတယ်။ မှတ်ပုံတင်မယ်၊ ရွေးကောက်ပွဲဝင်မယ်။ ဒါကို လက်ခံကြိုဆိုကြတယ်။ တချို့ကတော့ နိုင်ငံရေးအကျဉ်းသားတွေ၊ ရဟန်းသံဃာတော် မလွတ်မြောက်သေးတဲ့အခြေအနေမှာ ဒါကို စဉ်းစားစေချင်တယ်။ တချိုကတော့လည်း ပါတီနဲ့အတူ ရွေးကောက်ပွဲဝင်ဖို့ ၈၈ မျိုးဆက်တွေ၊ ကျောင်းသားတွေအတွက် နေရာပေးပါ။ သူတို့ကို အရေအတွက်တခုပေးပြီး အတူတူ ‘တင်’ ကြ၊ ‘၀င်’ ကြပါလို့ ပြောတယ်လို့ ဆိုတယ်။ အဲဒါတွေနဲ့ ပတ်သက်ပြီး ဆရာတို့က ဘယ်လိုမြင်တွေ့နေရသလဲ။\nဖြေ။ ။ အင်န်အယ်ဒီမှာက ရွှေဂုံတိုင်ရပ်တည်ချက်ရှိတယ်။ ၂၀၀၉ ဧပြီမှာ ထုတ်ပြန်ခဲ့တာ။ နိုင်ငံရေးအကျဉ်းသားတွေ လွှတ်ပေးပါ။ ခုနောက်ပိုင်းမှာ လွတ်မြောက်လာသူတွေ ရှိသော်လည်း မလွတ်မြောက်သေးတဲ့သူတွေ ရှိနေတယ်၊ ကျန်နေတယ်။ နောက်တခုက ၂၀၀၈ အခြေခံဥပဒေကို ပြင်ဆင်ဖို့ တောင်းဆိုတာ။ အဲသည်တုန်းက အနယ်နယ်က အင်န်အယ်ဒီခေါင်းဆောင်တွေ ၁၀၀ ကျော် စည်းဝေးပြီးတော့ ဆုံးဖြတ်ထားခဲ့တာ။ ဒါက “လွှတ် / ပြင် / ၀င်” လို့ ပြောမလား။ ” ပြင် / ၀င်” လို့ ပြောမလား။ လွှတ်ပေးရမယ်၊ ပြင်ဆင်ရမယ်။ ဒါမှ ရွေးကောက်ပွဲဝင်နိုင်မယ်ပေါ့။ ဒါပေမယ့် အခုဟာက ၀င်မယ်လို့ ဆုံးဖြတ်လိုက်တော့ …”၀င် / ပြင်” ဖြစ်သွားပြီ။ ဒီတော့ ပြင်/၀င်ဖက်ကနေပြီး ၀င်/ပြင်ကို မေးခွန်းထုတ်တာတွေ၊ စကားပြောဆိုတာတွေ ရှိနေတာပေါ့လေ။ အရင်က လွှတ်တော်တွေကို သပိတ်မှောက်မယ်လို့ ဆိုတဲ့ သဘောထားတွေ ရှိကြတယ်။ နောက်တော့ လွှတ်တော်ထဲဝင်ပြီး ဆောင်ရွက်လုပ်ကိုင်ကြမယ်ဆိုတဲ့ သဘောထားတွေ ဖြစ်လာကြတယ်။ ဒါက နိုင်ငံရေးရဲ့ ဖြစ်မြဲထုံးစံပဲ။ (Process)။ နောင်ကျရင်တော့ သမိုင်းမှာ ပြေလည်ရင်လည်း ပြေလည်သွားနိုင်မယ်။ မပြေလည်ရင်လည်း ဒီကိစ္စဟာ သမိုင်းမှာ မှားတယ်၊ မှန်တယ်ဆိုတာ ဆက်ပြီး ဆွေးနွေးစရာ အရှည်သဖြင့်တခုလည်း ဖြစ်သွားနိုင်တယ်။\nမေး။ ။ အဲသည်မှာ သဘောတခုက လက်ရှိနိုင်ငံရေးအခြေအနေ အကြပ်အတည်းရဲ့ ပကတိကို ကြည့်ပြီး ‘၀င်/ပြင်’ သင့်သလား၊ ‘ပြင်/၀င်’ သင့်သလားဆိုတဲ့ အချိန်ကျ မကျကို ဆွေးနွေးနေကြတာမဟုတ်လား ဆရာ။ အခုဟာက အင်န်အယ်ဒီပါတီကိုယ်တိုင်က တခဲနက်တည်း ‘၀င်/ပြင်’ ကို ရွေးချယ်ထားပြီးပြီပဲ။\nဖြေ။ ။ ကျနော်တို့ ပတ်ဝန်းကျင်မှာ ပြောနေကြတာက ‘၀င်/ပြင်’ ဖက်ကဆိုရင်ပေါ့ကွာ။ အခုဆိုရင် အနှစ် ၂၀ ရှိပြီ။ ဘာဖြစ်လို့ အချိန်ကို စောင့်နေကြဦးမှာလဲ။ နောက်ပြီးတော့ အခုအချိန်မှာ ဒေါ်အောင်ဆန်းစုကြည်ကိုယ်တိုင်က လွတ်မြောက်နေတယ်။ ကိုယ်တိုင်ဦးဆောင်မှု ပေးနေတယ်။ သူ့ရဲ့ ခေါင်းဆောင်မှုနဲ့ စည်းရုံးနိုင်မှု အင်အားကိုလည်း ထည့်တွက်သင့်တယ်။ ဒါမျိူးတွေ ပြောကြတယ်။ လွှတ်တော်ထဲမှာ တတိယအင်အားစုတွေ၊ တိုင်းရင်းသားအင်အားစုတွေ၊ တပ်မတော်သားတွေ၊ ကြံ့ဖွံ့ပါတီဝင်တွေ၊ တစညလိုမျိူး ပါတီတွေက ကိုယ်စားလှယ်တွေက ဒေါ်အောင်ဆန်းစုကြည်နဲ့ သဘောထားချင်း ထပ်တူထပ်မျှဖြစ်လာပြီး ၂၀၀၈ အခြေခံဥပဒေထဲက ဒီမိုကရေစီနည်းလမ်းမကျတဲ့ အချက်အလက်တွေကို ပြင်ဆင်ပြဋ္ဌာန်းမှုတွေ လုပ်ဆောင်လာနိုင်မယ်လို့ ပြောလာကြတာတွေ ရှိတယ်။ ဒေါ်အောင်ဆန်းစုကြည်ရဲ့ အားကို ပွားယူနိုင်တယ်လို့ ပြောဆိုကြတာတွေ ကြားရတယ်။ မူလက ၁၀၊ ၂၀ လောက်ကနေ ၁၀၀၊ ၂၀၀ အဆဆ ပွားသွားမယ်လို့ ပြောကြတယ်။\nမေး။ ။ အဲဒါက ‘၀င်/ပြင်’ တွေဖက်က ပြောတာပေါ့ဆရာရယ်။ နိုင်ငံရေးအကျဉ်းသားတွေ၊ ၈၈ မျိုးဆက်ခေါင်းဆောင်တွေ၊ သံဃာ့တော်တွေ၊ သံဃာ့ခေါင်းဆောင်တွေ လွတ်မြောက်ခြင်း မရှိတဲ့အတွက် ပြည်သူတွေကို ချုပ်နှောင်ထားတဲ့ ၂၀၀၈ အခြေခံဥပဒေကို အဓိကထား ပြင်ဆင်ဖို့ လိုအပ်တယ်။ အဲဒါပြီးမှ ရွေးကောက်ပွဲဝင်သင့်တယ်ပေါ့လေ။ ‘ပြင်/၀င်’တွေ ဖက်က ပြောဆိုတာတွေ၊ နောက်ပြီးတော့ အခုတလောမှာ ၈၈ မျိုးဆက်တွေ၊ ဗကသကျောင်းသားသမဂ္ဂများအဖွဲ့ချုပ်၊ သံဃာ့တပ်ပေါင်းစုတို့ကလည်း နိုင်ငံရေးအကျဉ်းသားတွေ မလွတ်မြောက်သေးလို့ သူတို့ကတော့ ဒေါ်အောင်ဆန်းစုကြည်ဦးဆောင်တဲ့ အင်န်အယ်ဒီပါတီရဲ့ ရွေးကောက်ပွဲအပေါ်သဘောထားကို မကန့်ကွက်ဘူး၊ လေးစားတယ်။ သူတို့အနေနဲ့ သူတို့နံမယ်သုံးပြီးတော့ မ၀င်ဘူးလို့ ထုတ်ပြန်တာတွေ ရှိလာတယ်လေ။ အဲဒါတွေကိ်ု ဆရာတို့ ဘယ်လိုမျိူး ရင်ဆိုင်နေရသလဲ။\nဖြေ။ ။ ၈၈မျိုးဆက်တွေ၊ ကျောင်းသားတွေ၊ တိုင်းရင်းသားတွေ၊ ရဟန်းသံဃာတွေနဲ့ လူထုလူတန်းစားအသီးသီးရဲ့ ခေါင်းဆောင်တွေ၊ စွန့်လွှတ်အနစ်နာခံသူတွေ အများအပြားဟာ ထောင်ထဲမှာ ဖမ်းချုပ်ခံထားရဆဲဖြစ်တယ်။ သူတို့တွေရဲ့ အင်အားတွေ ဆောင်ရွက်မှုတွေ အားနည်းနေချိန်မှာ ရွေးကောက်ပွဲကို အပြင်ကလူတွေ ၀င်ကြရင် ဒီမိုကရေစီအင်အားစုတွေအချင်းချင်းတွေကြားမှာ သဘောထားတွေ ကွဲကြတာ၊ ညီညွတ်မှုတွေ ထိခိုက်ကုန်တာတွေ ဖြစ်နိုင်တယ်။ လှုပ်ရှားမှုတွေ ရုန်းကန်မှုတွေမှာ အားလျော့သွားနိုင်တယ်။ အချင်းချင်းတွေကြားမှာ လမ်းခွဲကြီး တခုလို ဖြစ်သွားမယ်။ နောင်ကျရင် လွှတ်တော်ထဲက ဒီမိုကရေစီအင်အားစုတွေကို အာဏာရှင်တွေက လက်ကိုင်တုတ်သဖွယ် သုံးပြီးတော့ အပြင်ကဒီမိုကရေစီရေး တောင်းဆိုလှုပ်ရှားသူတွေကို တိုက်ခိုက် နှိမ်နင်းတာတွေ လုပ်လာမယ်လို့လည်း ပြောဆိုကြ၊ ထင်မြင်ချက်ပေးကြတာတွေလည်း ရှိပါတယ်။ သူတို့ပြောတာကလည်း မှားတယ်လို့ ပြောလို့မရဘူးလေ။ လက်ခံပြီး နားထောင်ပေးရပါတယ်။ ဒါကလည်း ကျနော်တို့ရဲ့ ၂၀၀၉ ရွှေဂုံတိုင်ကြေငြာချက်ထဲက ‘လွှတ်/ ပြင်/ ၀င်’ ဆိုတဲ့ သဘောမျိုးပဲလို့ ပြောရင်ရပါတယ်။\nမေး။ ။ အခုထွက်ပေါ်လာတဲ့ သဘောထားတွေနဲ့အတူ ဆရာတို့ရဲ့ပါတီပြင်ပမှာ ဘယ်လိုမျိူး နိုင်ငံရေးအင်အားတွေပေါ်ပေါက်လာတယ်လို့ တွေ့ရသလဲ။\nဖြေ။ ။ ကျနော့်အမြင်ပြောရရင် “၈၈မျိုးဆက်” လို့ပြောရမယ့် နိုင်ငံရေးအင်အားစု ထွက်ပေါ်လာတယ်လို့ ပြောချင်တယ်။ ယခုထက်ထိ အကျဉ်းထောင်ထဲမှာ ဖမ်းချုပ်ခံထားရတဲ့ ၈လေးလုံးတွေ၊ အကျဉ်းထောင်ကနေ လွတ်မြောက်လာတဲ့ ၈၈တွေ၊ ပြီးတော့ အဲသည် ၈၈မျိုးဆက်တွေကို လိုလားတဲ့ ထောက်ခံတဲ့ အင်အားစုတွေဆိုပြီး သိသိသာသာပေါ်ထွက်လာတယ်လို့ ပြောချင်ပါတယ်။ အဲသည် ၈၈မျိုးဆက်တွေထဲမှာလည်း ဒေါ်အောင်ဆန်းစုကြည်နဲ့ ပူးပေါင်းပြီး ရွေးကောက်ပွဲဝင်မယ်ဆိုတဲ့သူတွေ ရှိလာတယ်။ နောက်တခုကတော့ ဒေါ်အောင်ဆန်းစုကြည်ရွေးကောက်ပွဲဝင်တာကို လက်မခံဘူး၊ ဆန့်ကျင်တယ်ဆိုတဲ့ သဘောထားလည်း ထွက်လာတယ်။ ပြီးတော့ နောက်ဆုံးတခုကတော့ ရွေးကောက်ပွဲကို ၈၈အမည်ခံပြီး မ၀င်ဘူး၊ ရွေးကောက်ပွဲဝင်တာကိုလည်း ကန့်ကွက်ခြင်းမပြုဘူး၊ သို့သော် ဒေါ်အောင်ဆန်းစုကြည်နဲ့ အင်န်အယ်ဒီပါတီရဲ့ နိုင်ငံရေးအင်အားနဲ့ ရပ်တည်ချက်တွေကို ၀န်းရံပေးမယ်ဆိုတဲ့ သဘောထားလည်း ထွက်ပေါ်လာတယ်။\nမေး။ ။ ဒါတွေ ထွက်လာတာက ဆရာကိုယ်တိုင် တွေ့ကြုံကြားသိနေရတာပေါ့။ သူများတွေ ပြောဆိုနေတာကို တဆင့်အကြားသက်သက်နဲ့ မဟုတ်ဘူးပေါ့။\nဖြေ။ ။ ကိုယ်တိုင်မြင်ရ၊ သိရတာတွေပါ။ ထောင်ထဲက သဘောထားတွေ ထွက်လာတယ်။ စာနဲ့ ပေနဲ့ ရေးသားကြတယ်။ ထောင်ပြင်က ၈၈ တွေကလည်း ပြောဆိုဆွေးနွေးကြတာတွေ လုပ်လာကြတယ်။ ဒေါ်စုကို ထောက်ခံတယ်၊ မထောက်ခံဘူး ဆိုတာမျိုးကအစ ပြောကြ တင်ပြကြ ဆွေးနွေးကြတာတွေ ရှိတာကို မြင်တွေ့နေရတယ်။ အဲသည်မှာ နောက်ဆုံး အများစုရဲ့ သဘောထားက ဘာဖြစ်လာသလဲဆိုတော့ ၈၈မျိုးဆက်တွေအနေနဲ့က သူတို့ရဲ့ ခေါင်းဆောင်တွေ၊ အခြားတိုင်းရင်းသားတွေ၊ သံဃာတော်တွေ၊ ကျောင်းသားလူငယ်တွေ ထောင်ထဲမှာ ရှိနေသေးသမျှမှာ ဒေါ်အောင်ဆန်းစုကြည်ဦးဆောင်တဲ့ အင်န်အယ်ဒီပါတီနဲ့ ချိတ်တွဲပြီးတော့ ရွေးကောက်ပွဲကို မ၀င်ကြဘူးဆိုတဲ့ သဘောထား ကျသွားတယ်။ လိုင်းပြတ်သွားတယ်ပေါ့ကွာ။ ဒါ့အပြင် နောက်ထပ်ပြတ်သွားတဲ့ လိုင်းတခုကတော့ ဘာပဲဖြစ်ဖြစ် အင်န်အယ်ဒီပါတီကိုတော့ ၀ိုင်းရံကြရမယ်ဆိုတာ အရေးကြီးတယ်။ အင်န်အယ်ဒီမှ ၀န်းရံပြီး အသွင်သဏ္ဍန်အမျိုးမျုိးရှိသော ဒီမိုကရေစီလုပ်ငန်းတွေမှာ ဆက်လက်လုပ်ဆောင်သွားကြမယ် ဆိုတာမျိုးဖြစ်လာတယ်။ တသီးပုဂ္ဂလအနေနဲ့ ပါတီနဲ့ ပူးပေါင်းပြီး လုပ်ကိုင်ကြတာတွေ၊ ရွေးကောက်ပွဲဝင်ကြတာတွေကိုလည်း ဘာမှ မှတ်ချက်ပေးစရာမလိုဘူးလို့လဲ သူတို့ဖက်က ရှင်းလင်းပေးလိုက်တယ်။ ဒါကတော့ ပြည်တွင်းမှာရှိနေတဲ့ ၈၈ မျုိးဆက်ဆိုတဲ့ နိုင်ငံရေးအင်အားစုရဲ့ ရပ်တည်ချက်၊ သဘောထားဖြစ်လာတာကို နောက်ဆုံးမှာ ထင်ထင်ရှားရှားတွေ့ရတယ်လို့ ပြောချင်တယ်။\nမေး။ ။ ပြည်တွင်းမှာ ၈၈မျိုးဆက် နိုင်ငံရေးအင်အားစုအနေနဲ့က နောက်ဆုံးမှာ ‘၀င်/ပြင်’တွေ ‘ပြင်/၀င်’တွေ အခြားအချက်အလက်တွေ၊ ရွေးကောက်ပွဲတို့၊ ပါတီမှတ်ပုံတင်တာတို့ကို အဓိကထား ပြောဆို ဆွေးနွေးနေကြတာထက် ဒေါ်အောင်ဆန်းစုကြည်နဲ့ အင်န်အယ်ဒီပါတီကို အတိုက်အခံနိုင်ငံရေးအင်အားစုတခုအဖြစ် အားလုံးက ၀န်းရံမယ်ဆိုတာမျိုး ဆုံးဖြတ်ချက်ကျသွားတယ်လို့ ပြောရမှာပေါ့၊ ဟုတ်လား ဆရာ။\nဖြေ။ ။ အဲလိုမျိုး ဖြစ်ပေါ်လာတယ်လို့ ပြောရမယ် ထင်ပါတယ်။ အဲသည်လိုမျိူး အခြားသော ပြည်ပကဖြစ်စေ၊ ပြည်တွင်းကဖြစ်စေ၊ နိုင်ငံရေးအင်အားစုတွေမှာလည်းပဲ အလားတူသဘောထားမျိူး၊ ရပ်တည်ချက်မျိုး လိုင်းကျသွားမယ်၊ ဆုံးဖြတ်နိုင်ကြမယ်ဆိုရင်ဖြင့် အချင်းချင်းတွေကြားထဲမှာ ရှင်းရှင်းလင်းလင်းဖြစ်သွားကြမယ်။ ရှုပ်ထွေးမှုတွေ မဖြစ်ပေါ်တော့ဘူး။ လက်ရှိ မြန်မာနိုင်ငံရဲ့ နိုင်ငံရေးအခင်းအကျဉ်းမှာလည်း ထိရောက်မှုတခုခုဖြစ်လာတော့မယ်လို့ ယူဆပါတယ်။\nမေး။ ။ ဆရာကိုယ်တိုင်လည်း ရွှေဂုံတိုင်ကြေညာချက်ကို လက်ခံသူ၊ ထောက်ခံသူတဦးဖြစ်နေရက်နဲ့ အင်န်အယ်ဒီပါတီဝင်တဦးဖြစ်နေတဲ့အတွက် အများဆုံးဖြတ်ချက်ကို လက်ခံပြီးတော့ အခု ဒေါ်အောင်ဆန်းစုကြည်နဲ့ အင်န်အယ်ဒီပါတီရဲ့ ရှေ့လုပ်ငန်းစဉ်တွေမှာ ၀င်ပြီး လုပ်ကိုင်ဆောင်ရွက်နေရတယ်လို့ ပြောရင်ရမလား ဆရာ။\nဖြေ။ ။ ပြောလို့ရပါတယ်။ အခုအချိန်မှာ ကျနော်တို့လည်း ရွေးကောက်ပွဲဝင်ရေး၊ ရွေးကောက်ပွဲအောင်နိုင်ရေးတွေ၊ ပါတီပြန်လည်ထူထောင်ရေးတွေမှာ ၀င်ရောက်လုပ်ကိုင်နေရတာကို တွေ့နိုင်ပါတယ်။\nမေး။ ။ ဟုတ်ကဲ့ပါဆရာ။ ကျေးဇူးတင်ပါတယ်။ နောက်တရက်မှာတော့ ၈၈ မျိုးဆက်ဆိုတဲ့ နိုင်ငံရေးအင်အားစု လို့ ဆရာသုံးနှုန်းတာကို ဆက်ပြီး မေးမြန်းပါဦးမယ်။\nဖြေ။ ။ ကောင်းပါပြီ။ တွေ့ကြသေးတာပေါ့ကွာ။\nPublished on December 15, 2011 by ရွှေအောင်\nအမျိုး သားဒီမိုကရေစီအဖွဲ့ချုပ် အထွေထွေအတွင်းရေးမှူး ဒေါ်အောင်ဆန်းစုကြည်နဲ့ မြန်မာနိုင်ငံဆိုင်ရာ တရုတ်ပြည်သူ့သမ္မတနိုင်ငံ သံအမတ်ကြီးတို့ ဒီကနေ့ တွေ့ဆုံခဲ့ကြပါတယ်။ ဒါဟာ မြန်မာအတိုက်ခံ ခေါင်းဆောင်နဲ့ တရုတ် အဆင့်မြင့်အရာရှိတို့ ပထမဦးဆုံးအကြိမ် တွေ့ဆုံမှု ဖြစ်ပါတယ်။`\nတရုတ် နိုင်ငံခြားရေးဝန်ကြီးဌာန ပြောခွင့်ရသူကတော့ ဒီလို တွေ့ဆုံတာဟာ ဒေါ်အောင်ဆန်းစုကြည်ဘက်က တောင်းဆိုခဲ့တာကြောင့် ဖြစ်တယ်လို့ ပြောပါတယ်။ ဘယ်မှာ တွေ့ဆုံလဲဆိုတာကိုလည်း ပြောမသွားပါဘူး။\nအမျိုးသား ဒီမိုကရေစီအဖွဲ့ချုပ်က ဒေါ်အောင်ဆန်းစုကြည်နဲ့ တရုတ် သံအမတ်တို့ တွေ့ဆုံမှုကို အတည်ပြု ပြောဆိုပေမယ့် အသေးစိတ်ထုတ်ဖော်ပြောဆိုတာခြင်း မရှိပါဘူး။\nအခုလို ဒေါ်အောင်ဆန်းစုကြည်နဲ့ တရုတ်သံအမတ်တို့ တွေ့ဆုံတာဟာ မြန်မာ ဒီမိုကရေစီ အပြောင်းအလဲအတွက် တွန်းအားတခု ဖြစ်လာနိုင်ပါသလားဆိုတာ အမျိုးသား ဒီမိုကရေစီအဖွဲ့ချုပ် လွတ်မြောက်နယ်မြေ နိုင်ငံခြားရေးတာဝန်ခံ ကိုညိုအုန်းမြင့်ကို ဆက်သွယ်မေးမြန်းထားပါတယ်။\nဒေါ်အောင်ဆန်းစုကြည်အနေနဲ့ အခုလို တရုတ်သံအမတ်နဲ့ တွေ့တာ ဘယ်လို အကြောင်းကြောင့်လို့ ဖြစ်နိုင်လဲ။\n“အဓိကကတော့ ဒေါ်အောင်ဆန်းစုကြည်အနေနဲ့ ကျနော်တို့ ဒီမိုကရေစီအင်အားစုတွေက ဒီတရုတ်ပြည်အပေါ်မှာ သဘောထားကို တချိန်လုံး ဒီရေဒီယိုတွေရော၊ တွေ့ဆုံဆွေးနွေးပွဲတွေမှာပါ ထုတ်ပြောလေ့ရှိပါတယ်။ အခုဟာက ထူးခြားတာကတော့ အခု တရုတ်ဝန်ကြီးချုပ် ဝမ်းကြားပေါင် ဗမာပြည်ကို မဲခေါင်မြစ်ဝှမ်းဒေသ အစည်းအဝေးကို တက်မယ့်အချိန်နဲ့လည်း တိုက်ဆိုင်နေတာကို တွေ့ရပါတယ်။ အဓိကကတော့ ဒေါ်အောင်ဆန်းစုကြည်အနေနဲ့ တရုတ်သံအမတ် ကနေတဆင့် တရုတ်ခေါင်းဆောင်တွေကို ဗမာပြည်မှာ ဒီမိုကရေစီ ဖွံ့ဖြိုးမှုက တရုတ်ပြည်အတွက် အန္တရာယ်မရှိနိ်ုင်ဘူးဆိုတဲ့အချက်ကို အဓိက ပေးချင်တဲ့ သတင်းစကား ဖြစ်မယ်လို့ ကျနော်ထင်ပါတယ်။”ဒေါ် အောင်ဆန်းစုကြည် အရင် တရုတ်နဲ့ ပတ်သက်ပြီး ပြောခဲ့ဖူးတာတွေကတော့ အိမ်နီးချင်း တိုင်းပြည်ဖြစ်တဲ့အတွက်ကြောင့် တရုတ်နဲ့ဆက်ဆံရေး ကောင်းမွန်ဖို့လည်း သူ လိုလားပါတယ်ဆိုတာမျိုးလည်း ထုတ်ပြောတယ်။ ဒါပေမယ့် တဖက်က တရုတ်ခေါင်းဆောင်တွေကတော့ ပြန်ပြီးတော့ အရိပ်အရောင်လေးတောင် ပြောတာဆိုတာ မတွေ့ရဘူး။ အခုလို ဒေါ်အောင်ဆန်းစုကြည်နဲ့ တရုတ်သံအမတ်နဲ့ တွေ့တယ်ဆိုတော့ တရုတ်ဘက်ကရော ဒီမိုကရေစီအင်အားစုတွေအပေါ် အထူးသဖြင့် ဒေါ်အောင်ဆန်းစုကြည်နဲ့ အန်အယ်လ်ဒီကိုပေါ့နော် သဘောထား ဘယ်လိုရှိလဲ။\n“အဓိကကတော့ တရုတ်အစိုးရရဲ့ ၂၀၁၀ ရွေးကောက်ပွဲမတိုင်ခင်အထိက ပြီးခဲ့တဲ့ နအဖ အစိုးရနဲ့ပဲ ထိတွေ့ဆက်ဆံသွားမယ်ဆိုတဲ့ သဘောမျိုးကို ကျနော်တို့ တွေ့ရပါတယ်။ ဒါပေမယ့်လည်း အခုဒီအချိန်မှာ တရုတ်သံအမတ်ကြီး ကိုယ်တိုင်က ဒေါ်အောင်ဆန်းစုကြည်နဲ့ တွေ့ဆုံဖို့ သဘောတူခြင်းက ဗမာပြည်အပေါ်မှာ ထားတဲ့ တရုတ်နိုင်ငံခြားရေးမူဝါဒ ပြောင်းလဲတယ်လို့ ကျနော် ထင်ပါတယ်။ ဘာကြောင့်လဲဆိုတော့ တရုတ်အစိုးရရဲ့ တချိန်တုန်းက တဖက်သတ် နအဖ အပေါ်မှာ ထောက်ခံခဲ့တဲ့ အစဉ်အလာ ရှိပါတယ်။ ဒါပေမယ့် ၂၀၁၀ ရွေးကောက်ပွဲ အပြီးမှာတော့ ဒေါ်အောင်ဆန်းစုကြည်လို အမျိုးသားခေါင်းဆောင် တဦးအပေါ်မှာ တရုတ်အစိုးရ အနေနဲ့လည်း ထိတွေ့ဆက်ဆံရမယ်ဆိုတာကို နားလည်ပါတယ်။ ဒီအပေါ်မှာလည်း ကျနော်တို့ တချိန်လုံး ကြိုးစားခဲ့ပေမယ့် နိုင်ငံရေးရဲ့ အနေအထား ပြောင်းလဲမှုနဲ့ ပထဝီ နိုင်ငံရေးအနေအထား ပြောင်းလဲမှု အတွက်ကြောင့် ဒေါ်အောင်ဆန်းစုကြည်ကို ဒီလို တရုတ်အစိုးရ သံအမတ်နဲ့ တွေ့ခြင်း ဖြစ်တယ်လို့ ကျနော်ထင်ပါတယ်။”\nသိပ်မကြာ သေးခင်ကပဲ အမေရိကန်-မြန်မာအထူးသံကလည်း တရုတ်ကိုသွားပြီးတော့ မြန်မာပြည်နဲ့ သူတို့ ဆက်ဆံရေးကို ချပြခဲ့တယ်လို့ သိရပါတယ်။ အဲဒီအကျိုးဆက်တွေနဲ့ အခုတရုတ်သံအမတ်တွေ့တာတွေနဲ့ ပေါင်းလိုက်ရင် တရုတ်အနေနဲ့က ဒေါ်အောင်ဆန်းစုကြည် ဦးဆောင်တဲ့ ဒီမိုကရေစီ အင်အားစုတွေကို ပိုပြီးတော့ သိသိသာသာပေါ့ ထောက်ခံအားပေးလာမယ့် လက္ခဏာများ တွေ့ရလားဗျ။\n“ကျနော့် အမြင့်ကတော့ အပေါင်းလက္ခဏာများတယ်လို့ ထင်ပါတယ်။ ဘာကြောင့်လဲဆိုတော့ တိုင်းရင်းသားတွေနဲ့ ကချင်ဒေသမှာ ဖြစ်ပွားခဲ့တဲ့ ဇူလိုင်လလောက်မှာ ဒေါ်အောင်ဆန်းစုကြည်ရဲ့ အိပ်ဖွင့်ပေးစာ အပေါ်မှာလည်း တရုတ်အစိုးရက အများကြီး ကျေနပ်တယ်ဆိုတာကို ကျနော်တို့ သိရပါတယ်။ အဲဒီစာအနေနဲ့ ဒေါ်အောင်ဆန်းစုကြည်ရဲ့ အပြုသဘော ဆောင်တဲ့ အမျိုးသားရင်ကြားစေ့ရေးအပေါ်မှာလည်း တရုတ်အစိုးရကနေပြီးတော့ ပြောင်ပြောင်တင်းတင်း မဟုတ်ရင်တောင်မှ တဖက်တလမ်းကနေပြီးတော့ အကူအညီပေးနေတယ်လို့ ကျနော်တို့ ယုံကြည်ရပါတယ်။ ဘာကြောင့်လဲဆိုတော့ တရုတ်အစိုးရအနေနဲ့ ဘယ်အစိုးရပဲ တက်တက်၊ ဘယ်သူပဲ ခေါင်းဆောင် ခေါင်းဆောင် တရုတ်အစိုးရအနေနဲ့ ဗမာပြည်မှာ ဆွေမျိုးပေါက်ဖော် ချစ်ကြည်ရေးလို့ သူတို့ခေါ်တဲ့ ဗမာပြည်အပေါ်မှာ ပိုပြီးတော့ လွှမ်းမိုးနိုင်တဲ့ နိုင်ငံခြားရေးမူဝါဒကို သူတို့ ထားရှိဖို့ လိုအပ်ပါတယ်။ ဒါကြောင့် ရှင်းရှင်းပြောရရင် သမ္မတကြီးဦးသိန်းစိန်နဲ့ ဒေါ်အောင်ဆန်းစုကြည် တွေ့ဆုံပြီးတဲ့အချိန်မှာ တရုတ်အစိုးရအနေနဲ့ ဒေါ်အောင်ဆန်းစုကြည်ကို တွေ့ဆုံဖို့အတွက် တရုတ်ပြည်ရဲ့ ကိုယ်စားပေါ့နော် သံအမတ်ဆိုတာ တိုင်းပြည်ရဲ့ ကိုယ်စားပြုပုဂ္ဂိုလ် တဦး ဖြစ်ပါတယ်။ ဒီအတွက်ကြောင့် ဒါဟာ အင်မတန်မှ အရေးကြီးတဲ့ ခြေလှမ်းတခုကို သူတို့ စပြီလို့ ကျနော်ထင်ပါတယ်။”\nEU ကိုယ်စားလှယ်Robert Cooper နှင့် ဒေါ်အောင်ဆန်းစုကြည်တို့ ငွေကြေးဆိုင်ရာကိစ္စများ ဆွေးနွေး\nကိုဝိုင်း | ကြာသပတေးနေ့၊ ဒီဇင်ဘာလ ၁၅ ရက် ၂၀၁၁ ခုနှစ် ၂၀ နာရီ ၂၉ မိနစ်\nချင်းမိုင် (မဇ္ဈိမ) ။ ။ ဥရောပသမဂ္ဂ EU နိုင်ငံခြားရေးနှင့် လုံခြုံရေးရာ အကြီးအကဲ၏ အကြံပေးပုဂ္ဂိုလ် မစ္စတာ\nရောဘတ်ကူးပါး Robert Cooper နှင့် ဒေါ်အောင်ဆန်းစုကြည်တို့ ကြာသပတေးနေ့က တွေ့ဆုံရာတွင် နိုင်ငံရေး အကျဉ်းသားများ လွှတ်ပေးရေးနှင့် ငွေကြေးဆိုင်ရာကိစ္စများကို ဆွေးနွေးခဲ့ကြောင်း အစည်းဝေးတက်သူများထံမှ သိရသည်။\nအမျိုးသားဒီမိုကရေစီအဖွဲ့ချုပ် NLD ဗဟိုရုံးချုပ်၌ မနက် ၁၀ နာရီမှစတင်ပြီး ၄၅ မိနစ်ကြာ တွေ့ဆုံခဲ့ရာ ပြည်သူ့ လွှတ်တော် ကိုယ်စားပြုကော်မတီ CRPP အဖွဲ့ဝင်များလည်းပါဝင်ပြီး ရွေးကောက်ပွဲဆိုင်ရာ အတွေ့အကြုံတချို့ ဖလှယ်ခဲ့သည်။\n“ဒီမိုကရေစီနိုင်ငံတွေမှာ ရွေးကောက်ပွဲနဲ့ ပတ်သက်ရင် ပွင့်လင်းမြင်သာတဲ့ အကြောင်းတွေ၊ စောင့်ကြည့် လေ့လာမှု\nတွေ ရှိတယ်ဆိုတဲ့ အကြောင်းတွေကို ပြောပါတယ်။ World Bank နဲ့ IMF တို့ရဲ့ အကူအညီက လိုအပ်တယ် ဆိုတာ လည်း ပြောပါတယ်” ဟု NLD ပြောခွင့်ရပုဂ္ဂိုလ် ဦးဉာဏ်ဝင်းက မဇ္ဈိမကို ပြောသည်။\nမစ္စတာကူးပါး၏ ယခုခရီးစဉ်သည် ဒုတိယကြိမ်မြောက်ဖြစ်ပြီး\nဥရောပသမဂ္ဂ EU နိုင်ငံခြားရေးနှင့် လုံခြုံရေးရာ အကြီးအကဲ၏ အကြံပေးပုဂ္ဂိုလ် မစ္စတာ ရောဘတ်ကူးပါး Robert Cooper\nဇွန်လ အတွင်းက အချက်အလက် ရှာဖွေရေး ခရီးစဉ် အဖြစ် မြန်မာနိုင်ငံဆိုင်ရာ EU အထူးသံ Piero Fassino နှင့်အတူ လာရောက်ခဲ့ဖူးသည်။\nယခုတွေ့ဆုံမှုအတွင်း နိုင်ငံရေး အကျဉ်းသားများ လွှတ်ပေးရေးမှာ အမျိုးသား ပြန်လည်သင့်မြတ်ရေးနှင့် ဒီမိုကရေစီ ဖော်ဆောင်ရေး လုပ်ငန်းတွင် အလွန်အရေးပါကြောင်း လက်ခံထားကာ အစိုးရ အဖွဲ့ဝင်များနှင့် တွေ့ဆုံတိုင်းလည်း ယင်းကိစ္စအား ထည့်သွင်းပြောဆိုလေ့ရှိသည်ဟု မစ္စတာကူးပါးက ပြောဆိုခဲ့ကြောင်းတွေ့ဆုံရာတွင်ပါဝင်သူဦးအုန်းကြိုင်က ပြန်ပြောပြသည်။\nမစ္စတာကူးပါးနှင့်အတူ ဘန်ကောက်အခြေစိုက် မြန်မာနိုင်ငံဆိုင်ရာအီးယူ သံအမတ် မစ္စတာ ဒေးဗစ် ရေမွန် လစ်မန်း၊ မြန်မာနိုင်ငံ ဆိုင်ရာ ပြင်သစ်သံအမတ် Mr Thierry Mathou နှင့် EU အာရှရေးရာ\nဌာနအကြီးအကဲ Mr Ceseamus Gellespie တို့လည်း တွေ့ဆုံမှုတွင် ပါဝင်ကြသည်။\nCRPP အတွင်းရေးမှူး ဦးအေးသာအောင်က တိုင်းရင်းသားအရေး ကိစ္စများကို အဓိကထား ဆွေးနွေးခဲ့ပြီး အဖွဲ့ဝင် ပါတီများမှ ခေါင်းဆောင်များ အကျဉ်းကျဆဲဖြစ်သည့်အတွက် ပြန်လည် မှတ်ပုံမတင်ကြကြောင်း ပြောဆိုခဲ့သည်။\nဆွေးနွေးပွဲ၌ ဦးတင်ဦး၊ ဦးဝင်းတင်၊ ဦးသန်းထွန်း၊ ဦးလှဖေ၊ ဦးညွန့်ဝေ၊ ဦးအုန်းကြိုင်၊ ဦးဉာဏ်ဝင်း၊ ဦးဟံသာမြင့်၊\nဒေါ်မေဝင်းမြင့်၊ ဦးဝင်းမြင့်တို့နှင့် CRPP အတွင်းရေးမှူး ဦးအေးသာအောင်၊ ဦးနိုင်ငွေသိန်း၊ ဦးပူကျင့်ရှင်းထန်၊ ဦးရွှေကြူး၊ ဦးစိုးဝင်းတို့ တက်ရောက်ကြပြီး NLD ၏ လက်ရှိ နိုင်ငံရေးရပ်တည်ချက်များနှင့် ဆောင်ရွက်ချက်များ\nစီးပွားရေးကိစ္စနှင့် ပတ်သက်၍မူ “IMF ရဲ့ ပညာရှင်တွေရဲ့ အမြင်တွေ၊ နောက်ပြီးတော့ ငွေရေးကြေးရေးကိစ္စ၊ သုံးစွဲမှုတွေနဲ့ အခြေအနေတွေ၊ အဲဒါကို Balance လုပ်တဲ့ ကိစ္စတွေကို ပိုအလေးအနက်ထားတယ်လို့ ထင်ပါတယ်” ဟု ဦးဉာဏ်ဝင်းက သုံးသပ်သည်။\nမကြာသေးခင်က လာရောက်ခဲ့သည့် အမေရိကန် နိုင်ငံခြားရေးဝန်ကြီး မစ္စစ်ကလင်တန်၏ ခရီးစဉ် အတွင်းကလည်း\nမြန်မာနိုင်ငံသို့ ကမ္ဘာ့ဘဏ်ကိုယ်စားလှယ်အဖွဲ့ စေလွှတ်နိုင်ရန် ညှိနှိုင်းပေးမည်ဖြစ်ကြောင်း သမ္မတ ဦးသိန်းစိန်အား\nမစ္စတာကူးပါး၏ ယခုခရီးစဉ်အတွင်း သမ္မတ ဦးသိန်းစိန်အပြင် နိုင်ငံခြားရေးဝန်ကြီး၊ နယ်စပ်ရေးရာ ဝန်ကြီး၊ ပြည်သူ့ လွှတ်တော် ဒုဥက္ကဋ္ဌတို့နှင့် ဗုဒ္ဓဟူးနေ့က တွေ့ဆုံခဲ့သေးသည်။ ယင်းအပြင် ဗဟိုဘဏ်ဥက္ကဋ္ဌနှင့် လွှတ်တော်ဆိုင်ရာ\nကော်မတီဝင်တချို့နှင့် တွေ့ဆုံကာ နှစ်ဖက် ဆက်ဆံရေး တိုးမြှင့်ရန်၊ စီးပွားရေး၊ ငွေကြေးပြုပြင်ရေးနှင့် ငွေပေးချေ စနစ်၊ နိုင်ငံခြားငွေ လဲလှယ်နှုန်း ကိစ္စရပ်များကို ဆွေးနွေးခဲ့ကြောင်း ကြာသပတေးနေ့ထုတ် နိုင်ငံပိုင် သတင်းစာများ တွင် ဖော်ပြထားသည်။\nမစ္စတာကူးပါး၏ ဇွန်လခရီးစဉ်အတွင်းကမူ ဒုသမ္မတ သီဟသူရ ဦးတင်အောင်မြင့်ဦးနှင့်သာ တွေ့ဆုံခွင့် ရခဲ့သည်။\nအသက် ၆၄ နှစ်အရွယ် ဗြိတိန်နိုင်ငံသား မစ္စတာကူးပါးသည် ဒေါ်အောင်ဆန်းစုကြည်နှင့် ရင်းနှီးသူတဦးဖြစ်ပြီး EU တွင် ၂၀၀၂ ခုနှစ်မှစ၍ တာဝန်ထမ်းဆောင်ခဲ့သူ ဝါရင့်သံတမန်တဦးလည်း ဖြစ်သည်။\nသမ္မတဦးသိန်းစိန် အစိုးရ တက်လာပြီး နောက်ပိုင်း မြန်မာနိုင်ငံသို့ နိုင်ငံတကာ အစိုးရ ကိုယ်စားလှယ် ဝင်ထွက်မှုမှာ ဆက်တိုက် ဆိုသလို ဖြစ်လာပြီး ယင်းအနက် EU အဖွဲ့ဝင် ဂျာမနီ၊ အီတလီနှင့် ပိုလန် နိုင်ငံတို့လည်း သီးခြားစီ ပါဝင် သည်။\nမြန်မာနိုင်ငံမှ ဒီဇင်ဘာလ ၁၉ ရက်နေ့တွင် အိမ်ရှင်အဖြစ် လက်ခံကျင်းပမည့် လေးကြိမ်မြောက် မဲခေါင်ဒေသ ဆိုင်ရာ အစည်းအဝေးသို့ တက်ရောက်ရန်အတွက်လည်း တရုတ်ဝန်ကြီးချုပ် ဝမ်ကျားပေါင်နှင့် ထိုင်းဝန်ကြီးချုပ် မစ္စစ်ယင်လတ် ရှင်နာဝါထရာတို့လည်း လာရောက်ဦးမည် ဖြစ်သည်။\nနာဂစ်တိုက်ပြီးတော့လမ်းမတွေပေါ်လဲကျနေတဲ့ သစ်ပင်တွေ အပျက်အစီးတွေကို စပြီးရှင်းပေးတာ သာဓုကန်ကျောင်းတိုက်က ရွှေညဝါဆရာတော်ကြီးနဲ့ တပည့်သံဃာတွေ...\nနာဂစ်တိုက်ပြီးတော့ ကြည့်မြင်တိုင်တခွင်မှာ လမ်းမတွေပေါ်လဲကျနေတဲ့ သစ်ပင်တွေ အပျက်အစီးတွေကို\nစပြီးရှင်းပေးတာ သာဓုကန်ကျောင်းတိုက်က ရွှေညဝါဆရာတော်ကြီးနဲ့ တပည့်သံဃာတွေပဲဖြစ်ပါတယ်. . .\nတခြားဘယ်အစိုးရအဖွဲ့အစည်းမှ လူထုကို ကူညီဖို့ပေါ်မလာကြပါဘူး ။ ဆရာတော်ကြီးရဲ့ ကျောင်းတိုက်နဲ့\nအခြားကျောင်းတိုက်တွေက သံဃာတွေရဲ့ ကောင်းမှုကြောင့်သာ လမ်းတွေပွင့်ပြီး သွားလာလို့ ရခဲ့တာဖြစ်ပါတယ် ။\nကြည့်မြင်တိုင်လူထုကတော့ ဆရာတော်ကြီးကို အတော်ပဲ ကြည်ညိုကြပါတယ် ။ဆရာတော်ကြီးဟာ\nလူမှုရေးကူညီလိုစိတ် အရမ်းပြင်းပြတယ် ။ နာဂစ်ဒုက္ဓသည်တွေအတွက် နှစ်နဲ့ချီပြီး အကူအညီတွေထောက်ပံ့ခဲ့ပါတယ်\nရွှေညဝါ ဆရာတော် မထွက်ခွာရစေရန် ရဟန်းတော်များ၊ဒကာ၊ဒကာမတွေက စုပေါင်း၍ အသနားခံ တောင်းပန်လျှောက်ထားလွှာ ထောက်ခံချက် လက်မှတ်များခေါင်းစဉ်ဖြင့်သာဓု ပရိယတ္တိစာသင်တိုက်မှာရှိတဲ့ ရဟန်းတော်၊ကြည့်မြင်တိုင်မြို့နယ်မှာရှိတဲ့ ရပ်ကွက်သူ၊ရပ်ကွက်သားများ စုစုပေါင်း လူဦးရေ ၅၀၀ ကျော်စုပေါင်း၍ လက်မှတ်ရေးထိုးခဲ့ကြပါတယ်။ လက်မှတ်ရေးထိုးထားတဲ့ အသနားခံ တောင်းပန်လျှောက်ထားလွှာ ထောက်ခံချက်စာရွက်များကို မ.ဟ.န ဆရာတော်များအပါအဝင် ရန်ကုန်တိုင်းဒေသကြီး သံဃာ့မဟာနာယကအဖွဲ့ နှင့် သက်ဆိုင်ရာ ဌာနများကို ပေးပို့မယ်လို့ သိရပါတယ်။ ဒီဇင်ဘာ ၁၅ ရက်နေ့ည ၁၀ နာရီခွဲတွင် လက်မှတ်ရေးထိုးတာကို ရပ်နားထားပြီး ၁၆ ရက်နေ့ မနက် ၆နာရီခွဲခန့် စတင်၍ ကောက်ခံသွားမည်ဖြစ်ပါတယ်။ အဆိုပါကိစ္စနှင့်ပတ်သတ်ပြီး သာဓု ပရိယတ္တိ စာသင်တိုက် ဒုတိယတိုက်အုပ်ဆရာတော် ဦးသူရိယကို ဘားမားဗီဂျေမှ ဆက်သွယ်မေးမြန်းခဲ့ပါတယ်။\nInterview to UThuRiYa about sign for ShweNyaWar Presiding Monk by Zar Ne\nညီသစ် | ကြာသပတေးနေ့၊ ဒီဇင်ဘာလ ၁၅ ရက် ၂၀၁၁ ခုနှစ် ၁၄ နာရီ ၀၄ မိနစ်\nရန်ကုန် (မဇ္ဈိမ) ။ ။ ရန်ကုန်မြို့လယ်ရှိ ကျောက်တံတားမြို့နယ်၊ မဟာဗန္ဓုလလမ်းနှင့် အနော်ရထာ လမ်းထောင့်တဝိုက်ရှိ တရားမဝင် နိုင်ငံခြားငွေ အရောင်းအဝယ်လုပ်သူ ပွဲစားများသည် ယခုကာလအတွင်း အဖွဲ့လိုက် ပူးပေါင်း၍ လိမ်လည်မှုများ သိသိသာသာ လုပ်လာကြကြောင်း ယခုလအတွင်း လိမ်လည် ခံခဲ့ရသူများထံမှ သိရသည်။\n“အဲဒီလို လိမ်တာက နှစ်ယောက်ကနေ လေး၊ ငါးယောက်လောက် စုပေါင်းလုပ်တာ။ ငွေလဲမယ့်သူ လာပြီဆိုရင် အစိုးရ ငွေလဲပေါက်ဈေးထက် ပိုပြောပြီး ရောင်းဖို့ ဝိုင်းပြောကြတယ်။ ရောင်းမယ့်သူလာတော့ အတင်းဝိုင်းညှပ်ပြီး ဘယ်လောက်လဲမှာလဲပေါ့။ ဥပမာ အစိမ်းတရာ ရောင်းမယ်ဆိုရင် အစိုးရဈေးက ၇၈၅ ဆိုရင် သူတို့က ၈ဝဝ လောက်\nပေးမယ်ပေါ့။ တကယ်တမ်းကျတော့ ရောင်းမယ်လည်းလုပ်ရော ရှစ်သောင်း မပြည့်တော့ပဲ ခုနှစ်သောင်းခွဲတို့၊ ခုနှစ်သောင်းနှစ်ထောင်တို့ ဖြစ်ကုန်တယ်။ ရဲလာပြီ ဖမ်းတော့မယ်ဆိုပြီး မြန်မြန် လက်ထဲကို ငွေထုတ်ထည့် ပြေးတာ” ဟု နိုဝင်ဘာ ဒုတိယပတ်အတွင်းက ငွေခုနှစ်ထောင်ခန့် လိမ်လည်ခံခဲ့ရသူတဦးက ပြောသည်။\nယင်းသို့ အုပ်စုဖွဲ့ လိမ်လည်ရာ၌ နိုင်ငံခြားသားများကိုပင် လိမ်လည်မှုများ ရှိပြီး လိမ်လည်ရာ၌ လက်လှည့်နည်း သုံး၍ ငွေရေပြကာ လိမ်လည်ခြင်းလည်း ဖြစ်သည်။ လိမ်လည်သူများမှာ လက်ချောင်းများ အတွင်း ခေါက်နည်းမျိုးစုံ\nဖြင့် အပြန်အလှန်ခေါက်ကာ ငွေရေတွက်ခြင်းအား ကျွင်းကျင်သူများဖြစ်ပြီး တဦးနှင့် တဦးလည်း ကူညီပေးတတ် သည်ဟု သိရသည်။\n“တယောက်က ငွေရေနေပြီဆိုရင် ကျန်တဲ့သူတွေက လာရောင်းသူကို တခြားကိစ္စတွေနဲ့ အာရုံလွှဲတယ်။ ဥပမာ ဒီအရွက်က ဟောင်းနေပြီတို့၊ ဒီဟာလေးကို သူတို့မလို့ ယူတာတို့ ဘာတို့၊ ရဲဖမ်းမှာစိုးလို့ မြန်မြန်လုပ်ရတာဆိုပြီး ဝိုင်းပြောကြတော့ ရောင်းတဲ့သူအာရုံက ငွေရေနေတာကို မရောက်တော့ဘူး။ အဲဒီမှာ ငွေပါကုန်တာပဲ။ ကိုယ်လည်း\nရေနေရော သူတို့က ရဲလာပြီဆိုပြီး ပြေးကြရော” ဟု ကိုယ်တွေ့ကြုံခဲ့ရသူက ပြန်ပြောပြသည်။\nယခင်က ရန်ကုန်မြို့တွင် တရားဝင် နိုင်ငံခြားငွေ လဲလှယ်ရေး ကောင်တာများ မရှိသဖြင့် ထိုနေရာများတွင်သာ\nငွေလဲလှယ်ကြလေ့ရှိပြီး အများအားဖြင့် အမေရိကန်နှင့် စင်္ကာပူဒေါ်လာများကို အများဆုံး အရောင်းအဝယ် ပြုလုပ်\nသို့သော် ယခုအခါ တရားဝင်ငွေ လဲလှယ်ကောင်တာများ ဖွင့်လှစ်ထားသည့်အတွက် လာရောက် လဲလှယ်သူ နည်းပါးမည်ဟု ယူဆရဖွယ်ရှိသော်လည်း ငွေလဲလှယ်သူများနှင့် စည်ကားဆဲဖြစ်သည်ဟု လိမ်လည်ခံခဲ့ရသူထံမှ သိရသည်။\nအစိုးရငွေလဲလှယ်ကောင်တာများ ရှိသော်လည်း နိုင်ငံခြားငွေများကို စစ်ဆေးလွန်းပြီး အစွန်းအထင်း အနည်းငယ် ပါပါက လက်မခံသည့်အတွက် လဲလှယ်လိုသူများ အခက်တွေ့ကာ ပြင်ပရှိ တရားမဝင် ငွေလဲပေးသည့် ပွဲစားများထံ\nရောက်ရှိရခြင်း ဖြစ်ကြောင်း ယခုအပတ်ထုတ် မြန်မာတိုင်းမ်ဂျာနယ်၏ အယ်ဒီတာ့ထံပေးစာ၌ တိုင်တန်းထားသည်။\nကျပ် ခုနှစ်ထောင်ခန့် လိမ်လည်ခံရသူမှာ ပမာဏာ အနည်းဆုံးဟု ဆိုနိုင်ပြီး ယင်းထက်ပိုကာ ကျပ်သောင်းနှင့်ချီ အလိမ်ခံရသူများလည်း ရှိကြောင်း ယင်းအယ်ဒီတာထံပေးစာတွင် ပါရှိသည်။\nအာရ်အက်ဖ်အေက အပတ်စဉ်ထုတ်လွှင့်နေတဲ့ လူထုနဲ့ဒေါ်အောင်ဆန်းစုကြည် အစီအစဉ်အတွက် သောတရှင်တစ်ဦးရဲ့ မေးခွန်းကို ဖြေကြားရာမှာ ပြည်တွင်းပြည်ပ အဖွဲ့အစည်းတွေက ထုတ်ပြန်တဲ့ နိုင်ငံရေးအကျဉ်းသား စာရင်းတွေ တစ်ခုနဲ့တစ်ခု အရေအတွက် ကွဲလွဲနေတာနဲ့ ပတ်သက်ပြီး ဒေါ်အောင်ဆန်းစုကြည်က အခုလိုပြောဆိုလိုက်တာပါ။\nတစ်ဆက်တည်းမှာပဲ တခြားမေးခွန်းတစ်ခုကို ဖြေကြားရာမှာ ပါတီဝင်ဟောင်းတွေကို ဘယ်လိုမူချ ပြန်လည် စိစစ်လက်ခံမယ်ဆိုတာ အင်န်အယ်လ်ဒီက မကြာခင် ကြေညာချက် ထုတ်ပြန်မယ်လို့ ဒေါ်အောင်ဆန်းစုကြည်က ပြောဆိုလိုက်ပါတယ်။\nဒီဇင်ဘာ ၁၂ ရက် ရက်စွဲနဲ့ ထုတ်ပြန်ထားတဲ့ အဲဒီစာကို ၁၃ ရက် ညနေ ၆ နာရီလောက်မှာ ဆရာတော်ဆီ ပို့လိုက်တယ်လို့ ဆရာတော်ရဲ့ ဒါယကာ ဒါယိကာမ အသိုင်းအဝန်းကတစ်ဆင့် သိရပါတယ်။ မန္တလေးတိုင်း အမျိုးသားဒီမိုကရေစီ အဖွဲ့ချုပ်ရုံးမှာ ရွှေညဝါဆရာတော် ဦးပညာသီဟ တရားဟောတဲ့ ကိစ္စကြောင့် နိုဝင်ဘာ ၂၈ ရက်က ကျင်းပခဲ့တဲ့ ဆဋ္ဌမအကြိမ် နိုင်ငံတော် သံဃာ့မဟာနာယက စုံညီအစည်းအဝေးကနေ ဆုံးဖြတ်လိုက်ကြောင်း ရေးသားထားပြီး ချမှတ်လိုက်တဲ့ ဆုံးဖြတ်ချက် ၃ ချက်ကို စာထဲမှာ ဖော်ပြထားပါတယ်။ ဆရာတော်ကို သာဓုကျောင်းကနေ ဖယ်ရှားဖို့၊ သံဃာ့အဖွဲ့အစည်း အဆင့်ဆင့်ရဲ့ ဆုံးမညွှန်ကြားတာကို မလိုက်နာတဲ့အတွက် ဒုဗ္ဗစပုဂ္ဂိုလ် အဖြစ်သတ်မှတ်ဖို့နဲ့ နိုင်ငံတော် သံဃာ့မဟာနာယကရဲ့ ခွင့်ပြုချက်မရဘဲ သာဓုကျောင်းမှာ ဘယ်လိုသင်တန်းမှ ဖွင့်လှစ်ခွင့်မပြုဖို့ဆိုတဲ့ ဆုံးဖြတ်ချက်တွေပါ။ ဒုဗ္ဗစပုဂ္ဂိုလ်ဆိုတာ ပြောဆိုဆုံးမလို့ခက်ခဲတဲ့ ပုဂ္ဂိုလ်လို့ အဓိပ္ပာယ်ဆောင်တာကြောင့် အခုလို ရွှေညဝါဆရာတော်ကို ဒုဗ္ဗစပုဂ္ဂိုလ်အဖြစ်သတ်မှတ်တာဟာ နိုင်ငံအကျိုး ဆောင်ရွက်နေတဲ့ ဆရာတော်နဲ့ ဘယ်လိုမှ မလျော်ကန်တဲ့အကြောင်း မြန်မာနိုင်ငံလုံးဆိုင်ရာ သံဃာ့တပ်ပေါင်းစု ဦးဆောင် ဆရာတော် ဦးပညာဇောတက မိန့်ကြားပါတယ်။ ရွှေညဝါဆရာတော် ဦးပညာသီဟဟာ ဒီဆုံးဖြတ်ချက်နဲ့ပတ်သက်ပြီး ဒီနေ့ နေ့လယ် ၁ နာရီမှာ နိုင်ငံတော် သံဃာ့မဟာနာယကအဖွဲ့ ဥက္ကဋ္ဌ ဗန်းမော် ဆရာတော်ကြီးနဲ့ တွေ့ဆုံဖို့ရှိတယ်လို့ သိရပါတယ်။ ဆရာတော်ဟာ မိမိသီတင်းသုံးရာကျောင်းမှာ နိုင်ငံရေး အထိမ်းအမှတ်ပွဲတွေကျင်းပဖို့ လက်ခံလေ့ရှိသလို ငြိမ်းချမ်းရေးဖော်ဆောင်ဖို့ တရားဟောလေ့ရှိတယ်လို့ ဆိုပါတယ်။ ပြီးခဲ့တဲ့ ဒီဇင်ဘာ ၁၀ ရက်ကလည်း ဒေါ်အောင်ဆန်းစုကြည် ငြိမ်းချမ်းရေးနိုဘယ်လ်ဆုရရှိခြင်း အနှစ် ၂၀ ပြည့်အထိမ်းအမှတ်ပွဲကို ရွှေညဝါဆရာတော် သီတင်းသုံးတဲ့ သာဓုကျောင်းမှာ ကျင်းပခဲ့ပါတယ်။ မန္တလေး NLD ရုံးမှာ တရားဟောခဲ့တဲ့အတွက် သံဃာ့မဟာနာယကအဖွဲ့က အရေးယူမယ်လို့ စာရေးသား မိန့်ကြားခဲ့တဲ့အပေါ် အမျိုးသားဒီမိုကရေစီအဖွဲ့ချုပ်က သံဃာ့မဟာနာယကအဖွဲ့ထံ ပြန်လည်စဉ်းစားပေးဖို့ စာရေးသား လျှောက်ထားမယ့် အကြောင်းကို ဆရာတော်ထံ လျှောက်ထားခဲ့ပါတယ်။ အဲဒီလျှောက်ထားချက်ကို ဆရာတော် ဦးပညာသီဟက သံဃာ့နည်းလမ်းနဲ့သာ ဖြေရှင်းလိုသေးတယ်လို့ ပြန်လည် မိန့်ကြားကြောင်း အာအက်ဖ်အေကို မိန့်ပါတယ်။ ရွှေည၀ါ ဆရာတော် ဦးပညာသီဟ ထံ ဒီကနေ့ နေ့လည်ပိုင်းက အန်အယ်လ်ဒီ ဒုတိယ ဥက္ကဋ္ဌ ဦးတင်ဦး နဲ့ ဒေါက်တာ ဒေါ်မေဝင်းမြင့်တို့ ရောက်ရှိခဲ့ပြီး လျှောက်ထားခဲ့တာ ဖြစ်ပါတယ်။ ဆရာတော် ဦးပညာသီဟ ဟာ သူ့အနေနဲ့ မန္တလေး အန်အယ်လ်ဒီရုံးမှာ တရားဟောတာ မဟုတ်ကြောင်း၊ ဥပဒေကို လေးစားကြောင်း မိန့်ကြားခဲ့တယ်လို့ မိန့်ကြားပါတယ်။ ဆရာတော်ဟာ ပြီးခဲ့တဲ့နှစ်က ငါးပါးမမှောက်ကြပါစေနဲ့ ဆိုတဲ့တရား ဟောခဲ့တဲ့အတွက် တစ်နှစ်တိတိ တရားဟောခွင့် ပိတ်ပင်ခံထား ရတာဖြစ်ပါတယ်။ လာမယ့်နှစ် ဖေဖော်ဝါရီလ ရောက်မှသာ ပိတ်ပင်မှုကနေ ကင်းလွတ်မှာ ဖြစ်ပါတယ်။ ရွှေညဝါဆရာတော်ကို အာအက်ဖ်အေ ဝိုင်းတော်သား ဦးဝင်းနိင် လျှောက်ထားမေးမြန်းခဲ့တာကို နားဆင်နိုင်ပါတယ်။\nNLD ပါတီနှင့် ရွှေညဝါဆရာတော် ဘုရားအပေါ် တခြားသံဃာတွေရဲ့ အမြင်တွေကို ဦးဉာဏ်ဝင်းအောင် တင်ပြထားတာကို နားဆင်နိုင်ပါတယ်။\nရွှေညဝါဆရာတော် ဖိအားပေးခံရသည့်ကိစ္စ ဒေါ်အောင်ဆန်းစုကြည် စိုးရိမ်\nPublished on December 15, 2011 by နေသွင် · No Comments\nရန်ကုန်တိုင်း၊ ကြည့်မြင်တိုင်မြို့နယ် ရွှေညဝါဆရာတော်ကို ကျောင်းကနေ ဖယ်ရှားပြီး ကျောင်းက သင်တန်းတွေကိုလည်း ခွင့်မပြုတော့တဲ့အကြောင်း သံဃာမဟာနာယကအဖွဲ့က ညွန်ကြားထားပါတယ်။\nဒီကိစ္စနဲ့ပတ်သက်လို့ ဆရာတော်အတွက် စိုးရိမ်တဲ့ တပည့်၊ ဒကာတွေက ဒီနေ့မနက်မှာ ဆရာတော့်ကျောင်းမှာ စုရုံးခဲ့ကြပြီး အမျိုးသားဒီမိုကရေစီအဖွဲ့ချုပ် ဦးတင်ဦးကလည်း အဖွဲ့ချုပ် ကိုယ်စား သွားရောက် ညှိနှိုင်းခဲ့ပါတယ်။\nဒေါ်အောင်ဆန်းစုကြည်ကိုယ်တိုင်းလည်း ဒီကိစ္စနဲ့ပတ်သက်လို့ စိုးရိမ်မှုရှိနေတဲ့အကြောင်း အကြောင်း ဦးတင်ဦးက ပြောပြပါတယ်။\nဒီသတင်းကို မနေ့ညမှာ ကြားသိရပြီးတဲ့နောက် အမျိုးသားဒီမိုကရေစီအဖွဲ့ချုပ် ဗဟိုကော်မတီဝင်တွေ ဒီနေ့ မနက်က ဗဟိုကော်မတီအစည်းအဝေးမှာ အရေးတကြီးဆွေးနွေးခဲ့တယ်လို့ ပါတီ ဒုဥက္ကဋ္ဌ ဦးတင်ဦးက ပြောပါတယ်။\nအစည်းအဝေးကို ဒေါ်အောင်ဆန်းစုကြည်လည်း တက်ရောက်ပြီး ပြဿနာကို ငြိမ်းငြိမ်းချမ်းချမ်းနဲ့ ပြေလည်သွားဖို့ နည်းလမ်းရှာခဲ့ဖို့ သူ့ကို တာဝန်ပေးလိုက်တဲ့ အကြောင်း ဒုဥက္ကဋ္ဌ ဦးတင်ဦးက ပြောပါတယ်။\n“ကျနော်တို့ သွားပြီးတော့ လျှောက်ထားချင်တာကတော့ သံဃာ့မဟာနာယကအဖွဲ့ ဥက္ကဋ္ဌဖြစ်တဲ့ ဗန်းမော်ဆရာတော်ဘုရားကြီးကိုလည်း လျှောက်ထားချင်တာပေါ့ဗျာ။ ဒါပေမယ့် ခက်တာက သံဃာ့မဟာနာယကအဖွဲ့နဲ့ကလည်းပဲ ကျနော်တို့အဖို့က သိပ်ပြီးတော့ မနီးစပ်ဘူးခင်ဗျ။ တခါမှလည်း ကျနော်တို့က ဆက်စပ်မှုလည်း ဆက်သွယ်မှုလည်း မရှိခဲ့တော့ ဒီလိုတော့ ရှိတာပေါ့နော်။ သို့သော်လည်းပဲ ကျနော်တို့ကတော့ သပိတ်အိုင်ဆရာတော် ဘုရားနဲ့ကတော့ ဒကာမကြီး ဒေါ်အောင်ဆန်းစုကြည်နဲ့ကတော့ အင်မတန်ကိုပဲ ဆရာဒကာလို ဖြစ်နေပြီဗျ။ အဒါကြောင့်မို့လို့ အဲဒီဟာကို ဒေါ်အောင်ဆန်းစုကြည်က တာဝန်ပေးတယ်။ ဒီဥစ္စာကို အေးအေးချမ်းချမ်း ပြေပြေလည်လည် ဆောင်ရွက်နိုင်ဖြစ်အောင် သပိတ်အိုင် ဆရာတော်ဘုရားကြီးကိုလည်း ချည်းကပ်ပြီးတော့ပေါ့နော် လိုအပ်တာတွေ သူ့ဆီက ဩဝါဒတွေခံယူပြီးတော့ ဆောင်ရွက်နိုင်အောင် လုပ်ဖို့ ကျနော် ဒီလိုတော့လည်း စိတ်ကူးထားတယ်ခင်ဗျ။”\nရွှေညဝါဆရာတော်ကလည်း ဆရာရင်းဖြစ်တဲ့ သံဃာ့မဟာနယက ဥက္ကဋ္ဌ ဗန်းမော်ဆရာတော် ဘုရားကြီးကို တွေ့ဖို့ရှိတဲ့အကြောင်း၊ သူ့ကို မိန့်ကြားခဲ့တယ်လို့ မနက်က ဆရာတော်ကို သွားဖူးခဲ့တဲ့ ဦးတင်ဦးက ပြောပါတယ်။\nတပည့်၊ ဒကာ၊ ဒကာမတွေ မပူကြဖို့ ဆရာတော်က တဆင့် မှာကြားခဲ့တဲ့အကြောင်းလည်း ဦးတင်ဦးက အခုလိုပြောပြပါတယ်။\n“ဆရာတော်ဘုရားကြီးက အေးအေးချမ်းချမ်း ဆောင်ရွက်သွားမယ့်အကြောင်းပေါ့။ ပြောလိုက်လို့ရှိရင် အကုန်လုံး ပြေလည်သွား နိုင်ပါတယ်တဲ့။ အဲဒီဟာကို ပြေလည်အောင် အားလုံးက ညှိနှိုင်းဆောင်ရွက်ပြီးမှ လုပ်ဖို့ ကောင်းပါတယ်။ ဘယ်သူကမှ ဆန္ဒစောပြီးတော့ လုပ်တဲ့ ကိစ္စမျိုး ဖြစ်လို့ရှိရင် ကျောင်းမှာရှိတဲ့ သံဃာတော်အတွက်ကလည်းပဲ မကောင်းပါဘူးတဲ့။ နောက်ပြီးတော့ ကိုးကွယ်နေတဲ့ ဒကာ ဒကာမတွေအတွက်လည်း အဆင်မပြေရာ ဖြစ်မယ်တဲ့ နောက်ပြီးတော့ ဆက်သွယ်လုပ်ကိုင်နေတဲ့ ကျနော်တို့ အဖွဲ့အစည်းများအနေနဲ့လည်းပဲ လုပ်ကိုင်နေတဲ့ တိုးတက်ကောင်းမွန်နေတာကိုလည်း အထစ်အငေါ့ဖြစ်မှာ စိုးတယ်ပေါ့ဗျာ။ အဲဒါကြောင့်မို့ အစစအရာရာ ပြည်လည်အောင်အတွက် ဆန္ဒမစောဘဲနဲ့ အေးအေးဆေးဆေး တိုင်တိုင်ပင်ပင်လုပ်ရင် ပြေလည်နိုင်ပါတယ်တဲ့ ကျနော့်ကိုလည်း မှာလိုက်ပါတယ်။ အပြင်မှာ ရှိနေတဲ့ ပြည်သူလူထုတွေကိုလည်းပဲ အေးအေးဆေးဆေးလေးနဲ့ ပြေလည်ရာပြေလည်ကြောင်း ဖြစ်မယ့်အကြောင်း၊ ကျနော်ကပဲ သူတို့ကို ဒါကို စိတ်ထဲမှာ ဘာမှစိုးရိမ်ပူပန်ကြောင့်ကြခြင်း မရှိအောင် နေကြပါ၊ အေးအေးဆေးဆေးပြန်ကြပါ နေကြပါဆိုတာကိုလည်းပဲ ပြောဆိုပေးခဲ့ပါဆိုလို့ ကျနော်က ပြည်သူလူထုကို မှာကြားပေးခဲ့ပါတယ်။”\nမနက်ကတော့ ကြည့်မြင်တိုင် ရွှေညဝါကျောင်းတိုက်ကို သံဃာ့မဟာနယက ဥက္ကဋ္ဌ ဗန်းမော်ဆရာတော် ကြွရောက်လာမယ်လို့ သတင်းထွက်နေတဲ့အတွက် ရဟန်းနှင့် လူနှစ်ရာဝန်းကျင် စုရုံးခဲ့ကြတယ်လို့ ၈၈ မျိုးဆက်ကျောင်းသား ကိုကိုကြီး (စမ်းချောင်း) က ပြောပါတယ်။\n“ကျနော့်အမြင်ကတော့ ဒီမိုကရေစီစနစ်ကို သွားနေတယ်ဆိုတဲ့ အနေအထားနဲ့ နည်းနည်းလေး လွဲချော်နေသလိုပဲဗျ။ အခုအချိန်မှာ ဆန္ဒပြခွင့် ဥပဒေတောင် ပြဋ္ဌာန်းပြီးပြီဗျာ။ ဒီလိုမျိုး ဩဝါဒစကား ချီးမြှင့်လို့ အရေးယူတယ် ဆိုတာကတော့ နည်းနည်းလေး တခုခုတော့ လွှဲနေသလိုပဲပေါ့။ အဲဒါကို ပြန်စဉ်းစားသင့်တယ်ပေါ့နော်။ အဲဒီအတွက်ကြောင့်လည်း ဒီလောက် ဖြစ်စရာ မလိုဘူးလို့ ကျနော်ထင်တယ်ပေါ့နော်။ အခုကတော့ အားလုံးက ငြိမ်းငြိမ်းချမ်းချမ်းနဲ့ပဲ စောင့်ကြည့်နေတယ်။ ကိုယ်လုပ်စရာရှိတာကိုပဲ ဆက်ပြီးတော့ လုပ်နေကြမယ် အဲဒီလိုပဲ မြင်ပါတယ်ခင်ဗျ။”\nရွှေညဝါ ဆရာတော်ကို သံဃာ့မဟာနာယကပို့လိုက်တဲ့ ညွန်ကြားစာမှာ တရားဟောခွင့် ပိတ်ပင်ခံထားရတဲ့ ဆရာတော်ဟာ နိုဝင်ဘာလအတွင်းက မန္တလေးတိုင်း အမျိုးသား ဒီမိုကရေစီအဖွဲ့ချုပ်ရုံးမှာ တရားဟောတဲ့အတွက် အရေးယူတာလို့ ဖော်ပြထားပါတယ်။\nဒီကိစ္စနဲ့ပတ်သက်လို့ မန္တလေးတိုင်း အဖွဲ့ချုပ်ကို မေးမြန်းတဲ့အခါမှာတော့ ဥက္ကဋ္ဌ ဦးသိန်းတန်က အခုလိုရှင်းပြပါတယ်။\n“ဆရာတော် ကျနော်တို့ဆီမှာ လာပြောတာကတော့ ဝါးပင်လေးတွေအကြောင်းကို သူပြောသွားတယ်။ ဝါးပင်များဟာ လေယူရာ ယိမ်းပေမယ့် ဘယ်လောက်ထိခိုင်မာတယ်ဆိုတဲ့အကြောင်း၊ စည်းလုံးညီညွတ်မှုရှိတဲ့အကြောင်း၊ နိုင်ငံရေး သိပ်မပါဘူးဗျ။ ပြောတဲ့ ဟောတဲ့အထဲမှာ ဘာတခုမှ ဘောင်လွတ်တာမပါဘူးဗျ။”\nမနေ့ညနေပိုင်းက ဒီဗွီဘီက မေးမြန်းလျှောက်ထားတဲ့အချိန်မှာလည်း ရွှေညဝါဆရာတော်က ငြိမ်းချမ်းရေးကို လိုလားတဲ့ သံဃာတပါးအနေနဲ့ ငြိမ်းငြိမ်းချမ်းချမ်းပဲ ဖြေရှင်းချင်တဲ့ ဆန္ဒရှိတယ်လို့ မိန့်ကြားခဲ့ပါတယ်။


Face Mask ကိုမကျြနှာပျေါမှာ ကွာကွာထားတာက ကောငျးလား? မကောငျးဘူးလား? - Lifestyle Myanmar\nHome Health & Beauty Face Mask ကိုမကျြနှာပျေါမှာ ကွာကွာထားတာက ကောငျးလား? မကောငျးဘူးလား?\nFace Mask ကိုမကျြနှာပျေါမှာ ကွာကွာထားတာက ကောငျးလား? မကောငျးဘူးလား?\nFace mask တွေဟာ နာရီဝက်မကြာဘဲ ကျွန်မတို့ရဲ့အသားအရေကို ပိုကောင်းစေတဲ့ ဈေးသိပ်မကြီးသော facials အသေးစား ဖြစ်ပါတယ်။ ဒါပေမယ့် ကျွန်မတို့တွေဟာ Face Mask လိမ်းပြီး လုံးဝခြောက်သွားတဲ့အထိ စောင့်တာ သို့မဟုတ် မျက်နှာပေါ်မှာ face mask လိမ်းပြီး အိပ်တာက အကျိုးအာနိသင် အများကြီးရမယ်လို့ ယုံကြည်ကြပါတယ်။ ဒါက လုံးဝမှားနေပါတယ်။ ကျွန်မတို့အသားအရေကို ကောင်းတာထက် ပိုပြီး အန္တရာယ်ဖြစ်နိုင်ပါတယ်။ ဒါ့ကြောင့် face mask ကို အချိန်အရမ်းကြာကြာ ထားတာက ကောင်းလား? face mask (မျက်နှာပေါင်းတင်ဆေး) ကို ဘယ်အချိန်အကန့်အသတ်ထိ ထားသင့်သလဲ? ဆိုတာကို ပျိုမေတို့ သိစေဖို့ မျှဝေပေးလိုက်ပါတယ်။\nface mask (မျက်နှာပေါင်းတင်ဆေး) တွေဟာ ရွှံ့ကနေ Gel Mask, Homemade Mask(DIY), Sheet Mask, Peel Off Mask စသဖြင့် ပုံစံအမျိုးမျိုးနဲ့လာပါတယ်။ ဒါ့အပြင် face Mask တွေရဲ့ ရည်ရွယ်ချက်များကလည်း အမျိုးမျိုးရှိပါတယ်။ hydrating mask များက အစိုဓါတ်ပေးပြီး တချို့ mask များမှာ ဆဲလ်သေတွေကို ဖယ်ရှားပေးပြီး exfoliate လုပ်ပေးတဲ့ ပါဝင်ပစ္စည်းများ ပါဝင်ပါတယ်။ ဒါ့ကြောင့် အချိန်အကန့်အသတ်က အကုန်လုံး မတူပါဘူး။ ဒါ့ကြောင့် mask အမျိုးအစားတစ်ခုစီအတွက် အချိန်အကန့်အသတ်ကို ပျိုမေတို့သိရှိစေဖို့ မျှဝေပေးလိုက်ပါတယ်။\n`၁။ Clay Masks (ရွှံ့ပေါင်းတင်ဆေး)\nClay Masks များက သင့်အသားအရေကို သန့်ရှင်း၊ စင်ကြယ်စေပါတယ်။ ၎င်း၏ အညစ်အကြေးကို စုပ်ယူနိုင်စွမ်းတွေကြောင့် clay mask ကိုမျက်နှာပေါ်မှာ ဘယ်တော့မှ အရမ်းကြာကြာ မထားသင့်ပါဘူး။ clay mask ရဲ့အဆင့် သုံးဆင့်ရှိပါတယ်။ ပထမအဆင့်က အပြင်ကနေ အကျိုးပြု သတ္တုဓါတ်တွေကို သင့်အသားအရေက စုပ်ယူတဲ့ စိုစွတ်မှု အဆင့်ဖြစ်ပါတယ်။ ပြီးနောက် mask ရဲ့ အေးမြမှုနှင့် ထိတွေ့မှုကြောင့် သွေးစီးဆင်းမှုကို လှုံ့ဆော်ပေးပြီး သင့်ရဲ့ဆံချည်မျှင်သွေးကြောလေးများကို exercises လုပ်ပေးတဲ့ ခြောက်သွေ့မှုအဆင့် စတင်ပါတယ်။ ဒါပေမယ့် သင့်အသားအရေမျက်နှာပြင်ကနေ အစိုဓါတ်တွေကို စုပ်ယူတဲ့ ခြောက်သွေ့မှုအဆင့်ပြီးနောက် ကြာလာတဲ့အခါ ယားယံခြင်းနှင့် ရေဓါတ်ခန်းခြောက်ခြင်း ဖြစ်ပေါ်ပါတယ်။ ဒါ့ကြောင့် နောက်တစ်ချိန် ရွှံပေါင်းတင်ဆေးသုံးတဲ့အခါ အလွှာလိုက်ကွာကျတဲ့အထိ စောင့်ပြီး မျက်နှာမသစ်ပါနဲ့။ အနည်းဆုံး ၃မိနစ်လောက်ပဲ အခြောက်ခံပါ။ မိနစ် ၂၀ထက် ပိုမကြာသင့်ပါဘူး။\n၂။ ဓါတု exfoliantတွေ မပါတဲ့ Cream/gel masks\nဒီပေါင်းတင် mask တွေမှာ ဆိုးရွားတဲ့ မည်သည့်ပါဝင်ပစ္စည်းမှ မရှိပါဘူး။ သူတို့ဟာ အသားအရေကို အစိုဓါတ်ကောင်းကောင်း ရရှိစေယုံသာ ဖြစ်ပါတယ်။ ဒါ့ကြောင့် ဒီ mask ကို သင်ကြိုက်တဲ့အချိန်ထိထားနိုင်ပါတယ်။ တချို့ ခရမ်နဲ့ ဂျယ် mask တွေက တစ်ညလုံးတောင် ထားနိုင်ပြီး မျက်နှာပြန်သစ်စရာ မလိုပါဘူး။ ဒါ့ကြောင့် ဒီ mask တွေက အသုံးပြုတာက ဘေးကင်းပြီး သင်ကြာကြာထားရင် ရလဒ်က ပိုကောင်းပါတယ်။\n၃။ exfoliating အက်ဆစ်များ, အင်ဇိုင်းဓါတ်များ, or retinoids\nexfoliating ingredients, enzymes or retinoids ပါဝင်တဲ့ face mask များက မျက်နှာပေါ်မှာ တင်းတင်းလေးဖြစ်သွားတဲ့အထိ ထားပေးရင် ကောင်းတဲ့အကျိုးသက်ရောက်မှုတွေ ရရှိပါတယ်။ Exfoliating Mask ရဲ့ အဓိက ရည်ရွယ်ချက်ကတော့ exfoliating ဆိုတဲ့ အတိုင်း exfoliating နဲ့ cleansing လုပ်ပေးနိုင်တာပါပဲ။ သူ့ကိုတော့ အသားညစ်ညမ်းနေတဲ့ သူတွေ ဆားဝက်ခြံ အမဲစက် ရှိတဲ့ သူတွေ သုံးပေးသင့်ပါတယ်။ အချိန်အကန့်အသတ်အနေနဲ့ ၁၀ မိနစ်အတွင်း သို့မဟုတ် ယားယံခြင်း၊ ခြောက်သွေ့ခြင်း၊ တင်းကျပ်ခြင်း ခံစားရလျှင် ဖယ်ရှားပေးတာ ပြုလုပ်ပေးပါ။ ဒါက သင့်ရဲ့သဘာဝအသားအရေ အတားအဆီးကို ထိခိုက်မှုဖြစ်လာစေတဲ့ လက္ခဏာ ဖြစ်ပါလိမ့်မယ်။\n၄။ Sheet Masks\nSheet Masks ကိုအချိန်ကြာကြာထားခြင်းက တကယ်တော့ သင့်အသားအရေထဲက အစိုဓါတ်ကို ပြန်ပြီးစုပ်ယူနိုင်တဲ့ ပြောင်းပြန်သက်ရောက်မှု ရှိပါတယ်။ ဒါ့ကြောင့် သင့်အသားအရေကနေ သတ္တုဓါတ်များနဲ့ ဗီတာမင်များ ဆွဲယူနိုင်တာကြောင့် sheet ကိုခြောက်သွေ့တဲ့အထိ ဘယ်တော့မှ မစောင့်ပါနဲ့။ မိနစ် ၂၀ အချိန်ကန့်သတ်ပြီး မိနစ် ၃၀ထက်ပိုပြီး မထားသင့်ပါဘူး။ over essence ထားချင်ရင်တော့ သင့်လည်ပင်း၊ လက်များနှင့် ခြေထောက်တွေပေါ်မှာ လိမ်းနိုင်ပါတယ်။ အရေးအကြီးဆုံးက sheet masks နှင့်ဘယ်တော့မှ မအိပ်သင့်ပါဘူး။ skin care အနေနဲ့ သုံးမယ်ဆိုရင်တော့ တစ်ပတ် တစ်ကြိမ် ကနေ နှစ်ကြိမ်ထိ သုံးနိုင်ပါတယ်။\n၅။ Peel Off Mask\nPeel Off Mask တွေက အသားအရေရဲ့ အပေါ်ယံအလွှာကို ခွာပစ်တာကြောင့် နည်းနည်းထိခိုက်မှု ဖြစ်နိုင်ပါတယ်။ ချွေးပေါက်ပြဿနာများ ဖြစ်စေတာကြောင့် အသားအရေပုံမှန်အမျိုးအစား ရှိသူတွေသာ သုံးသင့်ပြီး အဆီပြန်တဲ့သူ၊ အသားခြောက်တဲ့သူတွေ မသုံးသင့်ပါဘူး။\nface mask သုံးတဲ့အခါ သင့်အသားအရေကို မထိခိုက်စေဖို့ သတိရပါ။ ဒါ့ကြောင့် အချိန်ပြည့်ရင် mask ကို ဖယ်ရှားပြီး ချက်ချင်း မျက်နှာသစ်ပေးပါ။ အကောင်းဆုံးကတော့ မိနစ် ၂၀ထက်ပိုပြီး mask ကို မထားပါနဲ့။\nFace mask တှဟော နာရီဝကျမကွာဘဲ ကြှနျမတို့ရဲ့အသားအရကေို ပိုကောငျးစတေဲ့ ဈေးသိပျမကွီးသော facials အသေးစား ဖွဈပါတယျ။ ဒါပမေယျ့ ကြှနျမတို့တှဟော Face Mask လိမျးပွီး လုံးဝခွောကျသှားတဲ့အထိ စောငျ့တာ သို့မဟုတျ မကျြနှာပျေါမှာ face mask လိမျးပွီး အိပျတာက အကြိုးအာနိသငျ အမြားကွီးရမယျလို့ ယုံကွညျကွပါတယျ။ ဒါက လုံးဝမှားနပေါတယျ။ ကြှနျမတို့အသားအရကေို ကောငျးတာထကျ ပိုပွီး အန်တရာယျဖွဈနိုငျပါတယျ။ ဒါ့ကွောငျ့ face mask ကို အခြိနျအရမျးကွာကွာ ထားတာက ကောငျးလား? face mask (မကျြနှာပေါငျးတငျဆေး) ကို ဘယျအခြိနျအကနျ့အသတျထိ ထားသငျ့သလဲ? ဆိုတာကို ပြိုမတေို့ သိစဖေို့ မြှဝပေေးလိုကျပါတယျ။\nface mask (မကျြနှာပေါငျးတငျဆေး) တှဟော ရှံ့ကနေ Gel Mask, Homemade Mask(DIY), Sheet Mask, Peel Off Mask စသဖွငျ့ ပုံစံအမြိုးမြိုးနဲ့လာပါတယျ။ ဒါ့အပွငျ face Mask တှရေဲ့ ရညျရှယျခကျြမြားကလညျး အမြိုးမြိုးရှိပါတယျ။ hydrating mask မြားက အစိုဓါတျပေးပွီး တခြို့ mask မြားမှာ ဆဲလျသတှေကေို ဖယျရှားပေးပွီး exfoliate လုပျပေးတဲ့ ပါဝငျပစ်စညျးမြား ပါဝငျပါတယျ။ ဒါ့ကွောငျ့ အခြိနျအကနျ့အသတျက အကုနျလုံး မတူပါဘူး။ ဒါ့ကွောငျ့ mask အမြိုးအစားတဈခုစီအတှကျ အခြိနျအကနျ့အသတျကို ပြိုမတေို့သိရှိစဖေို့ မြှဝပေေးလိုကျပါတယျ။\n`၁။ Clay Masks (ရှံ့ပေါငျးတငျဆေး)\nClay Masks မြားက သငျ့အသားအရကေို သနျ့ရှငျး၊ စငျကွယျစပေါတယျ။ ၎င်းငျး၏ အညဈအကွေးကို စုပျယူနိုငျစှမျးတှကွေောငျ့ clay mask ကိုမကျြနှာပျေါမှာ ဘယျတော့မှ အရမျးကွာကွာ မထားသငျ့ပါဘူး။ clay mask ရဲ့အဆငျ့ သုံးဆငျ့ရှိပါတယျ။ ပထမအဆငျ့က အပွငျကနေ အကြိုးပွု သတ်တုဓါတျတှကေို သငျ့အသားအရကေ စုပျယူတဲ့ စိုစှတျမှု အဆငျ့ဖွဈပါတယျ။ ပွီးနောကျ mask ရဲ့ အေးမွမှုနှငျ့ ထိတှမှေု့ကွောငျ့ သှေးစီးဆငျးမှုကို လှုံ့ဆျောပေးပွီး သငျ့ရဲ့ဆံခညျြမြှငျသှေးကွောလေးမြားကို exercises လုပျပေးတဲ့ ခွောကျသှမှေု့အဆငျ့ စတငျပါတယျ။ ဒါပမေယျ့ သငျ့အသားအရမေကျြနှာပွငျကနေ အစိုဓါတျတှကေို စုပျယူတဲ့ ခွောကျသှမှေု့အဆငျ့ပွီးနောကျ ကွာလာတဲ့အခါ ယားယံခွငျးနှငျ့ ရဓေါတျခနျးခွောကျခွငျး ဖွဈပျေါပါတယျ။ ဒါ့ကွောငျ့ နောကျတဈခြိနျ ရှံပေါငျးတငျဆေးသုံးတဲ့အခါ အလှာလိုကျကှာကတြဲ့အထိ စောငျ့ပွီး မကျြနှာမသဈပါနဲ့။ အနညျးဆုံး ၃မိနဈလောကျပဲ အခွောကျခံပါ။ မိနဈ ၂၀ထကျ ပိုမကွာသငျ့ပါဘူး။\n၂။ ဓါတု exfoliantတှေ မပါတဲ့ Cream/gel masks\nဒီပေါငျးတငျ mask တှမှော ဆိုးရှားတဲ့ မညျသညျ့ပါဝငျပစ်စညျးမှ မရှိပါဘူး။ သူတို့ဟာ အသားအရကေို အစိုဓါတျကောငျးကောငျး ရရှိစယေုံသာ ဖွဈပါတယျ။ ဒါ့ကွောငျ့ ဒီ mask ကို သငျကွိုကျတဲ့အခြိနျထိထားနိုငျပါတယျ။ တခြို့ ခရမျနဲ့ ဂယျြ mask တှကေ တဈညလုံးတောငျ ထားနိုငျပွီး မကျြနှာပွနျသဈစရာ မလိုပါဘူး။ ဒါ့ကွောငျ့ ဒီ mask တှကေ အသုံးပွုတာက ဘေးကငျးပွီး သငျကွာကွာထားရငျ ရလဒျက ပိုကောငျးပါတယျ။\n၃။ exfoliating အကျဆဈမြား, အငျဇိုငျးဓါတျမြား, or retinoids\nexfoliating ingredients, enzymes or retinoids ပါဝငျတဲ့ face mask မြားက မကျြနှာပျေါမှာ တငျးတငျးလေးဖွဈသှားတဲ့အထိ ထားပေးရငျ ကောငျးတဲ့အကြိုးသကျရောကျမှုတှေ ရရှိပါတယျ။ Exfoliating Mask ရဲ့ အဓိက ရညျရှယျခကျြကတော့ exfoliating ဆိုတဲ့ အတိုငျး exfoliating နဲ့ cleansing လုပျပေးနိုငျတာပါပဲ။ သူ့ကိုတော့ အသားညဈညမျးနတေဲ့ သူတှေ ဆားဝကျခွံ အမဲစကျ ရှိတဲ့ သူတှေ သုံးပေးသငျ့ပါတယျ။ အခြိနျအကနျ့အသတျအနနေဲ့ ၁၀ မိနဈအတှငျး သို့မဟုတျ ယားယံခွငျး၊ ခွောကျသှခွေ့ငျး၊ တငျးကပျြခွငျး ခံစားရလြှငျ ဖယျရှားပေးတာ ပွုလုပျပေးပါ။ ဒါက သငျ့ရဲ့သဘာဝအသားအရေ အတားအဆီးကို ထိခိုကျမှုဖွဈလာစတေဲ့ လက်ခဏာ ဖွဈပါလိမျ့မယျ။\nSheet Masks ကိုအခြိနျကွာကွာထားခွငျးက တကယျတော့ သငျ့အသားအရထေဲက အစိုဓါတျကို ပွနျပွီးစုပျယူနိုငျတဲ့ ပွောငျးပွနျသကျရောကျမှု ရှိပါတယျ။ ဒါ့ကွောငျ့ သငျ့အသားအရကေနေ သတ်တုဓါတျမြားနဲ့ ဗီတာမငျမြား ဆှဲယူနိုငျတာကွောငျ့ sheet ကိုခွောကျသှတေဲ့အထိ ဘယျတော့မှ မစောငျ့ပါနဲ့။ မိနဈ ၂၀ အခြိနျကနျ့သတျပွီး မိနဈ ၃၀ထကျပိုပွီး မထားသငျ့ပါဘူး။ over essence ထားခငျြရငျတော့ သငျ့လညျပငျး၊ လကျမြားနှငျ့ ခွထေောကျတှပေျေါမှာ လိမျးနိုငျပါတယျ။ အရေးအကွီးဆုံးက sheet masks နှငျ့ဘယျတော့မှ မအိပျသငျ့ပါဘူး။ skin care အနနေဲ့ သုံးမယျဆိုရငျတော့ တဈပတျ တဈကွိမျ ကနေ နှဈကွိမျထိ သုံးနိုငျပါတယျ။\nPeel Off Mask တှကေ အသားအရရေဲ့ အပျေါယံအလှာကို ခှာပဈတာကွောငျ့ နညျးနညျးထိခိုကျမှု ဖွဈနိုငျပါတယျ။ ခြှေးပေါကျပွဿနာမြား ဖွဈစတောကွောငျ့ အသားအရပေုံမှနျအမြိုးအစား ရှိသူတှသော သုံးသငျ့ပွီး အဆီပွနျတဲ့သူ၊ အသားခွောကျတဲ့သူတှေ မသုံးသငျ့ပါဘူး။\nface mask သုံးတဲ့အခါ သငျ့အသားအရကေို မထိခိုကျစဖေို့ သတိရပါ။ ဒါ့ကွောငျ့ အခြိနျပွညျ့ရငျ mask ကို ဖယျရှားပွီး ခကျြခငျြး မကျြနှာသဈပေးပါ။ အကောငျးဆုံးကတော့ မိနဈ ၂၀ထကျပိုပွီး mask ကို မထားပါနဲ့။\nPrevious articleဝက်ခြံတွေကင်းစင်စေပြီး မှန်ကန်တဲ့ မိတ်ကပ်လိမ်းခြယ်နည်းကိုအသုံးပြုတတ်ဖို့အကြံပေးချက်အချို့\nNext articleအပြင်သွားတဲ့အခါ ဝတ်ဆင်လို့ရမယ့် ပေါ့ပေါ့ပါးပါးနဲ့ စတိုင်ကျတဲ့ ဖက်ရှင်လေးတွေ


မမလို့သာ ခေါ်လိုက် သိပ်လှ တဲ့ သဘာဝ တရားတွေ မောင်လေးတွေကို လိုက်ပြပြီးသားပဲ. ဆိုတဲ့ သဇင်ဦး – GaMone Media\nHomepage / Celebrity / မမလို့သာ ခေါ်လိုက် သိပ်လှ တဲ့ သဘာဝ တရားတွေ မောင်လေးတွေကို လိုက်ပြပြီးသားပဲ. ဆိုတဲ့ သဇင်ဦး\nမမလို့သာ ခေါ်လိုက် သိပ်လှ တဲ့ သဘာဝ တရားတွေ မောင်လေးတွေကို လိုက်ပြပြီးသားပဲ. ဆိုတဲ့ သဇင်ဦး\nသွယ်လျတဲ့ အမိုက်စားခန္ဓာကိုယ်လေးကို ပိုင်ဆိုင်ထားတဲ့ ဆက်ဆီ သဇင်ဦးကို သိကြမယ် ထင်ပါတယ်။ဆွဲမက်ဖွယ်ရင်သပ်ရှုမောစရာ အမိုက်စားပုံရိပ်လေးတွေနဲ့ ပုရိသတွေရဲ့ရင်ကို ဆွဲဆောင် ညို့ယူထားတဲ့ အလန်းစား မော်ဒယ်သရုပ်ဆောင်လေးဖြစ်ပါတယ်။သွယ်လျ ပြေပြစ် တဲ့ ခန္ဓာကိုယ်နဲ့အတူ လှပကြည်လင်တဲ့ အသားအရေကိုပါ ပိုင်ဆိုင် ထားပြီး ဆက်ဆီကျတဲ့ သူမရဲ့ အမိုက်စားပုံတွေနဲ့ ညို့အားပြင်းပြင်း ဆွဲဆောင်နိုင်သူလေးလည်းဖြစ်ပါတယ်။\nသူမရဲ့ အမိုက်စားပုံရိပ်နဲ့ ဆက်ဆီ ကျကျ ဗီဒီယိုလေးတွေကို လူမှုကွန် ယက်ဖေ့ဘွတ်ပေါ်တွင် အများဆုံးတင်လေ့ရှိတာလည်းတွေ့ရပါတယ်။ လတ်တလောမှာတော့ သူမ ရဲ့ အမိုက်စားအလှတရားတွေနဲ့ ညို့ယူဖမ်းစားထားတဲ့ အလန်းစား ပုံလေးကိုဖော်ပြထားတာတွေ့ရပါတယ်။ ပုံလေးဟာ ကြည့်ရှုသူတွေများပြား ခဲ့တာဖြစ်ပြီး ပုရိသတွေအများဆုံး ဝန်းရံခြင်းခံနေရတာလည်းဖြစ်ပါတယ်။\nပုံလေးထဲမှာ သဇင်ဦးတစ်ယောက် ဆွဲဆောင်မှုမှုရှိရှိနဲ့ လှရက်လွန် းနေတာလည်းဖြစ်ပါတယ်။ သူမရဲ့ အမိုက်စား ခန္ဓာကိုယ်အလှကတော့ မြင်သူတိုင်း ငေးလောက်အောင်ကို ညို့ယူဖမ်းစားနေတာအမှန်ပဲဖြစ်ပါတယ်။ချစ်ပရိသတ်ကြီးလည်း သဇင်ဦး ရဲ့ အမိုက်စား ပုံလေးကို ကြည့်ရှုနိုင်စေရန်ဖော်ပြပေးလိုက်ပါတယ်။\nသြယ္လ်တဲ့ အမိုက္စားခႏၶာကိုယ္ေလးကို ပိုင္ဆိုင္ထားတဲ့ ဆက္ဆီ သဇင္ဦးကို သိၾကမယ္ ထင္ပါတယ္။ဆြဲမက္ဖြယ္ရင္သပ္ရႈေမာစရာ အမိုက္စားပုံရိပ္ေလးေတြနဲ႔ ပုရိသေတြရဲ႕ရင္ကို ဆြဲေဆာင္ ညိဳ႕ယူထားတဲ့ အလန္းစား ေမာ္ဒယ္သ႐ုပ္ေဆာင္ေလးျဖစ္ပါတယ္။သြယ္လ် ေျပျပစ္ တဲ့ ခႏၶာကိုယ္နဲ႔အတူ လွပၾကည္လင္တဲ့ အသားအေရကိုပါ ပိုင္ဆိုင္ ထားၿပီး ဆက္ဆီက်တဲ့ သူမရဲ႕ အမိုက္စားပုံေတြနဲ႔ ညိဳ႕အားျပင္းျပင္း ဆြဲေဆာင္ႏိုင္သူေလးလည္းျဖစ္ပါတယ္။\nသူမရဲ႕ အမိုက္စားပုံရိပ္နဲ႔ ဆက္ဆီ က်က် ဗီဒီယိုေလးေတြကို လူမႈကြန္ ယက္ေဖ့ဘြတ္ေပၚတြင္ အမ်ားဆုံးတင္ေလ့ရွိတာလည္းေတြ႕ရပါတယ္။ လတ္တေလာမွာေတာ့ သူမ ရဲ႕ အမိုက္စားအလွတရားေတြနဲ႔ ညိဳ႕ယူဖမ္းစားထားတဲ့ အလန္းစား ပုံေလးကိုေဖာ္ျပထားတာေတြ႕ရပါတယ္။ ပုံေလးဟာ ၾကည့္ရႈသူေတြမ်ားျပား ခဲ့တာျဖစ္ၿပီး ပုရိသေတြအမ်ားဆုံး ဝန္းရံျခင္းခံေနရတာလည္းျဖစ္ပါတယ္။\nပုံေလးထဲမွာ သဇင္ဦးတစ္ေယာက္ ဆြဲေဆာင္မႈမႈရွိရွိနဲ႔ လွရက္လြန္ းေနတာလည္းျဖစ္ပါတယ္။ သူမရဲ႕ အမိုက္စား ခႏၶာကိုယ္အလွကေတာ့ ျမင္သူတိုင္း ေငးေလာက္ေအာင္ကို ညိဳ႕ယူဖမ္းစားေနတာအမွန္ပဲျဖစ္ပါတယ္။ခ်စ္ပရိသတ္ႀကီးလည္း သဇင္ဦး ရဲ႕ အမိုက္စား ပုံေလးကို ၾကည့္ရႈႏိုင္ေစရန္ေဖာ္ျပေပးလိုက္ပါတယ္။\nPrevious post ကမ္ဘာ့ အလှမယ်တွေ ကြားမှာ လူစိတ်ဝင်စားမှု ခံနေရတဲ့ မြန်မာနိုင်ငံ ကိုယ်စားပြု အလှမယ် သူဇာဝင့်လွင် ရဲ့ ကြည့်မဝနိုင်တဲ့ အလှတရား\nNext post စတိုင် ကျကျ အမိစား ပိုစ့်တွေ ပေးနေ တဲ့ ဆက်ဆီ မော်ဒယ် ဂုဏ်ရှိန်ဝင့်ထည်


မန်းကိုကို ~ Mahn Ko Ko: ခင်ဗျားတို့အလှည့်တော့ မကျစေချင်\nဘားအံမြို့နဲ့ ၁၀ မိုင်အကွာ ရွာကလေးတစ်ရွာ။ လူငယ်တစ်ယောက် လမ်းဘေးမလှမ်းမကမ်းမှာရှိတဲ့\nသူ့အိမ်ကလေးဆီကို ဈေးထဲကဝယ်လာတဲ့ပစ္စည်းတွေ ထမ်းပြီးပြန်အလာမှာဖြစ်ပါတယ်။\nစစ်ကားတစ်စီးလမ်းမပေါ်က ဖြတ်သွားရင်းထိုးရပ်လိုက်တယ်။ ကားပေါ်ကစစ်သားတစ်ယောက်က\nလည်လည်ဝယ်ဝယ်ရှိတဲ့ လူငယ်လေးက ရည်ရည်မွန်မွန်ပဲ ပြန်ပြောလိုက်ပါတယ်။\nပြီးတော့ သူထမ်းလာတဲ့ ပစ္စည်းထုပ်တွေကို အသာချလိုက်ပါတယ်၊ ဆက်ပြီး သူ့ရဲ့ဆင်ကြယ်ဖိနပ်နှစ်\nဖက်ကိုလည်း ခါးကြားအသေအချာထိုးလိုက်ပြန်ပါတယ်။ အသင့်ဖြစ်တဲ့အခါမှာတော့ လမ်းနဲ့ဝေးရာကို\nတဟုန်ထိုးပြေးထွက်သွားရင်းနဲ့ အော်သွားတာက “ပေါ်တာ … ” ဖြစ်ပါတယ်။\nကြားမိသမျှ ပုရိသအပေါင်း (စာရေးသူအပါအဝင်) ပြေးလိုက်ကြတာကတော့ လယ်ပြင်စပါးကွင်း\nစိမ်းစိမ်းတွေကြားမှာ ဟိုတစ်စုသည်တစ်စုနဲ့မြင်နေရပါတယ်။ ဒီလိုပြေးဖို့ အခွင့်အရေးရခဲ့တာကိုပဲ အင်မ\nတန်ကံကောင်းသည်ပဲလို့ ပြောနိုင်ပါတယ်။ ပြေးမလွတ်သူ၊ ပြေးခွင့်မကြုံသူ၊ သိရက်နဲ့ လည်စဉ်းသွားခံ\nပေးရသူ၊ အသက်ကိုပါ ပေးဆက်သွားရသူတွေအကြောင်းကတော့ ကြားလို့မှမကုန် သိလို့ရယ်မှမခန်းပါ။\nပေါ်တာဆိုလို့ ကိုယ်တိုင်မခံစားဖူးသူတွေအနေနဲ့ အလွယ်တွေးအလွယ်ထင်နိုင်ကြပါတယ်။ မရေးပြ\nမပြောပြရင်ဖြင့် လူအချို့မှာ ဒီတစ်သက်သိလာကြဖို့ မလွယ်ဖူးလို့ယုံကြည်တာမို့ အက္ခရာတင် ရေးပြ\nအရင်ကတော့ ငါးကြင်းဆီနဲ့ငါးကြင်းကြော်သလို တိုင်းရင်းသားတွေကိုချည်း ပေါ်တာအဖြစ်သုံးနေ\nရာကခုနောက်ပိုင်းမှာ ပြည်မဖက်ပါကူးစက်လာတယ် လို့ကြားသိရတော့ ဘယ်လိုခံစားရမှန်းတောင်\nမသိတော့ပါဘူး။ ဝမ်းသာဖို့ မသင့်တော်ပေမယ့် အရင်ကပေါ်တာအကြောင်းမသိသူတွေ ပိုသိလာရဖို့နဲ့\nကိုယ်ချင်းစာလာသူတွေ ပိုများလာဖို့ရှိတယ်လို့ အကောင်းဖက်ကတွေးမိပါရဲ့။\nဆက်မပြောခင် ဖြစ်ပျက်ခဲ့တာလေးအချို့ကို ပြောပြချင်ပါတယ်။\n(၁) ဘားအံကနေ အိန္ဒုရွာအသွား (ကော့ကရိတ်) လမ်းပေါ်မှာဖြစ်ပါတယ်။ ရှေ့ခပ်လှမ်းလှမ်းလမ်းမဘေး\nမှာ လှည်းတစ်စီးသွားနေပြီး လူတစ်ယောက်ကလည်းထွန်တုံးထမ်းပြီး ဘေးကလျှောက်လာနေတာကို စက်ဘီးစီးလာသူတစ်ယောက်က လှမ်းတွေ့နေရပါတယ်။ အဲဒီအချိန်မှာ စစ်ကားတစ်စီးဖြတ်လာရာက\nလှည်းသမားနဲ့ ထွန်တုံးထမ်းလာသူဘေးမှာထိုးရပ်ပြီး သူတို့နှစ်ယောက်ကိုရပ်ခိုင်းလိုက်ပါတယ်။ ထွန်တုံး\nထမ်းလာသူကို လှည်းပေါ်ထွန်တုံးတင်ခိုင်းပြီး လူကိုတော့စစ်ကားပေါ်တင်လိုက်ပါတယ်။\nဒီလောက်လှမ်းမြင်မှတော့ စက်ဘီးသမားမှာ ခပ်တုံးတုံးလုပ်နေလို့မရတော့ပါဘူး။ စက်ဘီးကို လမ်း\nဘေးဆွဲချ၊ သစ်ပင်တစ်ပင်မှာသော့နဲ့တွဲခပ်၊ နီးရာတောအုပ်ကလေးထဲ ဖနောင့်နဲ့တင်ပါး တစ်သားထဲ\nကျအောင်ပြေးပါတော့တယ်။ ကရင်ပြည်နယ်မှာ လူတိုင်းလိုလိုသိတဲ့ “ပေါ်တာလွတ်သွားတယ်” ဆိုတာ\n(၂) ဘားအံမြို့ ကချင်(၂) ခြေမြန်တပ်ရင်းရဲ့အရှေ့က ဆောက်လုပ်ရေးတပ်သိုလှောင်ရုံမှာ အလုပ်သမား\nတွေ အလုပ်များနေကြတဲ့ နေ့ခင်းအချိန်၊ မဝေးလှတဲ့နေရာက “ထိန်း”ကနဲ့ သေနတ်သံတစ်ချက်မြည်\nလာပါတယ်။ ခြံဝင်းစောင့်ခန့်ထားတဲ့ ဖထီးဆိုသူ မကြာခင်ပြန်ရောက်လာတဲ့အခါ “ပေါ်တာထွက်ပြေးလို့\nသေနတ်နဲ့ပစ်တာ ပေါင်ကျိုးသွားတယ်” လို့ဆိုပါတယ်။ မြို့ပြင်အစပ်ကလေးမှာတင် ဖြစ်ခဲ့တာပါ။\n(၃) ဘားအံမြို့ဈေးကြီးနဲ့မလှမ်းမကမ်းက ရဲစခန်းရှေ့။ လမ်းက ခပ်ပြေပြေကုန်းတက်ကလေးမို့ ဖြတ်လာ\nတဲ့ပေါ်တာတင်ကားတစ်စီးဟာ အရှိန်နည်းနည်းလေးနှေးသွားပါတယ်။ လူစည်ကားတဲ့နေရာကို အခွင့်\nကောင်းယူပြီး ပေါ်တာသမားတစ်ယောက် ခုန်ဆင်းပြေးပါတော့တယ်။ ကားမှာပါလာတဲ့ တပ်ကြပ်ကြီးက\n“ထိန်း …” ကနဲ သေနတ်သံတစ်ချက်၊\n“ဘိုင်း” ကနဲ လဲကျသွားတဲ့ပေါ်တာသမား၊\n“ဟေ့ကောင် ငါအပေါ်ထောင်ပစ်ခိုင်းတာကွ” ဆိုတဲ့ တပ်ကြပ်ကြီးရဲ့အသံနဲ့ မရှေးမနှောင်းမှာ ပေါ်တာ\nတွေတင်လာတဲ့ GMC ကုန်တင်ကားကြီး “ဝူး .. ” ကနဲ မောင်းထွက်သွားပါတော့တယ်။ ရင်ပတ်ဟောင်း\nလောင်းပွင့်ပြီးကျန်ခဲ့တဲ့ ပေါ်တာရဲ့ဈာပနခရီးနဲ့ တာဝန်ရှိတဲ့စစ်သားတွေ အရေးယူခံခဲ့ရသလားဆိုတာ\n(၄) ၁၉၈၉ ခုနှစ်၊ ဘားအံမြို့ညဈေးနားမှာ (ဘေးမှာ) ဝါးကပ်တွေနဲ့ကာထားတဲ့ စစ်ကားကြီးတွေလာရပ်\nပါတယ်။ အဲဒီအချိန်က သံလွင်တံတားမရှိသေးပါ။ “ဇက်” လို့ခေါ်တဲ့ ကူးတို့သင်္ဘောနဲ့ အသုတ်လိုက်\nကူးရတာမို့ နောက်ထပ်စစ်ကားတွေကို စောင့်ရင်းရပ်နေရပါတယ်။ ကားပေါ်မှာတော့ ထိုင်ခိုင်းထားတဲ့\nလူတွေနဲ့အပြည့်မို့ စူးစမ်းတဲ့အမျိုးသမီးကြီးအချို့ အစောင့်စစ်သားတွေအလစ်မှာ အနားကပ်သွားပြီး\nစကားပြောကြည့်ကြပါတယ်။ ကားပေါ်က မိန်းကလေးတစ်ယောက်ရဲ့ပြောပုံအရ သူဟာ မန္တလေးတက္က\nသိုလ် ဒုတိယနှစ်ကျောင်းသူတစ်ဦးလို့ ဆိုပါတယ်။ သူတို့ကားတန်းဟာ အခြားနေရာ (မြို့) တွေမှာတော့\nညအချိန်ပဲဖြတ်တယ်လို့လည်း ပြောပြပါတယ်။ စားစရာနဲ့ရေတွေ ပေးချင်ကြပေမယ့် အစောင့်စစ်သား\nဒီလောက်နဲ့ဇာတ်လမ်းက မရပ်ပါဘူး။ မကြာခင် ရေဒီယိုသတင်းတွေထဲမှာ နေဝင်မီးငြိမ်းအမိန့်ထုတ်\nထားတဲ့ကာလအတွင်းက ဖမ်းထားခဲ့တဲ့သူတွေကို ကရင်ပြည်နယ် ရှေ့တန်းစစ်မြေပြင်ဆီခေါ်သွားပြီး\nမိုင်းကွင်းတွေထဲလွတ်ပေးလိုက်တယ် ဆိုပြီးထွက်လာပါတယ်။ မှန်သလားတော့ သက်သေပြစရာလိုလှမယ်\nမထင်ပါဘူး။ ဒီသတင်းထွက်လာပြီးမကြာခင် (တစ်ပတ်လောက်မှာ) ဘားအံမြို့မှာ တောင်းရမ်းစားသောက်\nသူတွေ အတော်များများတွေ့လာရပါတယ်။ အမြဲတွေ့နေကျ သူတောင်းစားတွေနဲ့မတူပဲ ထ္မင်းလောက်ပဲ တောင်းစားကြတာများပါတယ်။ အချို့လည်း အထက်မြန်မာပြည် (ဘားအံအထက်) ပြန်ဖို့ ကားစရိတ်တွေ\nပါ (ရှက်တဲ့ပုံစံတွေနဲ့) အလှူခံနေကြတာကိုလည်း မြို့ခံအတော်များများ ကြုံခဲ့ရပါတယ်။ တစ်ပတ်လောက်\nအတွင်းမှာ တဖွဲဖွဲရောက်လာခဲ့ကြပြီး နောက်ပိုင်းမှာမတွေ့ရတော့ပါဘူး။ ညဈေးဘေးမှာတွေ့ခဲ့တဲ့သူတွေ\nထဲက ပြန်လွတ်လာတဲ့သူတွေဆိုတာ သေချာပါတယ်။ မသေကောင်းမပျောက်ကောင်းတွေပေါ့။\n(၅) ဘားအံမြို့သင်္ဘောဆိပ်။ အမြဲဆိုရင် ခေါင်းပေါ်မှာ အထုပ်ကြီးထမ်းပြီး “အညာစောင်တွေရမယ်” လို့\nလိုက်အော်ရောင်းနေတဲ့ အထက်အညာဖက်ကလူတစ်ယောက်၊ သံလွင်မြစ် အထက်ဖက် “ရွှေဂွန်းရွာ”\nကပြန်အလာ ဆိပ်ကမ်းထ္မင်းဆိုင်တစ်ဆိုင်မှာထိုင်ရင်း မယုံနိုင်တဲ့၊ စိတ်ရှုပ်ထွေးနေတဲ့ပုံနဲ့ သူ့ရှေ့ကလူ\n“စစ်သားတွေ ဒီလောက်ပဲ ဆိုးရသလားဗျာ။ ကျုပ်တွေ့ခဲ့တဲ့အမျိုးသမီးလေးဆို သူ့ယောင်္ကျားအစား\nပေါ်တာပါသွားတာ ညကျတော့အချုပ်ထဲထည့်ထားရာက လာလာခေါ်ထုတ်သွားတယ်တဲ့ဗျ။ တောက် ..\nတော်တော်ယုတ်မာတာပဲ၊ ကောင်မလေးက သူအိမ်ထောင်သည်မို့လို့သာ တော်တော့တယ်တဲ့၊ ဘယ်သူ\nနားထောင်နေတဲ့သူ အများစုအတွက်ကတော့နယ်ခံတွေမို့ သိပ်အဆန်းကြီးမဟုတ်လှပါဘူး။ သူတို့\nလည်း ဒါတွေကြားနေကျဖြစ်ပြီး ဘယ်သူမှ ဘာမှလုပ်လို့ မရနိုင်မှန်းသိလို့ ဒီအတိုင်းနေနေကြတာပဲ ကြာ\n(၆) ဘားအံမြို့မီးစက်ကြီးနားက ပါတီလိုင်းလို့ခေါ်တဲ့ မဆလအိမ်ယာနားမှာပါ။ ရှေ့က လမ်းမကြီးတစ်ခုပဲ\nခြားတဲ့ စစ်တပ်ကတုတ်ကတပ်ကြပ်တစ်ယောက် အာပေါင်အာရင်းသန်သန်နဲ့ အဲဒီနားက လူငယ်\n“ငါလိုးမသားပေါ်တာကွာ .. အချုပ်ခန်းထဲကထုတ်ပြီး ပစ္စည်းထမ်းဖို့ ကြိုးဖြည်ပေးလိုက်တာနဲ့ ငါ့ကို\nတတောင်နဲ့တွတ်ပြီး တောင်ကုန်းပေါ်ကလှိမ့်ချသွားတာ သေလားရှင်လားတောင်မသိတော့ဘူး၊\nတောင်စောင်းကမတ်ပြီး အောက်ကိုတောင် တွေ့ရတာမဟုတ်ဘူးကွ” တဲ့။\nဒါက “အထူးပေါ်တာ” လို့ခေါ်တဲ့ ပေါ်တာတစ်ယောက်နဲ့ပတ်သက်လို့ ရှေ့တန်းမှာ တပ်ကြပ်တစ်\nယောက်ရဲ့ ကြုံတွေ့ခဲ့ရပုံကို ပြန်ပြောပြတာပါ။ ဘယ်နေရာရောက်နေမှန်း အသေချာမသိပဲ၊ မိုင်းကွင်း\nတွေအပြည့်နဲ့ အန္တရယ်များလှတဲ့ တောင်စောင်းကနေ လှိမ့်ချသွားတဲ့ အထူးပေါ်တာသမားရဲ့ အသက်စွန့်\nလုပ်ဆောင်ချက်ဟာ သေမထူးနေမထူးတော့တဲ့ သူ့ရဲ့ဘဝကို တစေ့တစောင်း ဖေါ်ပြနေတယ်လို့ပြောရင်\nနောက်တစ်ဆင့်ထပ်ကြည့်ရင် ပေါ်တာမှာ အမျိုးအစားကွဲတွေ ရှိနေသေးတာ တွေ့ရပါမယ်။\n(က) လုပ်အားပေး - အနိမ့်ဆုံးအဆင့်ဖြစ်ပါတယ်။ နာမည်လှပေမယ့် မသွားမနေရပါ။ တစ်ရွာစီရဲ့ လူခွဲ\nတမ်းလျော့ရင် ပေါ်တာကြေးလိုပဲ ငွေကောက်ပြီးပေးလျော်ရပါတယ်။ အနည်းဆုံး\nတစ်ရက်လုပ်ရပါတယ်။ ကနေ့အချိန်မှာ မြန်မာပြည်သူ ပြည်သားအတော်များများ သိထားပြီးဖြစ်မှာပါ။\n(ခ) ပေါ်တာ - ဟုတ်ပါတယ် “ပေါ်တာ” ပါ၊ သာမန်ပေါ်တာကို ဆိုလိုပါတယ်။ တစ်လဝန်းကျင်ကြာကြာ\nစစ်ကြောင်းနဲ့ လိုက်ရပါတယ်။ ၈၁ မီလီမီတာ စိန်ပြောင်းကျည် ၆ လုံး ထမ်းရတယ်ဆိုတာ\nနဲ့ ထ္မင်းဖြူတစ်ပန်းကန်မှာ ဆားတစ်ပုံနဲ့ကျွေးတယ်ဆိုတာဟာ ပုံမှန်အနေအထားပါပဲ။ စစ်သားတွေက\nသူတို့ ချောင်းအပစ်ခံရမှာစိုးလို့ စစ်ကြောင်းချီတဲ့အခါ ပေါ်တာတွေကို ကြားညှပ်ပြီးသွားတာ၊ ရှေ့ကနေ\nမိုင်းပေးနင်းတဲ့အနေနဲ့ သွားခိုင်းတာတွေကလည်း ပုံမှန်ဖြစ်နေကျကိစ္စတွေပါ။\n(ဂ) အထူးပေါ်တာ - ၃ လဝန်းကျင် ကြာတတ်ပြီး အတော်များများဟာ အပေါ်မှာတပ်ကြပ်တစ်ယောက်\nပြောခဲ့သလိုပဲ အချုပ်ခန်းလိုဖွဲ့ထားတဲ့အခန်းတွေမှာ ကြိုးနဲ့ချည်ပြီးထည့်ထားတတ်\nပါတယ်။ ခိုင်းကာနီးမှ အပြင်ထုတ်၊ ကြိုးဖြည်ပြီးခိုင်းတာပါ။ လိုက်ရတဲ့တပ်ရဲ့အပေါ်မူတည်ပြီး ကွဲပြားမှု အ\nမျိုးမျိုးရှိနိုင်ပေမယ့် သေချာတာတစ်ခုကတော့ အထူးပေါ်တာနဲ့ပါသွားသူတွေထဲ သေဆုံးမှုနှုန်းမြင့်တယ်\nဆိုတာပါပဲ။ နောက်ထပ်သေချာတာတစ်ခုကလည်း အဲဒီအထူးပေါ်တာနဲ့ ပါသွားသူတွေဟာ ဘယ်သူမှ\nသူတို့ကိုယ်ပိုင်ရွေးချယ်မှုနဲ့ ပါသွားတာမဟုတ်ဖူး ဆိုတာပါပဲ။\n(ဃ) အဌားပေါ်တာ - ခွဲတမ်းအလိုက် (ကျေးရွာတွေက) ပေါ်တာခေါ်တဲ့အခါ လူမပြည့်ပြည့်အောင် ဖြည့်\nရာက ပေါ်လာတာဖြစ်ပါတယ်။ “ပေါ်တာကြေး” လို့ခေါ်တဲ့ ငွေကောက်ခံမှုအတော်\nများများရဲ့ ရေသောက်မြစ် ဖြစ်ပါတယ်။ ရွာထဲကမဟုတ်ရင် နီးစပ်ရာရွာတွေက ပေါ်တာအစားလိုက်ပေးမယ့်\nသူအတွက် သင့်တင့်မယ့်ငွေကြေးပမာဏကို ရွာတွေမှာ ခွဲဝေကောက်ခံစုပေးရပါတယ်။ ရပ်ရွာလူကြီးတွေ\nအတွက်တော့ ဆုပ်လည်းစူး စားလည်းရူးရတဲ့အဖြစ်ပေါ့။ ငွေကြေးပြဿနာတွေကလည်း များလွန်းလို့\nမှတ်တမ်းများသာတင်ရမယ်ဆိုရင် စက္ကူစက်တစ်လုံးလောက်တည်မှ စာရွက်လောက်ပါလိမ့်မယ်။\n(င) ကြေးစားပေါ်တာ - မြို့ပေါ်က ခပ်လည်လည်ဝယ်ဝယ်နဲ့ ကျပန်းသမားတွေများပါတယ်။ တိုင်းရင်း\nသားမဟုတ်သူတွေ အများစုပါဝင်ကြပါတယ်။ ရွာတွေက ဘယ်လိုမှ ပေါ်တာ\nခွဲတမ်းအတွက် လူစားရှာလို့မရတဲ့အခါကျတော့ ပေါ်လာတဲ့ “ခွင်” တစ်ခုပါ။ ဒီလိုလိုက်မယ့်သူတွေကို\nဈေးကောင်းပေးရသလို မြို့ပေါ်မှာ လည်ပတ်ကျွမ်းကျင်သူတွေဖြစ်ကြလို့ စစ်ကြောင်းမထွက်ခင်ဖြစ်ဖြစ်\nလမ်းတဝက်မှာဖြစ်ဖြစ် ထွက်ပြေးမှုနှုန်းများတဲ့ အတန်းအစားဖြစ်ပါတယ်။ ဌားမိတဲ့ ရွာတွေအတွက်\nမိအေး ၃-၄ ခါနာအောင် သပွတ်အူအမှုတွေ ပေးတတ်တဲ့သူများလည်းဖြစ်ပါတယ်။ ဘယ်လိုပဲဆိုဆို ခါး\nဒါ့ပြင်တစ်လအတွင်း ၂-၃ ကြိမ်ဆက်တိုက် ပေါ်တာခွဲတမ်းပေးရတာ၊ ပေါ်တာကြေးကောက်တာမျိုး\nတော့လည်း ရိုးနေပါပြီ။ ပေါ်တာကြေးမှာလည်း ပေါ်တာဌားဖို့ပေးရတဲ့ကြေး၊ ပေါ်တာလာမဖမ်းဖို့ ပေးရ\nတဲ့ကြေးအပြင် ပေါ်တာပျောက်လို့၊ ပြေးလို့ ထပ်ပေးရတဲ့ကြေးတွေအပါအဝင် ပေါ်တာကြေးအစစ်အတု\nတွေလည်းရှိတာမို့ ပြည်မသားတွေအတွက်တော့ အနည်းအကျဉ်းများ ထူးဆန်းမလားမပြောတတ်ပါ။\nခုနေအခါများမှာ ဒီပေါ်တာကိစ္စဟာ ဘားအံလိုမြို့ကြီးတွေပေါ်ကနေ (ပေါ်တာကြေးပေးရတာကလွဲ\nရင်) နယ်ဖက်ကိုတဖြည်းဖြည်း ရွေ့သွားနေပါတယ်။ မြို့ပေါ်မှာ ရုပ်ရှင်ရုံပိတ်ဖမ်းတာမျိုး၊ ဈေးထဲ လိုက်\nဆွဲတာမျိုးလိုတွေ နည်းလာပါပြီ။ မြို့နေလူတွေရဲ့ မြင်ကွင်းကနေ အသင့်အတင့်လွတ်ကင်းလာသယောင်\nဖြစ်ပေမယ့် ဆိတ်ကွယ်ရာ၊ သတင်းရဖို့ မလွယ်ရာနေရာတွေဖြစ်တဲ့ နယ်တွေမှာတော့ ပေါ်တာဖမ်းရာမှာ\nယောင်္ကျားတွေကို မိအောင်မဖမ်းနိုင်ရင် မိန်းမတွေကိုပဲဖမ်းပြီး လာရွေးခိုင်းတာမျိုး၊ ဖမ်းထားစဉ်မှာ\nအမျိုးသမီးတွေကို စော်ကားတာမျိုးတွေကတော့ ဖြစ်နေတုန်းပါ။\nအချို့အတွက်ကတော့ နိုင်ငံတကာအစီရင်ခံစာတွေမှာ တွေ့မိလိုက်တယ်ဆိုတာမျိုးတွေ အများကြီး\nရှိကောင်းရှိမှာပါ။ ဒါပေမယ့် ယုံဖို့ခက်ခဲနေတုန်းပဲလို့ ဆိုသူများအတွက် ကိုယ်တွေ့ခံကြရပါစေလို့ စေတနာ\nဆိုးမရှိပေမယ့် ကြားအောင်သိအောင်တော့ (အထူးသဖြင့် တိုင်းရင်းသားတွေ ခံစားနေကြရတဲ့) ဒုက္ခသုက္ခ\nတွေအများကြီးထဲက “ပေါ်တာ” ဆိုတာလေးကိုပဲကွက်ပြီး အကျဉ်းလောက် ရေးပြောလိုက်ရပါသဗျာ။\nနား၊ မျက်စိရှိသူများ ကြားကြ သိကြပါစေ။\n၁၆၊ ၁၂၊ ၂၀၁၀\nPosted by မန်းကိုကို at 12/17/2010\nရဲထွန်းဇော် December 18, 2010 at 2:19 AM\nAn Asian Tour Operator December 18, 2010 at 12:52 PM\nပေါ်တာ ဆိုတာ ပေါတာ ကြောင့်ဆိုလားပဲ\nမန်းကိုကို December 18, 2010 at 2:14 PM\nမသိသေးသူတွေထဲက တစ်ယောက်စ နှစ်ယောက်စသိအောင် ဒီပို့စ်နဲ့ လက်ဆင့်ကမ်းပေးနိုင်လိုက်တယ် ဆိုရင်ပဲ ရေးရကျိုးနပ်ပါပြီ။\nဆရာက ဦးသန်းရွှေကို ဆိုချင်တာလား၊ သူ့ခေတ်မှဖြစ်လာတာတော့ မဟုတ်ပါဘူးဗျာ။ ဖြစ်လာခဲ့တာ ဆယ်စုနှစ်ပေါင်းပဲ ကြာကြာလှပေါ့။\nအခေါင်အထိပ်က ခေါင်းဆောင်တစ်ယောက်အနေနဲ့ ပေါ်လစီပိုင်းမှာတော့ သက်ရောက်မှုအများကြီး ပေးနိုင်ပါတယ်။ အောက်ခြေမှာကတော့ အခန့်သင့်သလို လုပ်ကြတာမို့ ရာနှုန်းပြည့်တော့ မသက်ဆိုင်ဘူးပေါ့။\nတိုင်းရင်းသားတွေ အတော်များများက ဒါကို ဗမာလူမျိုးကြီးဝါဒရဲ့ အကျိုးဆက်တစ်ခုအဖြစ် မြင်ကြသလို ဒီမိုကရေစီဆိုမှ ဒီမိုကရေစီဆိုသူတွေကျပြန်တော့ စနစ်မကောင်းလို့ဖြစ်တယ်လို့ အဓိကထား ပြောချင်ကြပြန်ပါတယ်။\nလူမျိုးရေးနဲ့ဆိုင်ဆိုင်၊ စနစ်ကြောင့်ဖြစ်ဖြစ်၊ အခြေခံစိတ်ထားတွေ ယိုင်နဲ့နေလို့ပဲဆိုဆို အကောင်အထည်ဖေါ်နေသူတွေရဲ့ အတွေးအခေါ် အဆုံးအဖြတ်တွေက အဓိကနေရာက ပါနေတာတော့ သေချာပါတယ်။ တခါ ဘာသာရေးကလည်း လူတွေရဲ့ဘဝကို အနည်းနဲ့အများ ပုံဖေါ်ပေးတာပါပဲ။ ဒါပေမယ့် ဘယ်စည်းဘောင်နဲ့ လမ်းကြောင်းပေးပေး၊ မကောင်းဆိုးဝါးနဲ့ သူတော်စင်အကျင့်သီလတွေဟာ လူတစ်ဦးစီရဲ့ အတွင်းထဲကပဲ လှုံ့ဆော်မှုမလိုပဲနဲ့တောင် ပေါ်ထွက်လာကြတာပါ။\nဘယ်သူမှ သင်ပေးစရာမလိုပဲ သိနိုင်တဲ့၊ စောင့်ထိန်းအပ်တဲ့ လူ့ကျင့်ဝတ်တွေကို စောင့်ထိန်းကြမယ်ဆိုရင်တော့ ရှေ့ကပြောခဲ့တဲ့ လူမျိုး၊ နိုင်ငံရေးနဲ့ ဘာသာရေးတွေကို အပြစ်တင်စရာကနေ လွတ်ကြမယ် ထင်ပါတယ်။\nကျော်ထင် December 18, 2010 at 6:09 PM\nပေါ်တာအကြောင်း အခုလို အကျယ်တ၀င့်ရေးပြတာ ကောင်းတယ်။ ကျုပ်တို့ကျောင်းလူငယ်ဘ၀ ဆယ်တန်းအောင်စ၊ ကျောင်းတွေပိတ်ထားပြီးအားယားနေကြတုံးကအထိတောင်၊ မန္တလေးကျုံးဘေးမှာ မှောင်ရိပ်ခိုသူတွေ၊ ဘူတာကြီးနားမှာ ခရီးသွားရင်း ဖြစ်သလိုညအိပ်ရသူတွေ ပေါ်တာအဆွဲခံရတယ်ဆိုမျိုး ခနခနကြားမိတယ်။ ကိုယ်တိုင်ကလဲ ညမိုးချုပ်အထိ ဂျင်ခြေလည်တတ်သူဆိုတော့ စိုးရိမ်လို့ အိမ်က သတိပေးကြတာတွေရှိတယ်။ ကံကောင်းလို့ ကိုယ်တိုင်တော့ မကြုံခဲ့ရဖူးဘူး။\nဒါတွေဟာ ပြည်တွင်းမငြိမ်းချမ်းမှုနဲ့ စစ်အုပ်ချုပ်ရေးကြောင့် ဖြစ်လာတဲ့ ဆိုးကျိုးများဖြစ်တဲ့အတွက် မဆန်းဘူးလို့ပဲ ဆိုနိုင်မယ်ဗျ။ တပ်မတော်ဟာ သမိုင်းပေးတာဝန်ကို မနားမနေထမ်းရွက်နေလို့ တိုင်းပြည်ဟာ ဘယ်ခေတ်နဲ့မှမတူအောင် အဖက်ဖက်မှာ တိုးတက်ဖွံ့ဖြိုးနေပြီး ဆက်လက်တိုးတက်ဖို့ အခြေအနေကောင်းများကိုလဲ အောင်မြင်စွာ တည်ဆောက်ထားပြီးဖြစ်တယ်ဆိုတဲ့ စစ်ခေါင်းဆောင်တွေရဲ့ မစားရ၀ခမ်း ဖောရှော များကြားမှာ တိုင်းရင်းသားလူမျိုးစု ဒေသတွေက ပေါ်တာဆွဲတာ၊ အသက်ကိုဖက်ရွက်လောက်မှာ သဘောမထားတဲ့ စစ်တပ်ရဲ့ သဘောထားအမှန်တွေဟာ အခုလဲ လူတွေသိပြီးသလောက်သိနေကြပေမယ့်၊ ပိုလို့ ထဲထဲဝင်ဝင်သိပြီးကိုယ်ချင်းစာတရားပွားကြနိုင်ရင်၊ ဒီအဖြစ်ဆိုးတွေ လျော့ပါးသွားစေမယ်လို့ထင်တယ်။\nအချို့ Apologists and alike နဲ့ စစ်တပ်လိုလားသူတွေပြောကြလေ့ရှိတယ်ဗျ။ အခြေအနေအရ စစ်တပ်က ကိုင်တွယ်နေရတဲ့အချိန်ဖြစ်နေတဲ့ ပြသနာတွေကြောင့် စစ်တပ်ပေါ်အပြစ်တင်၊ ထောက်ပြ၊ မကောင်းပြောနေတာတွေဟာ တိုင်းပြည်ကောင်းဖို့ အလားအလာကိုမရှေးရှုတဲ့အတွက် ဘာကြောင့် ဒါတွေပြောနေမှာလဲ ဆိုတဲ့ အဆိုမျိုးကို ခနခနမြင်နေကြားနေရတယ်။ ကိုယ်နဲ့ နီးစပ်တဲ့ အသိုင်းဝိုင်းထဲက အချို့လူတွေတောင် ဒီလို သဘောထားမျိုးရှိကြတယ်။ တကယ်ကတော့ ၈၈။ ၈၉ တုံးကလဲ လူထုရဲ့ မျှော်လင့်ချက်တွေကို မျက်ကွယ်ပြုပြီး၊ မဆလခေါင်းဆောင်တွေ လောင်းရိပ်က ရုန်းမထွက်ပဲ ပြည်သူတွေ အမုန်းကြီးမုန်းခဲ့တဲ့ မဆလကို ပုံစံတစ်မျိုးနဲ့ ပွဲထုတ်ဖို့ကြိုးစားခဲ့တာ ဒီစစ်တပ်၊ တိုင်းရင်းသားတွေကို စစ်မှန်တဲ့ နိုင်ငံရေးစကားမပြောပဲ အခြား ဖျားယောင်းမှုတွေနည်းပေါင်းစုံသုံးပြီး နောက်ဆုံး အတင်း ကိုယ့်အောက်ဆွဲသွင်းဖို့ကြိုးစားလာတာ ဒီစစ်တပ်၊ အေးချမ်းစွာ စေ့စပ်ပြောင်းလဲဖို့ကြိုးစားကြတဲ့ ဒေါ်စုအပါဝင်၊ ကိုမင်းကိုနိုင်ဦးဆောင်တဲ့ ကျောင်းသားခေါင်းဆောင်များကို တိုက်ခိုက်၊ ဖမ်းဆီးတာ ဒီစစ်တပ်၊ လက်လွတ်စပါယ်မြေသိမ်း အိမ်သိမ်းတာလဲ ဒီစစ်တပ်၊ ဘာလက်နက်မှ မပါတဲ့ ဒေါ်စုကို သေနတ်နဲ့ ၀ိုင်းချိန်၊ ပစ်ခတ်ဖို့အထိ လုပ်ခဲ့တာ၊ အမုန်းပွားခဲ့တာ ဒီစစ်တပ်၊ လူအုပ်နဲ့ ၀ိုင်းရိုက်သတ်ဖို့ လုပ်ခဲ့တာလဲ ဒီစစ်တပ်၊ ဒါကိုတောင် အဲဒီလို ဥပဒေမဲ့မတရားမှုများကို ခ၀ါချပြီး အတူလက်တွဲလုပ်ဖို့ ကမ်းလှမ်းတာကို ငြင်းဆန်နေတာ ဒီစစ်တပ်။ အဲဒီလိုစစ်တပ်ကို မတရားတာတွေ၊ မကောင်းတွေပြောမနေပါနဲ့တော့ ရှေ့ဆက်အလုပ်ဖြစ်အောင်ပဲ စေ့စပ်ပါ ပြောနေသူတွေဟာ၊ ဘယ်လို ethic, morality နဲ့ ပြောနေလဲ စဉ်းစားမရဘူး။\nအပြစ်ပြောတာနဲ့ မတရားမှုတွေကို နောင်မဖြစ်အောင် ထောက်ပြတာ အတော်ကွာပါတယ်။ ဒီလိုမတရားမှုတွေ ရှိခဲ့တယ်၊ ရှိနေတယ်။ ဒါတွေကို နောင်အနာဂါတ်မှာ ခေါင်းဆောင်ဖြစ်လာမယ့် အမြော်မြင်ရှိတဲ့ စစ်အရာရှိများ ဟာ ပိုမိုသဘောပေါက်ပြီး၊ ဒါတွေနောင်မဖြစ်အောင်၊ အနည်းဆုံးတော့ လျော့ပါးသွားအောင် လုပ်နိုင်ရင် အခုလို ပြောရကျိုး၊ ရေးရကျိုးနပ်တာပေါ့ဗျာ။ တောင်အာဖရိကမှာ လဲ မင်ဒဲလားနဲ့De Klerk စကားပြောလို့ ပြေလည်မှုရခဲ့တဲ့အချိန်မှာ အသားအရောင်ခွဲခြားခဲ့တဲ့ လူဖြူအစိုးရရဲ့ လူ့အခွင်ရေးချိုးဖောက်မှု၊ ပြစ်မှုကျူးလွန်မှုများကို ပြန်လည်ဖေါ်ထုတ်ခဲ့ကြသေးတာပဲ၊ ကျူးလွန်သူတွေကို အပြစ်ပေးဖို့မဟုတ်ပဲ၊ ဒီလိုဝမ်းနည်းဖွယ်ရာဖြစ်ရပ်များ နောင် မဖြစ်စေရအောင် ရည်ရွယ်ခဲ့ကြတာပါ။ ဘယ်လောက်များ ရင့်ကျက်လိုက်တဲ့ ခေါင်းဆောင်များလဲ။ ကျုပ်တို့ တိုင်းပြည်မှာလဲ မင်ဒဲလားနဲ့ တူတဲ့ ခေါင်းဆောင်တော့ ရှိနေပြီ။ De Klerk လို ဖိလစ်ပိုင်ရဲ့ Ramos လို အမြော်မြင်ကြီးတဲ့ စစ်ခေါင်းဆောင်တွေ ပေါ်လာမှပဲ တိုင်းပြည်ဟာ မြန်မြန်နဲ့ သွေးထွက်သံယိုမရှိပြောင်းလဲ နိုင်မှာပဲ။\n(ပေါ်တာအကြောင်းကနေ တိုက်ဆိုင်သွားလို့ ကိုယ်ပြောချင်ရာတွေ လျှောက်ပြောသွားလိုက်တာ ဆရာမန်းတော့ နဲနဲ အူချာပေါက်သွားမယ်ထင်တယ်)\nမန်းကိုကို December 18, 2010 at 11:13 PM\nဝုတ်ပါတယ် ဆရာရယ်၊ စကားဘယ်က စရမှန်းတောင် မသိတော့ဘူး။\n(၁) “ဘာမှမဖြစ်ရင် ဘာမှမဖြစ်ဖူး” ဆိုတဲ့ စကားလေးကို သွားသတိရတယ်။ ကျနော်ကိုယ်တိုင်လည်း သားလိမ္မာလုပ်ခဲ့လို့ ဘာမှဆိုးဆိုးဝါးဝါး မတိုးခဲ့ရတာပါ။ ကျနော့် ဆယ်တန်းတုန်းက အရင်းနှီးဆုံး သူငယ်ချင်းကိုယ်တိုင် ဘားအံဈေးထဲ ပေါ်တာအဆွဲခံခဲ့ရတာပါ။ ဖြစ်ချင်တော့ သူ့အဖေက အပေါ်ကပြောခဲ့တဲ့ ကချင် (၂) တပ်ထဲက တပ်ကြပ်ကြီးတစ်ယောက်မို့လို့ ချက်ချင်းပြန်လွတ်လာဖူးတယ်။ အခြားသူသာဆိုရင်တော့ အနည်းဆုံးငွေနဲ့ သွားရွေးရဖို့ရှိတယ်။\nဘားအံနဲ့ ကော့ကရိတ်ကြား ပေါ်တာဖမ်းနေလို့ မြို့နှစ်မြို့ကိုဆွဲနေတဲ့ ကားတွေပေါ်မှာ မိန်းမချည်းပဲပါလာဖူးတာ။ အဲဒီတုန်းက ဂျစ်ကားပဲအသုံးများကြတော့ ယောင်္ကျားတွေစီးသလို ဘီးအဖုံး စက်ဖုံးတွေပေါ်ပါ တက်ပြီးစီးကြရလို့ အသည်းယားစရာ အင်မတန်ကိုကောင်းပါတယ်ဗျာ။ တစ်ကြိမ်မှာ ကျနော့်ရှေ့တင် ဘီးတစ်ဘီးကျွတ်ပြီး လမ်းဘေးကျသွားတာ မြင်ဖူးတယ်။ ဘယ်သူမှ ကြီးကြီးမားမား မထိခိုက်ခဲ့လို့ တော်သေးတယ်။\nဒုတိယအပိုဒ်က “ပြည်တွင်းမငြိမ်းချမ်းမှု” ဆိုတဲ့ စကားလုံးက အင်မတန်တာသွားပါတယ်ဗျာ။ အတော့်ကို ရှည်ရှည်ဝေးဝေး ပြော ရှင်း ငြင်းရမယ့် အနေအထားတွေရှိနိုင်တဲ့ စကားလုံးပါ။ နားတစ်ဖက်ကပဲ ကြားဖူးပြီး နားလည်မှုချော်နေသူတွေ၊ အလွဲသုံး ခုတုံးလုပ်သူတွေလည်း မရှားဘူးလို့ ပြောရမှာပေါ့။ နောင်မှပဲ လိပ်ပတ်လည်အောင် ပြောပါအုံးမယ်။\nတတိယအပိုဒ်မှာပြောသလို စစ်တပ်ရဲ့ အဆိုးဖက်မြင်ကွင်းကို မမြင်ချင်သူတွေ အတွက်တော့ အင်မတန်မောမိတယ်ဗျာ၊ “၁ + ၁ = ၂” ဆိုတာကို ဘယ်လိုမှ ရှင်းပြလို့ လက်မခံသလိုပါပဲ။ ၁၉၆၀ မပြည့်ခင်ကတည်းက နိုင်ငံရေးကို ဝင်စွက်ဖက်ရာက အားမရလို့ အားလုံးချုပ်ကိုင်ပြီး တစ်ဗိုလ်ဆင်းတစ်ဗိုလ်တက် စနစ်နဲ့လုပ်လာတာ ခုထိကြိုးစားနေတုန်းပါ ဆိုတာမျိုးကတော့ လွန်လွန်းတယ်။ ကျုပ်တို့က လူတွေဗျ၊ သောမတ်အယ်ဒီဆင်လို အကြိမ်တစ်ထောင်စမ်းရစမ်းရ ဆိုတာမျိုးလုပ်နေရာက အပြစ်လည်း အပြောမခံနိုင်တာကတော့ အင်း ....\nနောက်ဆုံးအပိုဒ်က တောင်အာဖရိက နမူနာကိုလည်း ကျနော်သုံးဖူးပါတယ်။ ဒါပေမယ့် ခုထိတော့ သွေးထွက်သံယိုမဖြစ်ပဲ ပြောင်းလဲနိုင်စရာတော့ မမြင်မိသေးပါဘူး။ ဒီလိုပြောပြန်တော့ အရာရာကို သံသယနဲ့ကြည့်နေတဲ့ စစ်တပ်ဖက်ကတွေးရင် “တွေ့တယ်မဟုတ်လား ငါတို့ကို ဒါးတပြင်ပြင်နဲ့ စောင့်နေကြတာ၊ ဘယ်လိုမှ အာဏာခွဲပေးလို့ မဖြစ်နိုင်ဖူး” လို့ မြင်နိုင်ပါတယ်။ ဒါပေမယ့် ကျနော့်အမြင်မှာတော့ သွေးထွက်သံယို ဖြစ်နိုင်ချေတွေထဲမှာ စစ်တပ်ထဲဖြစ်မှာတွေဟာ အချင်းချင်းလုပ်ကြမယ့်ဟာတွေပါ။ (အဝေမတည့်ဖူးပြောပြော ဒဏ်မခံနိုင်ကြလွန်းလို့ ဆိုဆိုပေါ့လေ၊)\nတကယ်တန်းတော့ ဒီလိုဖြစ်အောင် စစ်တပ်ကပဲ အဆက်ဆက်ပြင်ဆင်ပေးခဲ့တာပါ။\nနိုင်ငံတစ်နိုင်ငံကို ကာကွယ်ရအောင်၊ ငြိမ်းချမ်းမှုရှိအောင်နဲ့ တည်ထောင်ရာတွေမှာ စစ်တပ်အခန်းကဏ္ဍဟာ ဘယ်လိုမှ ရှောင်လွဲလို့ မရနိုင်တာ၊ နိုင်ငံတစ်နိုင်ငံမှာ စစ်တပ်တစ်ခုတည်း ရှိရမှာတွေဟာ အမှန်တွေပါ။ ဒါတွေနဲ့ပတ်သက်လို့ အခြေအနေ အနေအထားတွေ၊ အကောင်အထည်ဖေါ်ပုံတွေဘက်မှာ ပြဿနာကြီးကြီးမားမား ရှိနေတယ်ဆိုတာ လူတွေသဘောပေါက်သလို လုပ်နိုင်အားရှိတဲ့ စစ်အရာရှိကြီးတွေ လက်ခံလာတဲ့တစ်နေ့တော့ လို့သာမျှော်လင့်ရရင်တော့ ....\n(တော်လောက်ပြီထင်ပါရဲ့ ဆရာလုပ်သလို ဖြစ်နေအုံးတော့မယ်၊)\nပေါ်တာနဲ့ပတ်သက်လို့ပဲ စာရင်းချုပ်ရရင်တော့ အမှန်မှာ အပေါ်ကပို့စ်ထက် ပြောပြချင်စရာတွေ ရှိပါသေးတယ်။ ရေးပြသင့်တဲ့ လိုရင်းတွေနဲ့ပဲ နည်းနည်းကျစ်လျစ်အောင် ရေးလိုက်တာမို့ အသေးစိတ်အချို့ကို ချန်ခဲ့ပါတယ်။ ဒီပို့စ်ကို ရေးရတဲ့နေရာမှာ ဝန်လေးစရာအချို့လည်း ရှိပါသေးတယ်။ အသေးစိတ်မပြောချင်ပေမယ့် တချိန်ကျရင်တော့ အရင်ထောက်လှမ်းရေး ၂၅ တပ်ဖွဲ့တပ်မှူး ဗိုလ်မှူးစောစေးထူး ဆီကများ ကျနော့်ယောက်ဖရဲ့ အကြောင်း (သို့မဟုတ် သူ့ရဲ့နောက်ဆုံးခရီး) ကို သိလိုသိငြား မျှော်လင့်မိပါတယ်ဗျာ။\nHow about dick heads from KNU and KNLA?\nAre they so innocent and peace loving\npatriots? Come on! Dick heads like Saw\nBa U Gyi started those shits and that\nmade dick heads from Burmese army slowly\nbecome like that. So if you blame, blame\nthose past dick heads like SanSi Poe too!\nတရားပွဲမှာ သွားဆဲတဲ့ ဘုန်းကြီးတစ္ဆေတစ်ကောင် ရောက်နေပါလားကွ။\nလည်ပင်းအညှစ်ခံရလို့ ရှူံ့မဲ့နေသူကို “မင်းရှူံ့မဲ့နေလို့ ငါလည်ပင်းညှစ်တာ” ဆိုတာကတော့ လေးစားလောက်ပါတယ်။ မျိုးချစ်လိုလို စစ်ခွေးလိုလိုနဲ့။\nအမေရိကန်နိုင်ငံသား အဖြစ်ကတောင် စွန့်လွတ်ပြီး မြန်မာပြည်ပြန်လာနေခဲ့တဲ့ (Sir) ဒေါက်တာစောစံစီဖိုးကိုပါ စော်ကားဖို့ ကြိုးစားနေတာတော့ နံ့သာဆီနဲ့ အီအီးလို ဘလော့ညစ်ပတ်ရုံပါ ဦးလေးရာ၊\nမေ့သွားလို့ ဦးလေး၊ ကျနော် ကျော်ထူးပါ။\nရည်သွေးဏီ December 19, 2010 at 6:44 PM\nစာပို့ထားတယ်ဗျ ၊ ဖြစ်နိုင်ရင် စာအမြန်ပြန်ဗျို့ ၊ ရည်သွေးဏီ\nsv December 20, 2010 at 11:51 AM


Comedy | Movie Guide !\nHome! Action Animation Adventure Murder Thriller Comedy Drama Mystery Romance Sci-Fiction blog ! ရေးခဲ့သမျှ … Home \_ Comedy Comedy\nပင်လယ်ထဲက အထီးကျန် ငှက်ကျွန်းမှာ မပျံသန်းနိုင်တဲ့ ငှက်တွေဟာ အေးချမ်းစွာ နေထိုင်နေကြပါတယ်။ Red ဟာ အလွန်ဒေါသကြီးပြီး အမြဲတမ်း တလွဲ လုပ်တတ်တာကြောင့် ဘယ်အလုပ်မှာမှ အဆင်မပြေပါဘူး။ အကြီးမားဆုံး ပြဿနာ အနေနဲ့ ရက်မစေ့သေးပဲ ငှက်ဥကနေ ကလေးလေးတွေ ထွက်လာအောင် လုပ်မိတာကြောင့် ပြစ်ဒဏ်ပေးခံရပါတယ်။ သူ့ရဲ့ ပြစ်ဒဏ်ကတော့ ဒေါသထိန်းချုပ်ရေး သင်တန်း တက်ရောက်ရမှာ ဖြစ်ပြီး အဲဒီသင်တန်းမှာ Chuck ၊ Bomb ၊ Terence နဲ့ သင်တန်းမှူး Matilda တို့နဲ့ ဆုံတွေ့ရပါတယ်။ တစ်ရက်တော့ သူတို့ကျွန်းကို ဝက်တွေပါတဲ့ သင်္ဘောတစ်စီး ရောက်လာပါတယ်။ သူတို့နဲ့ အတူ လောက်လေးခွနဲ့ မိုးပျံပူဖောင်းလို နည်းပညာတွေ သယ်ဆောင်လာပြီး ကျွန်းသားတွေနဲ့ အတူ ပျော်ပွဲရွှင်ပွဲတွေ […]\tRead more Flying Colors [Birigyaru] (2015)\nငယ်စဉ်ကလေးဘဝမှာ ကျောင်းသူလေး Sayaka Kudo ဟာ အကြောင်းအမျိုးမျိုးကြောင်း ကျောင်းပေါင်းစုံ ပြောင်းလဲ တက်ခဲ့ရပါတယ်။ အဲဒီလို တက်ခဲ့ရတဲ့အတွက် သူတက်သမျှ ကျောင်းတိုင်းမှာ သူ့အတွက် အပေါင်းအသင်း သူငယ်ချင်းဆိုတာ မရခဲ့ပါဘူး။ တစ်ယောက်တည်း အထီးကျန် ဖြစ်နေတဲ့ Sayaka ဟာ သူ့ကို အလွန်ချစ်မြတ်နိုးတဲ့ မိခင်ရဲ့ ကျေးဇူးကြောင့် မိန်းကလေးသီးသန့် ပုဂ္ဂလိက အထက်တန်းကျောင်းမှာ တက်ခွင့်ရခဲ့ပြီး သူငယ်ချင်းတွေ ရလာခဲ့ပါတယ်။ ဒါပေမယ့် သူတို့သူငယ်ချင်းအုပ်စုဟာ စာကို စိတ်ဝင်စားခြင်း မရှိပဲ အလှအပနဲ့ အပျော်အပျက်တွေမှာသာ မွေ့လျော်နေခဲ့ပါတယ်။ အထက်တန်း ဒုတိယနှစ် (ဂျပန်နိုင်ငံတွင် အထက်တန်းကို ၃ နှစ် သင်ကြားရသည်) ရောက်လာသည်အထိ Sayaka ဟာ ရည်မှန်းချက်လည်း မရှိသလို ဖြစ်သလို နေထိုင်ခဲ့ပါတယ်။ Sayaka […]\tRead more Bad Guys Always Die (2015)\nTHIHA | Action, Comedy, Crime\nQiangzi ဟာ တရုတ်နိုင်ငံသားဖြစ်ပေမယ့် တောင်ကိုရီးယားမှာနေထိုင်ရင်း မူလတန်းကျောင်းမှာ တရုတ်စာ ကျောင်းဆရာအဖြစ်လုပ်ကိုင်နေတဲ့သူတယောက်ဖြစ်ပြီး ကျောင်းပိတ်ရက်မှာ ငယ်သူငယ်ချင်းတွေနဲ့ အပန်းဖြေခရီးထွက်ဖို့ စီစဉ်ထားတယ်… ဂျယ်ဂျူးကျွန်းကို လည်ပတ်ဖို့ သူငယ်ချင်းတွေနဲ့အတူ ထွက်လာစဉ်မှာပဲ လမ်းခရီးမှာ ကားမတော်တဆဖြစ်ထားတာကို တွေ့ရှိပြီး ကားပေါ်မှာပါလာတဲ့ အမျိုးသမီး (Ji-yeon) ကိုကူညီကယ်တင်ခဲ့ပါတယ်… လမ်းမှာ ရဲလှည့်ကင်းကားကိုတွေ့တာကြောင့် အကူညီတောင်းစဉ်မှာပဲ ရုတ်တရက် Ji-yeon ဟာ ရဲအရာရှိကို ပစ်သတ်လိုက်တာကို တွေ့မြင်ချိန်ကစ အရာရာဟာ ပြောင်းလဲသွားခဲ့ပါပြီ.. ကြောက်လန့်ပြီး ချက်ချင်းထွက်ပြေးလိုက်နိုင်လို့ သူငယ်ချင်း ၂ ယောက်ကတော့ လွတ်သွားပေမယ့် Qiangzi နဲ့ သူ့ညီလေး ကတော့ မလွတ်မြောက်နိုင်ခဲ့ဘူး…ဒါပေမယ့် သူတို့ ၂ ယောက်ဆီမှာ Ji-yeon ရဲ့ ပိုက်ဆံအိတ် ပါလာခဲ့ပါတယ်… အသတ်ခံရတဲ့ ရဲ Body ကို ရဲကားနဲ့ သယ်ပြီး သွားတိုင်တဲ့ သူငယ်ချင်းနှစ်ယောက်မှာလဲ ရုတ်တရက် Body ပျောက်ဆုံးသွားပြီး ရဲကားနောက်ခန်းထဲမှာ ပိတ်လှောင်ခံထားရတဲ့ ရဲအရာရှိတစ်ယောက်ကို ထပ်မံတွေ့ရှိတာကြောင့် အထင်လွဲခံရပြီး ရဲကိုအကြမ်းဖက်မှု့နဲ့ ဝရမ်းထုတ်ခံရပြန်ပါတယ်.. လွှတ်မြောက်သွားတဲ့ သူငယ်ချင်း […]\tRead more Hotel Transylvania 2\nကရကဋ် | Animation, Comedy, Family\n2012 ခုနှစ်ကထွက်ရှိထားတဲ့ Hotel Transylvania ရဲ့ အဆက်ရုပ်ရှင်ဇာတ်ကားလေးဖြစ်ပါတယ်။ ၂၀၁၂ တုန်းက ထွက်ရှိခဲ့တဲ့ ဇာတ်ကားမှာတော့ Johnnystein နဲ့ ဗန်ပိုင်းယား မလေး Mavis တို့ ချစ်ကြိုက်သွားတဲ့အခန်းနဲ့ အဆုံးသတ်ထားပါတယ်။ ဒီဇာတ်ကားအစမှာတော့ သူတို့ နှစ်ယောက် မင်္ဂလာဆောင်တဲ့အခန်းနဲ့ စတင်ထားပြီးတော့ Johnnystein ရဲ့ မိဘတွေပါ မင်္ဂလာပွဲကို တက်ရောက်ကြပြီး မင်္ဂလာပွဲကို ပျော်ရွှင်စွာ ကျင်းပ ဖြစ်ခဲ့ပါတော့တယ်။ နောက်ပိုင်းမှာတော့ Mavis ဟာ ကိုယ်ဝန်ရှိလာပြီး Dennis လို့ခေါ်တဲ့သားလေးကို မွေးဖွားလာခဲ့ပါတယ်။ Dennis လေး ၅ နှစ်မပြည့်ခင်မှာ အဖိုးဖြစ်သူ Drac ဟာ သူ့မြေးဖြစ်သူ Dennis ဟာ ဗန်ပိုင်းယားတို့ရဲ့ အမှတ်အသားတစ်ခုဖြစ်တဲ့ အစွယ်ပေါက်မလာသေးတဲ့အတွက် သူ့မြေးဖြစ်သူ ဗန်ပိုင်းယားသွေး မပါလာမှာကို […]\tRead more The Good Dinosaur (2015)\nHollinaz | Adventure, Animation, Comedy\nလွန်ခဲ့သော နှစ်ပေါင်း ၆၅ သန်းခန့်က ကမ္ဘာမြေကို ဝင်တိုက်ရန် အရှိန်အဟုန်နဲ့ ဖြတ်သန်းလာတဲ့ ဥက္ကာခဲကြီး တစ်ခုဟာ ကမ္ဘာအနီးမှ ဖြတ်သန်းသွားပါတယ်။ နောက်နှစ်ပေါင်း ၆၅ သန်းကြာတဲ့အခါမှာတော့ Apatosaurus လို့ခေါ်တဲ့ လည်ပင်းရှည် အရွက်စား ဒိုင်နိုဆော Henry နဲ့ Ida လယ်သမား လင်မယား နှစ်ယောက်ဟာ တောင်ခြေတစ်ခုမှာ အခြေချပြီး နေထိုင်ကြပါတယ်။ သူတို့ရဲ့ မျိုးဆက်သစ် ဖြစ်လာမယ့် ဥလေး ၃ လုံးဟာ မကြာခင်မှာပဲ ပေါက်ပွားလာပါတယ်။ Libby လို့ ခေါ်တဲ့ တက်တက်ကြွကြွ ရှိတဲ့ ဒိုင်နိုဆောပေါက်လေး၊ Buck လို နာမည်ပေးထားတဲ့ ဉာဏ်များတဲ့ ဒိုင်နိုဆောပေါက်လေးတွေ မွေးဖွားလာပြီး နောက်မှာတော့ အရွယ်ကြီးမားတဲ့ ဥကြီးကနေ အလွန်ကြောက်တတ်တဲ့ ဒိုင်နိုဆောလေး Arlo […]\tRead more Movie Guide ! - Close


Gossip – NOe\nမနက်က လဝကရုံးသွားတော့ ဆိုက်ကားစီးဖြစ်တယ်။မိမိရဲ့ ထုံးစံအတိုင်း ဆိုက်ကားဆရာနဲ့ စကားစမြည်ပြောဖြစ်တော့ ဆိုက်ကားမှာတပ်ထားတဲ့ ပါတီတစ်ခုရဲ့အလံအကြောင်းစကားရောက်သွားရော။ဒီအလံရဲ့ပါတီကို သူဘယ်လောက် ယုံကြည်ကြောင်း ၊ ထောက်ခံကြောင်းပြောနေတာနဲ့ မိမိက “ဒီအလံကဘယ်လောက်ပေးရလဲ?” လို့မေးတော့ “ခရီးသည်တစ်ယောက်လက်ဆောင်ပေးသွားတာပါ” တဲ့။“မဲစာရင်းရောစစ်ပြီးပြီလား?”ဆိုတော့ “သူတို့စစ်ပြီးပြီလေ”တဲ့ ။“ဘယ်သူတို့လဲ?” လို့ထပ်မေးတော့ “အစိုးရလေ။Facebook မှာလည်းကြေညာတယ်။” တဲ့။အခြေအနေမဟန်တာနဲ့မဲစာရင်းဆိုတာ ရပ်ကွက်ရုံးမှာ ကိုယ့်မှတ်ပုံတင်နဲ့ကိုယ်ကိုယ်တိုင်သွားစစ်ရတာဖြစ်ကြောင်း ၊မဲစာရင်းမှာကိုယ့်နာမည်မပါရင် ကိုယ်ကြိုက်တဲ့ ဘယ်ပါတီကိုမှမဲပေးလို့ရမှာမဟုတ်ကြောင်း စဆရက နည်းနည်းလုပ်လိုက်မိတယ်။တလက်စတည်း “အကိုက ရန်ကုန်ကပဲလား?” ဆိုပြီးထပ်မေးမိတော့မှ “ရန်ကုန်ကမဟုတ်ဘဲ နယ်ကဖြစ်ကြောင်း” ပါသိရ။ရန်ကုန်မှာသန်းခေါင်စာရင်းမရှိဘူး ဆိုပဲ။အိမ်း….အဲဒါတကယ့်မြေပြင်အနေအထားပဲ။ရွေးကောက်ပွဲရက်ကြေညာပြီးကတည်းက လမ်းကြုံသမျှ မိမိစကားပြောကြည့်တဲ့ ဆိုက်ကားဆရာအစ ၊ ခေါင်းရွက်ဗျက်ထိုးလမ်းလျှောက် စျေးသည်အလယ် ၊ အိမ်မှာ မော်တာလာပြင်တဲ့သူအဆုံး အခြေခံလူတန်းစား ၉၀ ရာခိုင်နှုန်းလောက်ရဲ့အနေအထားဟာ ဒီအတိုင်းချည်းပဲမို့ မိမိအတွက်တော့ သိပ်မထူးဆန်းလှ။ဒီလို အူလည်လည်ဖြစ်နေတဲ့အထဲ မိမိမိတ်ဆွေအချို့တောင်ပါနေသေးလို့ မိမိတတ်သလောက်သိသလောက် ရှင်းပြပေးဖြစ်တယ်။ပြောချင်တာက တစ်ချို့ကိစ္စတွေက Facebook မှာ Boost လုပ်ရုံ ၊ TikTok မှာ Challenge လုပ်ရုံ ၊ရပ်ကွက်ထဲမှာ လော်နဲ့လှည့်အော်နေရုံ ၊ ရပ်ကွက်ရုံးကနေဘစပီကာနဲ့ သီချင်းအကျယ်ကြီးထိုင်ဖွင့်နေရုံ နဲ့ တကယ်အလုပ်မဖြစ်ကြောင်း …။တစ်ခါတစ်လေ လှည်းနေလှေအောင်းမြင်းစောင်းမကျန် စနည်းနာရင်ပိုအဆင်ပြေကြောင်း …။ တလက်စတည်းပြောရရင် တစ်ချို့ကိစ္စတွေကယူနီဖောင်းတကားကားနဲ့ လူစုလူဝေးလုပ်တာထက်စာရင် ခရီးသွားဟန်လွှဲပုံစံက အလုပ်ပိုဖြစ်ကြောင်းပါ လက်တို့လို\nမတွေ့တာအတော်ကြာပြီဖြစ်သော အသိရခိုင်အဒေါ်ကြီးတစ်ယောက်နှင့်တည့်တည့်တိုးသည်။“ဟဲ့ နိုးနိုးရယ် ဝပြဲနေတာပဲ” ဆိုတာနဲ့ သူ့ဖက်မှစတင်နှုတ်ဆက်စကားဆိုတယ်။မိမိ ဘာမှပြန်မပြောဖြစ်။(စိတ်ထဲမှာတော့ ဆဲချင်တာမှအရမ်းပဲ။)“အိမ်ထောင်တွေ ဘာတွေ ကျပြီလား” ဆက်မေးလို့“ဟုတ်ကဲ့” ဆိုပြီးဖြေလိုက်တယ်။“ငါ့ဘာလို့မဖိတ်တာလဲ?” တဲ့။လခွမ်း။“အန်တီမို့ တမင်မဖိတ်တာ” လို့ဖြေရင်လည်း “နိူးနိူးကရိုင်းတယ်” ဖြစ်မှာမို့ ဘာမှမပြောဘဲရီနေလိုက်တယ်။အဲ့လောက်နဲ့ရပ်မသွားသေးဘူး။“ဟဲ့ ကောင်လေးကဗမာလား? ရခိုင်လား?” တဲ့။“ဗမာပါ” ဆိုတော့ မဲ့ကာရွဲ့ကာနဲ့ “ဘာလို့ ဗမာယူတာလဲ? ကိုယ့်ရခိုင်ချင်းယူတာမဟုတ်ဘူး။….” အစချီပြီးဘာတွေဆက်ပြောမှန်းမသိတော့…..“သွားစရာရှိသေးလို့ နောက်မှတွေ့တာပေါ့” ဆိုပြီး စကားဖြတ်ထွက်လာခဲ့ရတယ်။နို့မို့ရင် ပြီးတော့မှမဟုတ်ဘူးလေ။Body Shaming လုပ်တတ်တဲ့ လူမျိုးရေးခွဲခြားသူတစ်ယောက်နဲ့တွေ့ဆုံရခြင်းဟာ မိမိအတွက်တော့ အဆင်မပြေလှဘူး။စောစောစီးစီး အင်မတန်မှစိတ်ပျက်ဖို့ကောင်းတယ်။မိမိလည်းတမင်တကာကြီးကို ဗမာကိုမှယူပါမယ်ဆိုပြီး ယူခဲ့တာလည်းမဟုတ်။(ရခိုင်ကိုမှရွေးယူရအောင်လည်း ဘယ်ရခိုင်သားကမှလည်း ကိုယ့်လာမကြိုက်ခဲ့။လာကြိုက်တဲ့ရခိုင်ရှိခဲ့ရင်လည်း ကိုယ်ကပြန်ကြိုက်ဦးမှ။ ကိုယ်နဲ့သဘောထားချင်းတိုက်ဆိုင်ဦးမှ။)ဒါပေမယ့်လည်း ဒါမျိုးတွေအမြဲကြုံ နေရတာပါပဲ။နောက်လည်းကြုံနေရဦးမှာပါပဲ။ဗမာတစ်ယောက်နဲ့ အိမ်ထောင်ကျခြင်းကို ရွံစရာ မသတီစရာလို့ ခံယူထားတဲ့ သူတွေအရမ်းများတဲ့လူမှုအသိုင်းအဝိုင်းတစ်ခုမှာ လူလာဖြစ်တာကို။\nရခိုင်အချင်းချင်းတောင် ရခိုင်စကားမပြောတတ်တဲ့သူတွေကိုဆို နှိမ့်ချချင်ကြသူတွေနဲ့လည်း ကြုံဖူးပါရဲ့။(ပညာတတ်တာ ၊ စိတ်သဘောထားပြည့်ဝတာ ၊ အမြင်ကျယ်တာ ၊ အမျှော်အမြင်ကြီးတာ … စတာတွေ ဘာမှထည့်မတွက်ဘဲ ရခိုင်စကားမပြောတတ်တာတစ်ခုတည်းနဲ့ တန်းနှိမ်တာပါနော်)ဒါတောင်မိမိဟာ အရမ်းကံကောင်းတယ်လို့ဆိုရမယ်။အဖိုး၊ အဖွား ၊ ကြီးတော်တွေ ၊ ဘကြီးတွေ ၊ ဦးလေးတွေ ၊ အဒေါ်တွေ၊ မောင်နှမတွေနဲ့အမျိုးအရင်းတွေက ဘာမှမပြောတဲ့အပြင် ကိုယ့်ယောက်ကျားကို ကောင်းကောင်းမွန်မွန် လက်ခံကြိုဆိုကြလို့ ။(အဖွားဆို ကထွင်းကို သူ့မြေးအရင်းလိုကိုချစ်တာ။)ပြောချင်တာကမိမိဟာ ရခိုင်မတစ်ယောက်ပါ။ဗမာကိုလင်တော်ထားတဲ့ရခိုင်မတစ်ယောက်ပါ။မိမိ သားသမီးတွေမွေးလာရင် ရခိုင်-ဗမာ ကပြားလေးတွေဖြစ်မှာပါ။ဒါကိုမှ မကျေနပ်ကြလည်း မတတ်နိုင်ဘူး ။\nPosted in Gossip, NOeLeaveacomment\nဟိုတစ်လောက facebook ဖြတ်ဖို့ကြိုးစားခဲ့သေးတယ်။\nဒါပေမယ့် ကိုထွန်းလင်းကိုမွေးနေ့အမှတ်တရ Video လေးတင်ပေးချင်လို့ဆိုပြီ ပြန်သုံးဖြစ်သွားတာ။\nပေါက်ကရတွေလုပ်ရင်း အနုပညာရှင်ဆိုပြီး မထော်မနန်းတွေ နာမည်တပ်ခံလိုက်ရတဲ့သူတွေများလာတော့ သူသူငါငါက Facebook မှာ ပေါက်ကရတွေလုပ်ဖို့ပဲကြိုးစားလာကြသလားလို့။\nနောက်ပြီး ကိုယ်တိုင်က ဘာမှ မယ်မယ်ရရမဟုတ်ဘဲ လူတကာကိုလိုက်ပြီး အောင်မြင်ကျော်ကြားမှုဆိုတာ ဘာညာ နဲ့ စဆရက လိုက်လုပ်နေကြသူတွေကလည်းတစ်မျိူး။\nDeactivated လုပ်ဖို့ကျပြန်တော့လည်း MeFood Page က ရှိနေပြန်တယ်။\nအခုတော့ Phone မှာ Facebook App ကိုဖျက်ထားလိုက်ပြီ။\nPC မှာလည်းအတတ်နိုင်ဆုံးမသုံးဖြစ်အောင် ဂရုစိုက်ရတော့မယ်။\nရေးချင်တာတွေရှိရင်လည်း ဒီ Website မှာပဲရေးတင်တော့မယ်။\nYou Tube မှာလည်း Vlog တွေတင်နိုင်အောင်ကြိုးစားရဦးမယ်။\nThis afternoon, I attended the “BecomingaTech Entrepreneur ” event as one of the panelists at “Exuberance Panel” and shared about me , my career life and my future dreams .\nThere were some girls asked me if the organization I’m participating, Geek Girls runs events and activities as commercial , how Geek Girls is using registration fees from members and so on.\nI got shock when I heard these questions.\nActually, Geek Girls is neitheraorganization noracommercial business. It’s justaplatform to communicate among women working in Myanmar Tech Industry.\nWe , all the board members , are running our own businesses and have well enough income from each of them. For me , Geek Girls is just for fun not for fund. And the others are same as me. I make money mainly by running my business and sometimes working as consultant for some people secretly , speaker at some events and trainer at some workshops.\nSo, except some trainer fees for Geek Girls workshop tours , I haven’t get any penny from it. Sometimes, I have to spend from my pocket.\nI didn’t explain the girls in detail as it’s too weird . But I told them that I don’t know where they heard such rumors and to ask the ones how much they spent for Geek Girls.\nI hate such Dramasalot. That’s why I quit from Facebook. In Myanmar, Facebook is likeagossip garbage heap and so annoying. People are sharing mostly hate speech ,rumors and gossip mostly there.\nThey also usually use so rude word shamelessly. I can’t understand such people.\nWhy they want to creat and share such dramatic rumorsalot? Yes If they don’t like someone, they should just stay away from them or confront with them face to face.\nInstead of them , they just do underhand machinations.\nAnd there’s another type of people I can’t understand on Facebook.\nThat type is people who love to promote themselves with fake things.\nFor example, although being nothing , they pretend likeasuccessful people. Sometimes, they copy other people ‘s idea without credit and post like their own.\nMy biggest problem is knowing the truth of whatever they are lying. I want to advise them that if they want to be successful, they should try honestly to be instead of doing such shit things.\nBut I also understand that’s their rights, they can post anything on their own Facebook wall as they like. That’s why I uninstalled Facebook from my phone as I also have rights to do thus.\nAnyway , as I met with many successful and famous CEOs and real (not fake) Entrepreneurs , today has been so meaningful for me.\nThank you so much everyone who made today happened.\nPosted in Gossip, PeopleTagged Gosspi, PeopleLeaveacomment